REPORT: Corruption Ge Thahugeegu Thakuge Misraabu Dhanee Ragalhahtha? - Vaguthu\n1 ހަފްތާ ކުރިން ( ނޮވެމްބަރު 13, 2020 )\nރައީސް އިބްރާހިމް މުހައްމަދު ސޯލިހް ވެރިކަމަށް ވަޑައިގަތުމަށްޓަކައި ރައްޔިތުންނަށް ވައުދުވި އެއް ކަމަކީ ހިޔާނާތާއި ކޮރަޕްޝަންގެ މައްސަލަތައް ތަހުގީގުކޮށް، އެކަމުގައި ބައިވެރިވާ އެންމެންގެ މައްޗަށް އިންސާފު އަރާ ހަމަކުރާނެ ކަމުގެ ވައުދެވެ. ކުރީގެ ސަރުކާރުގައި ކޮރަޕްޝަނަށް މަގުފަހިވާ އެތައް މަޝްރޫއުތަކެއް ހިންގި ކަމަށް ބުނެ މިސާލު ދެއްކިއެވެ. ދަރުމަވަންތަ ހޮސްޕިޓަލްގެ 25 ވަނަ ބުރި އާއި ނަސަންދުރާ ހުރި ބިމެވެ. ސިނަމާލެ ބްރިޖާއި ވެލާނާ އިންޓަނޭޝަނަލް އެއާޕޯޓު ތަރައްގީ ކުރުން ކަމަށް ވިޔަސް، އެކަމުގެ ފަހަތުގައި އޮތީ ކޮރަޕްޝަން ކަމަށް ގަބޫލު ކުރިއެވެ.\nމި ސަރުކާރު ވެރިކަމަށް އައީ، ކޮރަޕްޝަންގެ ވަބާ ރާއްޖެ އިން ފޮހެލުމުގެ އުންމީދާ ވެސް އެކީގައެވެ.\nކުރީގެ ސަރުކާރުގައި ހިނގި ކަންކަން ތަކުރާރު ނުކުރާނެ ކަމުގެ ޔަގީން ކަން ދީފައެވެ. އެފަދަ ކަމެއް އެއްވެސް ވުޒާރާއެއް ނުވަތަ މުއައްސަސާއެއްގެ ތެރޭގައި ހިނގި ނަމަވެސް ބަލަން ނުތިބެ އެކަމުގައި ބައިވެރިވާ މީހުންނާ މެދުގައި ފިޔަވަޅު އަޅާނެ ކަމުގެ އުންމީދު ދެމުންނެވެ. ކޮރަޕްޝަންގެ މޫތައް ލުހެލައި، ރައްޔިތުން ހައްގުވާ މިންވަރު ހޯދައި ދިނުމުގެ މަތިވެރި އަޒުމުގައެވެ. ރައްޔިތުންގެ ޖީބުތައް ތަނަވަސްކޮށްދިނުމުގެ ރޫހުގައެވެ.\nއެ ރޫހުގައި ސަރުކާރުން ފެށި މަސައްކަތް ކިތަންމެހާ ވެސް ގިނައެވެ. އެކަމަކު، އެ މަސައްކަތުގައި އެދެވޭ ނަތީޖާއެއް ނުުކުތްތޯ މިއީ ކުރެވޭ ސުވާލެވެ.\nކޮރަޕްޝަންގެ ތަހުގީގުތައް ފެށީ އިސްލާހީ ބަދަލުތަކާއެކު!\nކޮރަޕްޝަން ހުއްޓުވުމުގެ ބޭނުމުގައި މި ސަރުކާރުގެ ފުރަތަމަ ދުވަހު ކޮރަޕްޝަން ހުއްޓުވުމުގެ ސިޔާސަތުތަކެއް އިއުލާން ކުރިއެވެ. އެއް ކަމަކީ ސަރުކާރުގެ ފުރަތަމަ 100 ދުވަހުގެ ތެރޭގައި ކުރުމަށް ކަނޑައެޅި ކަންކަމުގެ ތެރޭގައި، ސިޔާސީ މަގާމުތަކުގައި ތިއްބަވާ ބޭފުޅުންގެ މުދަލާއި މާލީ ބަޔާން ހާމަކުރައްވަން ފެއްޓެވުމެވެ. ރައީސް އޮފީހުގެ ވެބްސައިޓުން އާންމުންނަށް ފެންނާނެހެން މި މައުލޫމާތުތައް އާންމުކުރެއްވުމަކީ ރާއްޖޭގެ ތާރީޚުގައި ވެސް އަލަށް ކުރައްވަން ފެއްޓެވި މަސައްކަތެކެވެ.\nވެރިކަމަށް ވަޑައިގެން ކުޑަ ދުވަސްކޮޅެއްގެ ތެރޭގައި، "ޒީރޯ ޓޮލެރަންސް ޓު ކޮރަޕްޝަން"ގެ ނަމުގައި ޚާއްސަ ކެމްޕެއިނެއް ފެއްޓެވިއެވެ. އަދި ޚިޔާނާތާއި މަނީ ލޯންޑަރިންގެ ސަބަބުން، ދައުލަތުން ގެއްލިފައިވާ މުދަލާއި ފައިސާތައް އަނބުރާ ހޯދުމުގެ މަސައްކަތް މެކުހަށް ޖެއްސެވުމަށް ރައީސް ވަނީ އެސެޓް ރިކަވަރީ ކޮމިޝަންގެ ނަމުގައި ކޮމިޝަނެއް އުފައްދަވައި އެ ކޮމިޝަނަށް ގާނޫނީ ބާރުވެރިކަން ހޯއްދަވައި ދެއްވައިފައެވެ.\nމީގެއިތުރުން ކޮރަޕްޝަނާއި ނުހައްގު މުއްސަނދިކަން ހޯދައި ލިބިގަތުމުގެ ކުށް، ގާނޫނުލްއުގޫބާތަށް އިތުރު ކުރުމުގެ ބިލް އޮތީ މަޖިލިހުގައެވެ. މި ބިލް ކޮމިޓީ މަރުޙަލާގައި ކުރިއަށްދާ އިރު އެ ބިލް އެކުލަވައިލާފައިވާނީ، ދައުލަތުގެ އިސް މަގާމުތަކުގައި ތިބޭ މީހުން، ކުށް ކުރާ ހާލަތުގައި ލިބޭ އަދަބު ބޮޑުވާ ގޮތަށެވެ. އަދި ހަމައެހެންމެ ސަރުކާރުގެ އިދާރާތަކުގައި ހިންގާ ކޮރަޕްޝަންގެ އަމަލުތައް ހާމަކުރާ މީހުންނަށް ގާނޫނީ ހިމާޔަތް ދިނުމަށް އެކުލަވާލި ބިލް މަޖިލީހުން ފާސްކޮށް، ގާނޫނަކަށް ވެސް ވަނީ ހަދައިފައެވެ. މިއީ ވެސް ކޮރަޕްޝަން އަމަލުތައް ހުއްޓުވަން އެޅި ހަރުދަނާ ފިޔަވަޅެކެވެ.\nކޮރަޕްޝަން ހުއްޓުވުމުގައި، ރައްޔިތުންގެ ބައިވެރިވުމާއި ޙިއްސާ އިތުރުކުރުމަށްޓަކައި، ސަރުކާރުން ވަނީ ކޮރަޕްޝަންގެ މައްސަލަތައް ހުށަހަޅާނެ ވެބްޕޯޓަލްއެއް ގާއިމުކޮށްފައެވެ. މައްސަލަ ހުށަހަޅާ މީހާއަކީ ކާކުކަން ނޭނގޭ ގޮތަށް ވެސް މި ޕޯޓަލް އަށް ހުށަހެޅުމުގެ ފުރުސަތު ލިބުމަކީ ކޮރަޕްޝަނާއި ހިޔާނާތުގެ ނޭއްގާނީ އަމަލުތައް ފަޅާއަރުވާލަން ހުޅުވުނު ދޮރެކެވެ.\nކޮރަޕްޝަންގެ މައްސަލަތަކުގެ ތަހުގީގު: ކޮނުނު ވަރަކަށް ގިނަ ވަނީ ފަސް!\nކޮރަޕްޝަންގެ މައްސަލަތައް ބެލުމަށް ފެށި މަސައްކަތަކީ މާ ފަސޭހަ މަސައްކަތަކަށް އެކަމަކު އަދި ނުވެއެވެ. ތަހުގީގު މަރުހަލާގައި ކޮރަޕްޝަންގެ ބޮޑެތި މައްސަލަތައް ތާށިވެފައި ހުރި އިރު، ތަހުގީގު ނިންމާ ދައުވާ ކުރާ ހިސާބަށް ގެންދެވިފައި ވަނީ އިނގިލިން ގުނާލެވޭހާ މަދު މައްސަލަތަކެކެވެ.\nކޮރަޕްޝަންގެ މައްސަލަތައް ބަލާ، ދައުވާ ކުރަން ތިބި ކޮންމެ މުއައްސަސާއަކުންވެސް ކިޔަނީ އެއް "ލަވަ"އެކެވެ. އެއީ އެެފަދަ މައްސަލަތައް ބެލުމުގެ މަރުހަލާގެ އުނދަގޫކަމާއި، ދަތިކަމުގެ ވާހަކައެވެ. ކޮަރަޕްޝަންގެ މައްސަލަތަކުގެ ތެރެއިން އެންމެ ބޮޑު އެއް މައްސަލައަކީ ރައީސް އަބްދުﷲ ޔާމީންގެ ވެރިކަމުގައި ފެންމަތިވި އެމްއެމްޕީއާރުސީގެ ކޮރަޕްޝަންގެ ވާހަކައެވެ. އެހެންކަމުން މިއަދާ ހަމައަށް އައި އިރު ވެސް މި މައްސަލައިގެ ނިވާފަތްގަނޑުގައި ތިބީ ކޮންބައެއް ކަމާއި އެމްއެމްޕީއާރުސީގެ ފައިސާގައި ޖެހި ކިލަނބުވެފައި ވަނީ ކިތައް މީހުންގެ ފަސް ބައިކަން ސާފުވާކަށް ނެތެވެ.\nއެސެޓް ރިކަވަރީ ކޮމިޝަނުގެ ރައީސް އަހުމަދު އަސްއަދު ވިދާޅުވީ ގިނަ މުއައްސާސަތަކެއް ގުޅިގެން ކުރިއަށް ގެންދާ ތަހުގީގުގައި އެންމެ ފުރަތަމަ ކަމަކަށް ބެލީ ހިޔާނާތް ހިންގާފައިވާ ގޮތް ކަމަށެވެ. ދާދި ފަހުން ބޭއްވި މަޖިލީހުގެ ކޮމިޓީއެއްގައި އަސްއަދު ވިދާޅުވީ މި މައްސަލައިގެ ތެރެއިން ދައުލަތުން ވަގަށް ނެގި ކަމަށް ބުނާ 77 މިލިއަން އެމެރިކާ ޑޮލަރުގެ އިތުރުން، ގާނޫނާ ހިލާފަށް ދޫކޮށްފައިވާ 37 ރަށަކާއި 12 ފަޅަކީ މިހާރުވެސް ހިނގަމުންދާ މައްސަލައެއް ކަމަށެވެ.\nއޭނާ ވަނީ އެމްއެމްޕީއާރުސީގެ ހިޔާނާތުގެ ތެރެއިން ބޮޑު ބައެއް ނަގުދު ފައިސާގެ ގޮތުގައި ދައުރުކޮށް، ގޯތި ގަތުން ފަދަ ހަރު މުދަލަށް ބަދަލުކޮށްފައިވުމުން، އެފަދަ ކަންތައްތައް ތަހުގީގުކުރުމަށް ބޮޑެތި ގޮންޖެހުންތައް ހުރި ކަން ފާހަގަކުރައްވާފައެވެ. އަދި ނަގުދު ފައިސާ ދައުރުކުރެވޭ މިންވަރުގެ ހައްދެތް ނެތުމާއި، ގޯތި ގެދޮރުގެ އެކަށީގެންވާ ދަފްތަރެއް ނެތުމާއި، އެކަކު އަނެކަކާ އޮންނަ ގުޅުން ސާފުކޮށް އެނގޭނެ ނެޝަނަލް ރެޖިސްޓްރީއެއް ނެތުން ފަދަ ކަންކަމުގެ ސަބަބުން އެ މައްސަލަ ބެލުމަށް އިތުރު ތަކުލީފުތަކާއި ކުރިމަތިވާކަން އައްސަދު ފާހަގަކުރެއްވިއެވެ.\nމިދިޔަ ޖުލައި މަހު ބޭއްވި ނޫސްވެރިންގެ ބައްދަލުވުމެއްގައި ބޮޑު ހިޔާނާތާ ގުޅޭ އިތުރު ފަސް މައްސަލައެއް ދައުވާ ކުރަން ފޮނުވާނެ ކަމަށް އައްސަދު ވިދާޅުވި ހިސާބުން ހުރިހާ އާއްމުން ތިބީ އެ ޚިޔާނާތުގެ މައްސަލަތައް ޚުލާސާވެގެން ދާނެ ގޮތެއް ހޯދަން ކެތްމަދުވެފައެވެ. ނަމަވެސް އެކަން ވެސް ދިޔައީ އެސެޓް ރިކަވަރީ ކޮމިޝަންގެ ތަހުގީގަށް ހޯދުނު އިތުރު ކަންތައްތަކާއެކު، މުޅިން އާ ކޮރަޕްޝަންގެ ހާއްޔެއް "ފަޅާއެރި" ހިސާބުންނެވެ.\n" ޓޫރިޒަމް މިނިސްޓްރީ ތެރެއިން ދާދިފަހުން އެތަނުގެ މެއިލް ސާވާ އަށް އެކްސެސް ލިބިގެން ހޯދި ހޯދުމުގައި އޭގެ ތެރެއިން އެއް ކޭސްގެ މުޅި ޑިރެކްޝަން ބަދަލު ކުރަން އެބަޖެހޭ. އަޅުގަނޑުމެން ދައުވާކުރަން ގަސްދުކުރި މީހާއަށް ދައުވާ ކުރެވޭނެ، ނަމަވެސް އަޅުގަނޑުމެންނަށް ދެން ފެނުނީ އެއަށްވުރެ މާ ބޮޑު ސްކީމެކޭ އޭގެ ތެރެއިން،" ދައުވާކުރަން ފޮނުވުން ތަރުތީބު ކުރުމަށް ދިމާވާ ދަތިތައް ފާހަގަކުރައްވަމުން އަސްއަދު ވިދާޅުވި އެވެ.\nއެހެން އިދާރާތައް ވެސް ހިމެނޭހެން، އިތުރު ބޭފުޅުންގެ އެހީތެރިކަމާއި އެކު މިހާރުވެސް ކުރިއަށްދާ މި ތަހުގީގަށް ކުރިމަތިވާ ގޮންޖެހުންތަކަށް ބަލާއިރު މި މައްސަލައިގައި ދައުވާ ކުރަން ފޮނުވުން ލަސްވެއްޖެކަމަށް އެސެޓް ރިކަވަރީ ކޮމިޝަނުން ޤަބޫލެއް ނުކުރައްވައެވެ. ނަމަވެސް އައްސަދު ހުންނެވީ ދާދި އަވަހަށް، ރައްޔިތުން އުއްމީދު ކުރައްވާ ވަރުގެ ބޮޑު މައްސަލަތަކެއް ކޯޓާ ހަމައަށް ގެންދެވޭނެ ކަމުގެ ޔަގީންކަމުގައެވެ.\nއެންޓި ކޮރަޕްޝަން ކޮމިޝަން (އޭސީސީ) އިން ބޮޑު ހިޔާނާތާ ގުޅޭ މައްސަލަތައް ތަރުތީބު ކުރެވިގެން، ހާއްސަ އިސްކަމެއް ދީގެން 20 މައްސަލައެއް މިހާރުވެސް ކުރިއަށް ދާއިރު، ޕްރޮސެކިއުޓަ ޖެނެރަލް އޮފީހުގައި އެމްއެމްޕީއާރުސީގެ މައްސަލައަށް ހާއްސަ ޔުނިޓެއް އުފައްދާ އެ އޮފީހުގެ ހަ ވަކީލަކު މިހާރުވެސް ދަނީ މަސައްކަތް ކުރައްވަމުންނެވެ.\nމައްސަލަތައް ދިގުލައިގެންދާކަމުގެ ޝަކުވާ އާންމުންގެ ކިބައިން ކޮންމެވެސް ވަރަކަށް އިވުނު ނަމަވެސް، އެމްޑީޕީގެ ޕާލަމެންޓްރީ ގްރޫޕްގެ ލީޑަރު އަލީ އާޒިމް ވަނީ ސަރުކާރަށް ކަމެއް ނުކުރެވޭ ކަމެއް ބުނަން އަދި މާ އަވަސް ކަމަށް ވިދާޅުވެފައެވެ.\n"މިސަރުކާރުން އެބަ މަސައްކަތް ކުރޭ އެހެން ސަރުކާރުން ނުކުރާ ވަރަށް. މި ސަރުކާރުން ކުރާ ކަންކަން ވެސް އެހެން ކަންކަންވެސް ބަލަން. އަދި ސަރުކާރަށްވީ ކުޑަ ދުވަސްކޮޅެއް. ދެ އަހަރު ވެސް ނުފުރޭ. އެހެންވީމަ ކަމެއް ނުވެއޭ ބުނަން އަވަސް. އިރާދަކުރެއްވިއްޔާ މައްސަލަތައް ނިމޭނީ ރަނގަޅަށް. އެމްޑީޕީގެ ސިޔާސަތަކީ ޒީރޯ ޓޮލަރެންސް،" އާޒިމް ވިދާޅުވިއެވެ.\n"އެމްއެމްޕީއާރުސީގެ ވާހަކަ" - އިމެއް ނެތް، ސިޔާސީ ހަތިޔާރަކަށް!\nއެމްއެމްޕީއާރުސީގެ ހިޔާނާތާ ގުޅިގެން ހަތް ދައުވާއެއް އުފުލާފައިވާ އިރު، ކުރީގެ ނައިބް ރައީސް އަހުމަަދު އަދީބު ކްރިމިނަލް ކޯޓްގައި އޮތް ޝަރީއަތުގެ މަޖިލީހުގައި ދެއްކެވި ވާހަކަތަކުގައި، އެމްއެމްޕީއާރްސީގެ ހިޔާނާތުގެ ފައިސާ ހުރިހާ ސިޔާސީ ޕާޓީއަކަށް ނިސްބަތްވާ އެތައް ބޭފުޅުންނަކަށް ލިބިފައިވާ ކަން ވަނީ ހާމަކުރައްވައިފައެވެ. އަދި މި ފައިސާގެ މަންފާ ލިބުނު މީހުންގެ ތެރޭގައި ކުރީގެ ރައީސުންނާއި މަޖިލީސް މެމްބަރުންނާއި ސަރުކާރުގެ ވުޒާރާތަކާއި މިނިވަން މުއައްސަސާކުގެ މީހުންނާއި ޝަރުއީ ދާއިރާ އަށާއި މަޖިލީހުގެ އެކި ވޯޓްތަކަށް ފައިސާ ހަރަދުކުރިކަން އޭނާ ވަނީ ހާމަކުރައްވާފައެވެ.\nމިފަދަ ވާހަކަތަކާއެކު، ކޮންމެ ފަހަރަކުވެސް އެމްއެމްޕީއާރުސީގެ ތަހުގީގުގެ، ނޫނީ ޝަރީއަތުގެ އާ ސޮފްހާއެއް ފުރޮޅާލާ ކޮންމެ ފަހަރަކު އެ މައްސަލަ އާއި ގުޅިގެން ކުރެވޭ ތުހުމަތުތައް ވަނީ އިތުރެވެ. މި މައްސަލަ ނުނިމި ދިގުލައިގެން ދިއުމުން މިހާރު މި މައްސަލައަކީ ސިޔާސީ ކޮންމެ ހަޑިމުޑުދާރު ކަމެއް އޮއްބާލަން، ދެބޯގެރި ދުއްވަން ބޭނުން ކުރާ ވާހަކައަށް އޮންނަނީ ވެފައެވެ.\nއެހެންކަމުން މިހާރު އެމްއެމްޕީއާރުސީގެ ވާހަކައަކީ ނުރުހޭ މީހުންނާއި ދިމާ އަށް އޮށްގާ އުކަން ބޭނުންކުރާ ހަތިޔާރަކަށް އޮންނަނީ ވެފައެވެ. ދައުވާ ކުރެވުނީ ހަމައެކަނި މި ހިޔާނާތުގެ އިސް ތިން މޭސްތިރިން ކަމުގައި ބުނާާ ތިން ބޭފުޅުންނަށް އެކަންޏެވެ. ތިން ބޭޭފުޅުންނަށް ކުރާ ދައުވާގައި ވެސް ތަފާތު ކުރުން ބޮޑެވެ. މިހާރު މި މައްސަލަ ފެންނަނީ ސަރުކާރަށް ފާޑުކިޔާ ނޫނީ ސަރުކާރާ ދެކޮޅަށް ނުކުންނަ ބަޔަކަށް އަމާޒުކޮށް ހިންގާ ކަމެއްގެ ގޮތުގައެެވެ. ސަރުކާރުގެ ތެރެއިިން ތުހުމަތު ކުރެވޭ މީހުންގެ މައްޗަށް ތަހުގީގެއް ހިންގޭ މަންޒަރެއް ނުފެނެއެވެ.\nކޮރަޕްޝަންގެ މަޅިއަކީ، ވަކި ބަޔަކު ޖައްސާ ދަންތުރައެއްބާ؟\nއެމްއެމްޕީއާރުސީގެ ހިޔާނާތުގެ މައްސަލައިގައި މިދިޔަ ސަރުކާރުގައި އޭރުގެ ނައިބު ރައީސް އަހުމަދު އަދީބާއި އެމްއެމްޕީއާރުސީގެ އޭރު މެނޭޖިން ޑިރެކްޓަރު އަބްދުﷲ ޒިޔަތަށް ދައުވާ އުފުލައި ޖަލު ހުކުމްތައް ކުރި ނަމަވެސް ފަހުން އެ ހުރިހާ ހުކުމެއް މަތީ ކޯޓުތަކުން ބާތިލުކުރިއެވެ. އޭގެ ފަހުން އަލުން ވަނީ އެ ބޭފުޅުންގެ މައްޗަށް ދައުވާތަކެއް އުފުލައިފައެވެ.\nމީގެ އިތުރުން މި ހިޔާނާތުގައި ކުރީގެ ރައީސް ޔާމީންގެ އެކައުންޓަކަށް އެއް މިލިއަން ޑޮލަރު ޖަމާ ކުރެއްވި ކަމަށް ތުހުމަތު ކުރެވޭ މައްސަލަ ސާބިތުވުމުން އެމަނިކުފާނުގެ މައްޗަށް ވަނީ ފަސް އަހަރު ދުވަހުގެ ޖަލު ހުކުމެއް އިއްވައިފައެވެ. ކްރިމިނަލް ކޯޓުން ކުރި އެ ހުކުމްގެ އިސްތިއުނާފު ޝަރީއަތްތައް ހައި ކޯޓުގައި ވެސް ފެށިއެވެ. މިހާލަތުގައި އެ ޝަރީއަތުގެ އަޑުއެހުންތައް ވެސް ވަނީ މެދުކެނޑިފައެވެ.\nއެހެންކަމުން އިދިކޮޅު ފަރާތްތަކުން ގަބޫލު ކުރަނީ ކޮރަޕްޝަން ހުއްޓުވުމުގެ ނަމުގައި ހިންގާ އަމަލުތަކަކީ ވަކި ބަޔަކަށް އަމާޒުކޮށްގެން ހިންގާ ދަށު ދަރަޖައިގެ އަމަލުތަކެއް ކަމަށެވެ. އެގޮތުން ޕީއެންސީގެ ނައިބު ރައީސް އަދި ރައްޔިތުންގެ މަޖިލީހުގެ މަޑުއްވަރީ ދާއިރާގެ މެމްބަރު އާދަމް ޝަރީފް އުމަރު "ވަގުތަށް" ވިދާޅުވީ ހަގީގަތުގައި ކޮރަޕްޝަންގެ މައްސަލަތައް ބެލުމުގައި ސަރުކާރުގެ އިޚުލާސްތެރިކަމެއް ނެތް ކަމަށެވެ.\n" ރައީސް ޔާމީންގެ ސަރުކާރުގައި ވެސް ކޮރަޕްޝަން ފެތުރުމުގައި، އެކަމަށް މަގުފަހިކުރުމުގައި މި ސަރުކާރުގެ އިސް މީހުންގެ ދައުރު ބޮޑޭ. ރައީސް ޔާމީން ސަރުކާރުގައި އެ މައްސަލަ ބަލަން ފެށީ. މި ސަރުކާރުގައި އިތުރު ކުރިއެރުމެއް ނުލިބޭ. އަދި މިކަމަށް ފަސްއަޅަން އުޅޭ ބައެއްވެސް އެބަ ތިބި. އަދި ކޮވިޑްގެ މިހާލަތުގައި ވެންޓިލޭޓަރުން ވައްކަން ކުރީމަވެސް އެނގޭ މިއީ ހަމަ ވައްކަން ކުރަން ފުރުސަތެއް ނުލިބިފައި ތިބި ބައެއްކަން." އޭނާ ވިދާޅުވިއެވެ.\nމީގެ އިތުރުން ނައިފަރު ދާއިރާގެ މެމްބަރު އަދި ޕީޕީއެމްގެ ނައިބު ރައީސް އަހުމަދު ޝިޔާމް ވިދާޅުވީ އެމްޑީޕީއިން ކޮރަޕްޝަން ނައްތާލާ، އިންސާފު ގާއިމްކުރެވޭ ކަމަށް ގަބޫލު ނުކުރައްވާ ކަމަށެވެ.\n" ކޮބާތޯ ރައީސް ޔާމީން ފިޔަވާ އެމްއެމްޕީއާރުސީގެ މައްސަލައިގައި ފައިދާވި މީހުން. ހަމައެކަނި ބަދަލު ހިފުމުގެ ގޮތުން މިހާރު މިކަން މި ކުރަނީ. ސިޔާސީ ވާދަވެރިން ޖަަލަށް ލުން ނޫން ކަމެއް ނުކުރެވޭ." އޭނާ ވިދާޅުވިއެވެ.\nއިދިކޮޅު ފަރާތްތަކުން އެގޮތަށް ދެކުނަސް، ކޮރަޕްޝަންގެ މައްސަލަތައް ތަހުގީގު ކުރުމުގައި މި ސަރުކާރުގެ ދުވެލި މަޑު ކަމަށް ބުނެވޭނެ ޖާގައެއް އަދި ނެތެވެ. ސަރުކާރަށް އަދި ލިބުނީ އެންމެ ދެ އަހަރެވެ. އިސްލާހީ ފިޔަވަޅުތަކެއް ވަނީ އަޅައިފައެވެ. ކޮރަޕްޝަންގެ ދޮރުތައް ބަންދު ކުރުމުގެ ނިޔަތުގައެވެ. އެއްވެސް ވުޒާރާއެއްގެ ކޮރަޕްޝަންގެ މައްސަލައެއް ހިނގައިފި ނަމަ، ތަހުގީގު ހިނގައެވެ. މިސާލެއްގެ ގޮތުގައި ވެންޓިލޭޓަރުތައް ގެނައުމަށް ހެލްތު މިނިސްޓްރީން އަމަލު ކުރި ގޮތާ މެދު ހިންގި ތަހުގީގު ފުދެއެވެ. ދުވެލި ކިތަންމެ މަޑަސް، ފެންނަނީ އުންމީދީ މަންޒަރެކެވެ.\nނޮވެމްބަރު 13, 2020 11:21\nމިސް ރާބު ބަ ރާބަ ރު...37މިލިޔަން ނެގިމީހާ ޒީ ރޯ ޓޮލަ ރެންސްގެ ބޯޑުއަޅުވައިގެން ވެ ރިކަމުގަ....ބާކީ އެއްމެން މަޖުލިހާ ދައުލަތުގެ މަތީ މަގާމުތަކުގަ...މާމުގުލު ބޮޑު ވަގުން ގޭގަ އަ ރާމުގަ.. ކުށެއް ނެތް މައުސޫމަކު ޖަލުގަ ...\nނޮވެމްބަރު 13, 2020 13:09\nމިޔަށް ކިޔަނީ އަންދާ ގާނޫން. ތަށަށް ކިޔަނީ މަ ރިޔަބުހޭވެސް އަހާނުލާނެ. ޖީބު ފު ރޭ މީހުންގެ ފު ރޭނެ. ޙައްގު ނުހައްގު ބަލާނީ ގިޔާމަތް ދުވަހުން. ެ\nނޮވެމްބަރު 13, 2020 17:15\nކުށެއް ނުތް މައުސޫމެކޭތޯ؟؟ އެ ކޮން މައުސޫމެއްބާ؟؟ ޅެން ހަދާ މައުސޫމް ޝާކިރު ތަ؟؟؟؟\nނޮވެމްބަރު 13, 2020 17:19\nފެންފޯއް ސަރުކާރު މިކަހަލަ ވާހަކަ ދެއްކީމަ ހިނި އަންނަނީ... މިއޮއް ހުރިހާ ދުހު އެންމެ ވަފާތެރިކޮށް ހުރި ބައިވެރިޔާ ވެސް ދޯކާތަ އަޅުގަނޑަށް ތިދެނީ؟\nނޮވެމްބަރު 13, 2020 12:18\nކޮރަޕް ޝަނޭ ނުކިޔަބަލަ ބޮޑު ދެގެރި ތަޅާ ވާހަކަ ދައްކަން ހެޔޮނުވާނެ ފަސްމާމުލުންގެ ފަސްވަގުގެ އޭތި ފެނުނީމާ ލަދުން ބޯހަލާކު\nކާފަގެ ރިސޯޓް ބޯއީ\nނޮވެމްބަރު 13, 2020 13:11\nދީގެން ކަންޏާ އޯކޭ ނުީދީކަންޏާ ކަޑަޔޭ ބްރިޖް އޯކޭ ފެންފޯއްޕާކް ކަޑަ ތެޔޮ ބޯޓް އޯކޭ މަހާޖައްރާފާ ވެސް އޯކޭ ޗޮކުންފެރީ ކަޑަ ނަޒާހަތްތެރިކަމާ ޑިމޮކްރަސީ އެއޮތީ މާބޮޑަށްވެސް އެލިފަ ލަދުން ހަލާކު\nނޮވެމްބަރު 13, 2020 13:22\nކަރަ ޕުށަނުން ލާރިބުނުމީހުންކޮބާ ކުޑަކުދިން ނާބެހުނު މީހަކުއެބަހުރިތަ ޑުރގުބުއި ކައުންސިލަރުން އުޅޭތަ\nޚޮންމެމީހަކު ވެސް ވެރިކަމަށް އަރާ ހިންގާ މަށްރޫއު އާބާދީއަށް ވުރެގިނަ ހިންގާ ތަނެއް އެގޭމީހަކު އުޅޭތަ\nނޮވެމްބަރު 13, 2020 14:51\nމިވެރިކަމުގެ ކިރަޕްޝަން ގިނަކަމުން އެހެން ކަމެއް ބެލޭކައް ނެތް މިމީހުން ބޭނުންވި ކަމަކީ ރައީސް ޔާމިން ޖަލައް ލުން އެކަން ކޮއްފި ދެން އަންނަ ވެރިކަމެއްގަ ކެނެރީގެ ނަޝީދު އާއި އިބޭ ޖަލައް ލީމަ އަހަރެމެން ތިބޭނަން އަތްޖަހަން....\nނޮވެމްބަރު 13, 2020 15:01\nކޮރަޕްސަން މައްސަލަ ލަސްކުރަނީ މަޖިލިހުން އިތުރު ޤާނޫނެއްފާސްކުރަންދެންކަމަށް ޤަބޫކުރެވޭ 2018 ނޮވެމަރ 19 އިން 2023 ނޮވެމްބަރ 18 އާއި ދެމެދުގެ ތާރީޚުގައި ހިނގާފައިވާ ހިޔާނާތުގެ އެއްވެސް މައްސަލައެއް ނުބެލޭނެ ޤާނޫނެއް މަޖިލިހުން ފާސްކުރުމުން އެކޮމިޝަންގެ މައްސަލަތައް އަވަސްވާނެ\nނޮވެމްބަރު 13, 2020 17:18\nވަރަށް ވެސް ރަނގަޅަށް ދަނީ... ދެން ރުޅި އައިސްގެން އެސްފީނާ ޖައްސަން ޑިސްލައިކް ނުކުރިޔަސް ހެޔޮ...\nނޮވެމްބަރު 13, 2020 18:19\nމިސަރުކާރުން ކުރާވަށްކަން މާގިނަ ނިމިދިޔަ ސަރުކާރުން ވަށްކަމެއްނުކުރޭ ވަށްކަން ކުރިނަމަ ގައުމު ތަރަށްގީއެއް ނުކުރެވޭނެ މިހާރުގެ ސަރުކާރުން ގައުމަށް ކޮށްދެވުނު ކަމެއް ފެންނަން އެބަހުރިބާ ހަމަ ރައީސް ޔާމީންވަރުގެ ބާނީއެއް އަދިވެސް މިގައުމަކުނެތް.\nނޮވެމްބަރު 13, 2020 19:37\nބަލަ މި ސަ ރުކާ ރުން އެމްއެމްޕީއާ ރުސީގެ ޚިޔާނާތަށްވު ރެ 8 ގުނަ ބޮޑު ޚިޔާނާތް ހިންގައިފި. ވެންޓިލޭޓަ ރު، ބަދަލުދިނުން، ކޮވިޑް ވައްކަން، ފެނަކަ ދަވާލުން، ކޮ ރަޕްޝަން ޕާކު، ގައުމު އިންޑިއާއަށް ވިއްކާލުން މިކަހަލަ ކިތަންމެ ކަމެއް. ލިސްޓް ވަ ރަށް ދިގު.\nނޮވެމްބަރު 13, 2020 21:48\nލިޔުންތެރިޔާގެ ލިޔުން ނިންމާލަމުން ބުނެފައެބައޮތް ދުވެލި ކިތަންމެ މަޑަސް ފެންނަނީ އުއްމީދީ މަންޒަރަކެވެ ބޮތްގެ އަލި ނުފެންނަމީހަޖައް ފާނޫޒެއްގެއަލި ފެނުނަސް އެމީހާބުނާނީ ހަމަތިހެން އައްދެއެއީ ހާދަގަދައައްޔެކޭ ބުނަން މިސަރުކާރަކައް ނުކެރޭނެ ކޮރަޕްޝަން މައްސަލަބަލާކައް އެހެންނޫން ރިޔާސީވަޢުދުތެރޭގަބުނިހެން ރައީސްޔާމީން ޖަލައްލެވިއްޖެ އެކަންކޮއްފި ދެންއެހެންކަމެއްނުކުރެވޭނެ\nނޮވެމްބަރު 14, 2020 05:51\nތަހުގީގުތަކުގެ މިސްރާބުރަގަލައް ދާނަމަ ދެމީހުންގެ ފޭސްފޭސް ދިމާވާނެ


Jameel aai Gasim aai Waheed Male vadaigannavanee\nޖަމީލާއި ގާސިމާއި ވަހީދު މާލެ ވަޑައިގަންނަވަނީ\n1 އޮކްޓޯބަރ 2018, 11:24 |\nކުރީގެ ނާއިބު ރައީސް ޑރ. މުހައްމަދު ޖަމީލް އަހުމަދާއި، ޖޭޕީގެ ފައުންޑާރ ގާސިމް އިބްރާހިމް އާއި ޖޭޕީގެ ރައީސް އަލީ ވަހީދު ވަރަށް އަވަހަށް ރާއްޖެ ވަޑައިގަންނަވާނެ ކަމަށް ގާސިމް އިބްރާހިމް ވިދާޅުވެއްޖެއެވެ. ސިޔާސީ ހިމާޔަތް ހޯއްދަވައިގެން، ރާއްޖެ އިން ބޭރުގައި ދިރިއުޅުއްވާ މިތިން ބޭފުޅުން ރާއްޖެ ވަޑައިގަންނަވާނެ ކަމަށް ގާސިމް އިބްރާހިމް ވިދާޅުވެފައިވަނީ ވީޓީވީގައި ވާހަކަ ދައްކަވަމުންނެވެ.\nރާއްޖެއިން ބޭރުގައި ހުންނެވީ ބޭސްފަރުވާގެ ކަންތައްތައް ނުނިމިގެންކަމަށާއި ގަވާއިދުން މިހާރުވެސް ފަރުވާ ހޯއްދަވަން ޖެހިވަޑައިގަންނަވާ ކަމަށާއި އެހެންކަމުން ޖަލުގައި ނުހެންނެވޭނެކަމަށް ޑޮކްޓަރުން ވިދާޅުވާ ކަމަށް ވެސް ގާސިމް ވިދާޅުވިއެވެ.\nގާސިމް ރާއްޖެ އިން ބޭރުގައި ދިރިއުޅުއްވަނީ، ރައްޔިތުންގެ މަޖިލީހުގެ މެމްބަރުންތަކަކަށް ރިޝްވަތު ދިން ކަމަށް ބުނެ އުފުލި ދައުވާގައި، ތިން އަހަރަށް ޖަލަށްލާފައި ވަނިކޮށް، ބޭސްފަރުވާ އަށް ސިންގަޕޫރަށް ފޮނުވުމުންނެވެ. އެ ގައުމަށް ފޮނުވުމުން، ޖަރުމަނަށް ވަޑައިގެން ސިޔާސީ ހިމާޔަތް ހޯއްދެވީ އެވެ.\nޖަމީލް، އިނގިރޭސިވިލާތަށް ވަޑައިގަތީ، އިތުބާރު ނެތް ކަމުގެ ވޯޓެއް ނަގައި ނައިބު ރައީސް ކަމުގެ މަގާމުން ދުރުކުރުމުގެ މައްސަލައެއް ރައްޔިތުންގެ މަޖިލީހަށް ވެއްދުމުންނެވެ. އަލީ ވަހީދު ވަޑައިގަތީ، މެއި، 1، 2015 ގައި ސަރުކާރާ ދެކޮޅަށް ކުރި މުޒާހަރާއާ ގުޅިގެން އޭނާގެ މައްސަލައެއް ތަހުގީގު ކުރަން ފެށުމުންނެވެ.\nއިތުރު ލިޔުންއަލީ ވަހީދުގާސިމްޖަމީލް\nTags: އަލީ ވަހީދު, ގާސިމް, ޖަމީލް


Furathama Mars Ah Fonuvaanee Anheneh - Vaguthu\nފުރަތަމަ މާސް އަށް ފޮނުވާނީ އަންހެނެއް!\nއަންހެނުން އަންނަނީ ކޮންމެ ދާއިރާއެއްގައި ވެސް ފިރިހެނުންގެ މައްޗަށް ކުރި ހޯދަމުންނެވެ. ނުވަތަ ކޮންމެ ކަމެއްގައި ވެސް ފިރިހެނުންނާއި ވާދަކުރަމުންނެވެ. މިހާރު މިއޮތީ ވެސް ވަރަށް އުފާވެރި ޚަބަރެކެވެ. މާސްގައި ފުރަތަމަ ފައި ޖައްސާނެ އިންސާނަކަށް ވާނީ އަންހެނެކެވެ.\nފުރަތަމަ މާސް އަށް ފޮނުވާނީ އަންހެނެއް ކަމަށް އެމެރިކާގެ ޖައްވީ އިދާރާ ނާސާގެ ވެރިޔާ ޖިމް ބްރައިޑެސްޓައިން މިދިޔަ ރޭޑިއޯ ޝޯވއެއްގައި ވާހަކަ ދައްކަވަމުން މިވަނީ ވިދާޅުވެފައެވެ.\nނަމަވެސް މާސްއަށް ފޮނުވަން ނިންމާފައިވާ އަންހެން އެސްޓްރޮނޯޓްގެ އެއްވެސް އިތުރު މައުލޫމާތެއް ޖިމް ހާމަކުރައްވާފައެއް ނުވެއެވެ. އޭނާ ވަނީ އިތުރު އުފާވެރި ޚަބަރެއް ވެސް ދެއްވާފައެވެ. އެއީ ދެން ހަނދަން ފޮނުވާނެ އެސްޓްރޮނޯޓަކަށް ވެސް ވުން ގާތީ އަންހެނެއް ކަމަށް ވިދާޅުވެ ދެއްވި އުފާވެރި ޚަބަރެވެ.\nމާސް އަށް ފުރަތަމަ ދާނީ އަންހެނެއް ކަން ކަށަވަރުވި ނަމަވެސް މާސް އަށް އިންސާނުން ފޮނުވުމުގެ ހުވަފެން ނާސާ އަށް ކާމިޔާބު ކުރެވޭނީ ކޮން ދުވަހަކުން ކަން ބުނާކަށް އަދި ނޭނގެއެވެ.\nޖިމްގެ ވާހަކަތަކާއި ގުޅިގެން ވަރަށް ގިނަ ބަޔަކު ގެންދަނީ މާސް އަށް ފޮނުވާ އަންހެން އެސްޓްރޮނޯޓްގެ މައުލޫމާތު ސާފުކުރަން މީސް މީޑިއާގައި ނާސާ އާއި ސުވާލުތައް ކުރިމަތި ކުރުވާފައެވެ. ނަމަވެސް ނާސާ އިން އެސުވާލުތަކަށް އަދި އެއްވެސް ޖަވާބެއް ދީފައެއް ނުވެއެވެ.\nމި މަހު ނާސާ އިން އަންހެން އެސްޓްރޮނޯޓުންގެ ވަރަށް ހާއްސަ ހަރަކާތެއް ހިންގާނެއެވެ. އެއީ ފުރަތަމަ ފަހަރަށް ބައިނަލްއަޤުވާމީ ޖައްވީ އިދާރާގެ ބޭރަށް ހަމައެކަނި އަންހެނުން ނިކުމެ ސްޕޭސް ވޯކެއް ކުރިއަށް ގެންދިއުމެވެ. މި ސްޕޭސްވޯކް ކުރިއަށް ގެންދާނީ މިމަހު ފަހުކޮޅު އެވެ. ސްޕޭސްވޯކްގައި ބައިވެރި ވާނީ އެސްޓްރޮނޯޓް އޭން މެކްލިން އާއި ކްރިސްޓީނާ ކޯޗް އެވެ. ސްޕޭސްވޯކް ހައެއްކަ ގަޑިއިރަށް ދެމިގެން ދާނެއެވެ.\nފަހަކަށް އައިސް އަންހެން އެސްޓްރޮނޯޓުން ނާސާ އާއި ގުޅޭ މިންވަރު ވަނީ އިތުރު ވެފައެވެ. އެންމެ ފަހުން ނާސާ އަށް 2013 ވަނަ އަހަރު އެސްޓްރޮނޯޓުން ހޯދަން ކުރި އިއުލާނަށް ކުރިމަތިލި 6100 މީހުންގެ ތެރެއިން 50 އިންސައްތަ އަކީ ވެސް އަންހެނުންނެވެ. މިހާރު ވަޒީފާގައި ތިބި އެސްޓްރޮނޯޓުންގެ އަދަދުގެ 34 އިންސައްތަ އަކީ އަންހެނުންނެވެ.\nމާޗް 13, 2019 09:30\nއެމެރިކާއަށް ނުފޮނުވޭނެ މީހެއް މާސްއަށް ހަނދަށް މީހަކުފޮނު ކަމަށް ދެއްކީވެސް ޑްރާމާއެއް އެއީވެސް ހުސްދޮގު


ކޮލަމް – Page 3\nވޮށުފިލާ: ހެޔޮބަހެއް ނޫނީ ނުބުނާށެވެ\n24 އޯގަސްޓް މުަހައްމަދު އަބުދުއްﷲ ސަފީގު\nވެލިދޫ މުޙައްމަދު ޙަލީމް ޢަލީ އަޅުގަނޑުމެންނާއި ބައްދަލުކޮށްފައިމިވަނީ ތަޤްވާގެ މޫސުމެވެ. މިމޫސުމުގެ ދުވަސްތައް ގުނަމުން ދާއިރު އަޅުގަނޑުމެންގެ އަތާއި ދުލުގެ ނުބައިކަމުން އެންމެހައި އަޚުންނާއި އުޚުތުން ސަލާމަތް ކުރެވޭތޯ ގަދައަޅައި މަސައްކަތް ކުރަންވާނެއެވެ. އަޅުގަނޑުމެންގެ ދޫމަތަކޮށް ހިމޭން ކުރަންވާނެއެވެ. ޣީބަ ބުނުމާއި ނެތިމޮށުމުން އެހެނިހެން މީސްތަކުން ރައްކާތެރި ކުރަންވާނެއެވެ. އެހެނިހެން މުސްލިމުންގެ މުޅަމަސް ކެއުމުން ދުރުހެލިވާންޖެހެއެވެ.\nވޮށުފިލާ: ވެހޭތާ ފެންނަގާށެވެ\n22 އޯގަސްޓް މުަހައްމަދު އަބުދުއްﷲ ސަފީގު\nވެލިދޫ މުޙައްމަދު ޙަލީމް ޢަލީ އަޅުގަނޑުމެންނާއި މިހާރު ބައްދަލުކޮށްފައި މިވަނީ ބަރަކާތްތެރި ރަމްޟާން މަހެވެ. އެނގިކަށަވަރުވާ ގޮތުގައި ރަމަޟާން މަހަކީ ހެޔޮކަމާއި ދަރުމާއި ސަވާބުގެ މައްސަރެވެ. ރަޙުމަތާއި މަގުފިރަތުގެ މައްސަރެވެ. މިމައްސަރުގެ ދަރުމައާއި އަޅުގަނޑުމެން އެންމެން ޝާމިލުކުރެއްވުންއެދި ދުޢާކުރަމެވެ. މަރުހަބާކިޔަމެވެ.\nބަލަންވީ ނިސްބަތްވާ ޕާޓީއަކަށްނޫނެވެ. އެހެނެއްކަމަކު ގާބިލްކަމަށެވެ\n30 މޭ މުަހައްމަދު އަބުދުއްﷲ ސަފީގު\ndownload pleasure of your company the aka wedding daze online september dawn online download silent trigger movie އަޙުމަދު ނާއިފް / ނ.ވެލިދޫ ދިވެހިރާއްޖޭގައި ފުރަތަމަ ފަހަރަށް ގިނަ ޕާޓީތަކެއް ވާދަކުރެވޭ ގޮތައްބާއްވާ ޤާނޫނުހަދާ މަޖުލީހުގެ އިންތިހާބު ފެށުމުގެ ވަގުތުމިވަނީ ކުޑަތަން ވާންފަށާފައެވެ. އިންތިހާބާއި ވިދިގެން ތަފާތު ވާހަކަތައް މިދަނީ މިދިވެހި ވެށީގައި ފެންމަތިވަމުންނެވެ. ދިމިކުރާތީ ނިޒާމެއްގައި މިފަދަވާހަކަތަކާއި ހިޔާލުތައް ފާޅުކުރެވުމަކީ މިކަންއޮންނާނެ އަދި އޮންނަންޖެހޭނެވެސްގޮތެވެ.\nއަހަރެންގެ ގަލަމުން: ވެލިދޫގެ ތަރައްގީ ކުރުމުގެ ޕްލޭން މުރާޖައާކުރަން ޖެހިފައި\n6 މޭ މުަހައްމަދު އަބުދުއްﷲ ސަފީގު\nulcerative colitis and singulair with adderall xr effexor xr taking ވެލިދޫ ތަރައްގީ ކުރުމުގައި މިހާރުން މިހާރަށްވެސް ވިސްނަންޖެހޭ ކަންތައްތައް ބައިވަރު އެބަހުއްޓެވެ. ޒަމާނުއްސުރެ ވެލިދޫ މިހާތަނަށްވެސް ތަރައްގީވަމުން އައިސްފައިވަނީ ކޮންމެވެސް ވަރަކަށް ޕްލޭންކޮށްގެން ވެލިދޫއަށް ނަޒަރު ހިންގާލުމުން އެނގިގެންދެއެވެ.\nދެންވެސް ހޮވަންވީ އަލިބެ ތޯއެވެ؟\n4 މޭ މުަހައްމަދު އަބުދުއްﷲ ސަފީގު\n-މެންބަރުކަމުގެ މުސާރައިން މިވީހާތަނަށް ދެމިލިޔަނަށްވުރެ ގިނަ ފައިސާ އަލިބެއަށް ލިބިފައިވޭ މުޙައްމަދު އަބްދުﷲ ޝަފީގު ރައްޔިތުންގެ މަޖިލީހުގެ ނ.އަތޮޅުގެ މެންބަރުކަމުގެ މަގާމު، ނ.ހޮޅުދޫ އަލީ މުޙައްމަދު (އަލިބެ) ފުރުއްވަމުން ގެންދަވާތާ 20 އަހަރަށްވުރެ ގިނަ ދުވަސް ވެއްޖެއެވެ. މަޖިލީހުގެ މަސައްކަތުގައި އަލިބެއަށް ކުޅެވުނު މާބޮޑު ރޯލެއް ނެތެވެ. އެހާ ގިނަދުވަހު މަޖިލީހުގެ ގޮނޑީގައި އިންނަވައިގެން ކުރެއްވި ކަމަކީ “ގޮނޑި ހޫނުކުރުމޭ” ދަންނަވާކަށް ނެތީމެވެ.


Hama neyvaa leveynee vahkan kuri meehun jalah laigen: Raees\nހަމަ ނޭވާ ލެވޭނީ ވައްކަން ކުރި މީހުން ޖަލަށްލައިގެން: ރައީސް\nރައީސް ސޯލިހު މިރޭ ކެމްޕެއިން ހަރަކާތެއްގައި --\nރައްޔިތުންނަށް ހަމަ ނޭވާ ލެވޭނީ ދައުލަތުގެ ހަޒާނާއިން ވައްކަން ކުރި މީހުން ޖަލަށްލައިގެން ކަމަށް ރައީސް އިބްރާހިމް މުހައްމަދު ސޯލިހު މިރޭ ވިދާޅުވެއްޖެ އެވެ.\nރައީސް ސޯލިހު އެހެން ވިދާޅުވިއިރު ކޮރަޕްޝަންގެ ބޮޑު ތުހުމަތުތަކެއް ކުރެވޭ ކުރީގެ ރައީސް އަބްދުﷲ ޔާމީން ވަނީ މިދިޔަ ހަފުތާގެ ތެރޭގައި ހައިކޯޓުން މިނިވަންކޮށްފަ އެވެ.\nމަނީލޯންޑްރިންގެ ކުށުގެ ދައުވާ އުފުލާފައިވާ ޔާމީން، މިނިވަންވުމާއެކު ވިދާޅުވީ ނޭވާ ލެވޭނީ ޕީޕީއެމް އާއި ޖުމްހޫރީ ޕާޓީ އަދި ޕީއެންސީ ހިމެނޭ ޕްރޮގްރެސިވް ކޯލިޝަނަށް ރައްޔިތުންގެ މަޖިލީހުގެ މެޖޯރިޓީ ދީގެން ކަމަށެވެ.\nނަމަވެސް އެމްޑީޕީއަށް މެޖޯރިޓީ ދިނުމުގެ މުހިންމުކަން ފާހަގަކުރައްވަމުން ރައީސް ސޯލިހު މިރޭ ވިދާޅުވީ ދައުލަތުގެ ހަޒާނާއިން ވައްކަން ކުރި މީހުންގެ މައްސަލަތައް ބެލުމަށް މިނިވަން ފަނޑިޔާރުގެއެއް ހޯދޭނީ މަޖިލީހުގެ މެޖޯރިޓީ ލިބިގެން ކަމަށެވެ.\nކުރީގެ ސަރުކާރުގެ ކޮރަޕްޝަންތަކާއި ފަސާދަތައް ބަލައި ފިޔަވަޅު އެޅޭނީ ވެސް ސަރުކާރަށް މަޖިލީހުގެ މެޖޯރިޓީ ލިބިގެން ކަމަށް ރައީސް ވިދާޅުވި އެވެ. ރައީސް ވަނީ ކުރީ ސަރުކާރުން ދަރުމަވަންތަ ހޮސްޕިޓަލް ބިނާކުރުމުގެ ނަމުގައި ހިންގާފައިވަނީ ބޮޑު ކޮރަޕްޝަންގެ އަމަލެއް ކަމަށް ވިދާޅުވެ އޭގެ ބައެއް ތަފްސީލްތައް ވެސް މިރޭ ވިދާޅުވެދެއްވާފަ އެވެ.\n"މިކަންކަން ގަބޫލު ނުކުރެވޭތީ ރައީސް ޔާމީންގެ ވެރިކަން ބަދަލު ކުރަން އަޅުގަނޑުމެން ނުކުތީ، ރައްޔިތުންނަށް ހަމަ ނޭވާ ލެވޭނީ މިދެންނެވި ވައްކަންތައް ކުރި މީހުން ހައްޔަރުކޮށް ޖަލަށްލެވިގެން،" ރައީސް ސޯލިހު ވިދާޅުވި އެވެ.\nޕްރޮގްރެސިވް ކޯލިޝަނަށް މެޖޯރިޓީ ލިބުމުން ނޭވާ ލެވޭނެ ކަމަށް ރައީސް ޔާމީން ވިދާޅުވި ވިދާޅުވުމަށް ކުރީގެ ރައީސް މުހައްމަދު ނަޝީދު ވެސް ފާޑުވިދާޅުވި އެވެ. ރައީސް ނަޝީދު ވިދާޅުވީ ރައީސް ޔާމީންގެ ހުދުމުހުތާރު ވެރިކަމަށް ދެން ރައްޔިތުން ނޭވާލާން ބޭނުން ނުވާ ކަމަށެވެ.\nއޭގެ އިތުރުން ވިދާޅުވީ ރައީސް ޔާމީނަށް ހަމަ ނޭވާ ލެވޭނީ ބޮޑުބޭބެ އާއި ބޮޑުބޭބެގެ ދަރިކަލުންނާއި ކޯލިޝަން ޕާޓްނަރު ގާސިމް އިބްރާހިމް ޖަލަށްލުމުން ކަމަށެވެ. ދައުލަތުގެ ހަޒާނާއިން ބޮޑެތި ވައްކަންތައް ނުކުރެވޭނަމަ، ރައީސް ޔާމީންނަށް ހަމަ ނޭވާ ނުލެވޭނެ ކަމަށް ވެސް ރައީސް ނަޝީދު ވިދާޅުވި އެވެ.\nރައީސް އަބްދުﷲ ޔާމީން އެމްޑީޕީ ރައީސް އިބްރާހިމް މުހައްމަދު ސޯލިހު + ހިޔާނާތް


އިހަވަންދޫގައި އީދު ތާފާތުގޮތަކަށް، ގޮނޑުދޮށް ސާފުކުރަން ނުކުމެއްޖެ! — Ihavandhoo.com\nއިހަވަންދޫގައި އީދު ތާފާތުގޮތަކަށް، ގޮނޑުދޮށް ސާފުކުރަން ނުކުމެއްޖެ!\n3 ސެޕްޓެމްބަރު 20170މުހައްމަދު އަކްރަމް\nއިހަވަންދޫގައި އީދު ފާހަގަކުރުމުގެ ރަހަ މުޅިން ތަފާތުކޮށްލައި، އެންމެން ގުޅިގެން ހިންގާ ހަރަކާތެއްގެ ގޮތުގައި ރަށުގެ ގޮނޑުދޮށް ސާފުކުރަން ނުކުމެއްޖެއެވެ. 1438 ވަނަ އަހަރުގެ ޢީދު އުފާ ހަރަކާތްތަކުގެ ގޮތުގައި އިހަވަންދޫ ކައުންސިލުން އާންމުކޮށްފައިވާ މިހަރާކާތަކީ މަނަފަރު ރިސޯޓްގައި މަސައްކަތްކުރާ އިހަވަންދޫގެ ޒުވާނުން އިސްނަގައިގެން ކުރިޔަށްގެންދާ ހަރަކާތެއްކަމަށް މައުލޫމާތުލިބެއެވެ.\nކައުންސިލް މެމްބަރު އަޙްމަދު ރިޞްވާން ވިދާޅުވީ މިއަދު 13:30 ހުގައި ފެށުނު މިހަރަކާތުގައި 150 ފަރުދުން ބައިވެރިވެފައިވާ ކަމަށާއި އިހަވަންދޫގެ މުއައްސަސާތަކާއި ކުލަބުޖަމާއަތްތަކުގެ އިތުރުން ރަށުގައި އުފެދިފައިވާ ފުޓްބޯޅަ ޓީމްތަކާއި އާނމުފަރުދުންގެ ބައިވެރިވުން މިހަރަކާތަށް ވަރަށްބޮޑަށް ލިބެމުން އަންނަކަމުގައެވެ. ރިޞްވާން ވިދާޅުވިގޮތުގައި މިހަރަކާތް ކުރިޔަށްދާނީ މިއަދު ހަވީރު 16:00 އާއި ހަމަޔަށެވެ.\nކުނީގެ މައްސަލައަކީ އިހަވަންދޫގައި ބޮޑުވެފައިވާ މައްސަލައެކެވެ. ކުނިގޮނޑުގައި ކުނިއެންދުމުން ރަށުތެރެއަށް އަރާ ދުމުން ކައިރި ސަރަހައްދުތަކުގައި ދިރިއުޅޭ ރައްޔިތުންނަށް ވޭނަކަށް ވެފައިވާއިރު، ބައެއް މޫސުންތަކުގައި ކުނިގޮނޑު ގިރާލުމުގެ ސަބަބުން ރަށުގެ މުޅި ގޮނޑުދޮށް ހަރާބުވެގެންދެއެވެ.\nއެހެން އަހަރުތަކާއި އެއްގޮތަށް މިއަހަރުވެސް އިހަވަންދޫގައި އީދު ވަރަށް ކުލަގަދަކޮށްދަނީ ފާހަގަކުރަމުންނެވެ. އެގޮތުން ރަށުގެ ބޮޑު ދެ ޖަމިއްޔާ ކަމަށްވާ ޕޯލްސަޓަރ އަދި އިމަގު ޖަމިއްޔާއިންދަނީ ހަވީރާއި ރޭގަނޑުގެ ހަރަކާތްތައް ވަރަށްފޯރިޔާއިއެކު ކުރިޔަށް ގެންދަމުންނެވެ.


"Love Story"ge Vijeytha ves enburi annanee\n"ލަވް ސްޓޯރީ"ގެ ވިޖޭތާ ވެސް އެނބުރި އަންނަނީ\nވިޖޭތާ (މިހާރު) އަދި ކުމާރު ގޯރަވް އާއެކު "ލަވް ސްޓޯރީ" ގައި(ވ)\nކުމާރު ގޯރަވް އާއި ވިޖޭތާ ޕަންޑިތުގެ "ލަވް ސްޓޯރީ" ރިލީޒް ކުރިތާ 40 އަހަރު ފުރުން ދާދިފަހުން ވަނީ ފާހަގަ ކޮށްފަ އެވެ. "ލަވް ސްޓޯރީ" އަކީ ހިންދީ ސިނަމާގެ މޫނުމަތި ބަދަލުކޮށްލި ވަރަށް ކާމިޔާބު ފިލްމެކެވެ. އަދި ފިލްމު ރިލީޒް ކުރުމާއެކު ކުމާރު ގޯރަވް އާއި ވިޖޭތާ އަކީ ޒުވާނުންގެ މެދުގައި ވަރަށް މަގްބޫލު ތަރިންނަށް ވެގެން ދިޔަ އެވެ.\nފިލްމަށް ލިބުނު ކާމިޔާބުގެ ބޮޑުކަމުން ކުމާރު ގޯރަވް އާއި ވިޖޭތާ އަށް ފިލްމުތައް އޮހެން ފެށި އެވެ. ނަމަވެސް ކެރިއަރުގެ ވަކި ހިސާބަކުން ވިޖޭތާ ފިލްމު ކުޅުން ހުއްޓާލީ އެވެ. ބޮޑު ސްކްރީނުން އޭނާ މުޅިން ގެއްލުނީ އެވެ.\nއޭގެ އެތައް އަހަރެއް ފަހުން މިހާރު ވިޖޭތާ ފިލްމީ ދުނިޔެއަށް އެނބުރި އަންނަން ވަނީ ތައްޔާރުވެފަ އެވެ. ދާދިފަހުން އިންޑިޔާ ނޫހަކަށް ދިން އިންޓަވިއު އެއްގައި ވިޖޭތާ ވަނީ އަލުން ފިލްމު ކުޅެން ފަށަން ގަސްތުކުރާ ކަމަށެވެ.\nވިޖޭތާ އާއި ފިރިމީހާ އާދޭޝް: އާދޭޝް ވަނީ މީގެ ފަސް އަހަރު ކުރިން މަރުވެފައި\n"އަލުން އެނބުރި އަންނަން މި އުޅެނީ. ވަރަށް އަވަހަށް އެކަމާ ބެހޭ އެނައުންސްމަންޓެއް އިވޭނެ،" ވިޖޭތާ ބުންޏެވެ.\nވިޖޭތާ ބުނީ އަލުން ފިލްމު ކުޅެން ފަށަން ނިންމީ ފިރިމީހާ މަރުވުމުން އެކަނިވެރިކަމާއި ޑިޕްރެޝަންގެ މައްސަލަތައް ކުރިމަތިވާތީ އެވެ. އަދި ފައިސާގެ ގޮތުން ވެސް ވަރަށް ދަތި ހާލުގައި އުޅޭކަމަށް އޭނާ ބުންޏެވެ.\nވިޖޭތާ ކައިވެނި ކޮށްގެން އުޅުނީ ކުރީގެ މަޝްހޫރު މިއުޒިކް ޑައިރެކްޓަރު އާދޭވް ޝްރިވާސްތަވް އާ އެވެ. މީގެ ފަސް އަހަރު ކުރިން އާދޭޝް ވަނީ ކެންސަރު ބަލީގައި މަރުވެފަ އެވެ.\nއާދޭޝް އާއި ވިޖޭތާގެ ދެ ފިރިހެން ދަރިންގެ ތެރެއިން ދޮށީ ދަރިފުޅު އަވިތޭޝް، 23، އަކީ އޭނާގެ ބައްޕަ ފަދައިން މިއުޒިކްގެ ރޮނގުން ކުރިޔަށްދާން ބޭނުންވާ އެ ހުނަރު ހުރި މިއުޒީޝަނަކެވެ.\nދާދިފަހުން ރިލީޒްކުރި ޓައިގާ ޝްރޮފްގެ އަމިއްލަ އަޑުން ކިޔާފައިވާ ދެ ލަވަ "ކެސަނޯވާ" އާއި "އަންބިލީވަބަލް"ގެ މިއުޒިކް ތައްޔާރުކޮށްދީފައިވަނީ އަވިތޭޝް އެވެ.\nފުރަތަމަ ފިލްމު "ލަވް ސްޓޯރީ" ލިބުނު ގޮތް ވެސް ވިޖޭތާ ކިޔައިދިނެވެ. އޭނާ ބުނި ގޮތުގައި އެ ފިލްމު ލިބުނީ ދައްތަ ސުލަކްޝަނާ ޕަންޑިތުގެ ޝޫޓިންގްތައް ހަފުތާ ބަންދުގައި ގޮސް އުޅުމުގެ ތެރޭގަ އެވެ.\n"ޑިމްޕަލް ސްޓޫޑިއޯގައި އޮތް ދައްތަ ކުޅުނު ފިލްމެއް ކަމަށްވާ "ގަރަމް ޚޫން"ގެ ޓްރަޔަލް އަކަށް އަހަރެން ގޮސް ހުއްޓާ ރާޖެންދުރަ ކުމާރަށް އަހަރެން ފެނިގެން އަހަންނާ ބެހޭ މައުލޫމާތު އެތާ ތިބި މީހުން ފަރާތުން ހޯދީ. ފަހުން އޭނާ އަހަރެންގެ ގެޔަށް އައިސް ދައްތަ އާ ބައްދަލުކޮށްފައި އަހަރެން ލައްވާ ފިލްމެއް ކުޅުވަން ޝައުގުވެރިވާކަން ފާޅުކުރީ. އެއީ ޕްރޮޑިއުސަރެއްގެ ގޮތުގައި ރާޖެންދުރަ ކުމާރު އުފެއްދި ފުރަތަމަ ފިލްމު. ދައްތަ އެ ދުވަހު އޭނަ ކައިރީ ބުނި އަހަރެންނަކީ އަށް 8 ވަނަ ގްރޭޑުގައި ކިޔަވާ ކުއްޖެކޭ. ވީމާ މައިންބަފައިން ކައިރީ އަހާފައޭ ވަކި އެއްޗެކޭ ބުނެވޭނީ. ދައްތަ އެހީމަ މައިންބަފައިން ބުނި ކިޔަވާ ނިންމާފައޭ ފިލްމު ކުޅެވޭނީ. ނަމަވެސް އަހަރެން ބުނިން އަހަރެން ބޭނުމޭ އެކްޓްކުރަން. އަދި ފިލްމު ކުޅުނަސް ކިޔަވުން ފުރިހަމަ ކުރާނަމޭ،" ވިޖޭތާ ބުންޏެވެ.\nރާޖެންދުރަ ކުމާރު ބޭނުންވީ ވިޖޭތާ އަށް އެކްޓްކުރަން އެނގޭތޯ އާއި ފިލްމުން ފެންނަ ގޮތް ބަލާލަން ސްކްރީން ޓެސްޓެއް ހަދާށެވެ. އެ ސްކްރީން ޓެސްޓުގައި ކުމާރު ގޯރަވް (ބަންޓީ)ވެސް ބައިވެރި ކޮށްގެންނެވެ. ނަމަވެސް ވިޖޭތާ އެއަށް ވުރެ މާ ބޯހަރެވެ. ސްކްރީން ޓެސްޓް ހަދާކަށް އޭނާ ބޭނުމެއް ނުވި އެވެ.\n"އެންމެ ފަހުން ރާޖެންދުރަ ކުމާރު މި ވާހަކަ ރާޖް ކަޕޫރު ކައިރީ ބުނުމުން ރާޖް ދިން ލަފަޔަކީ މިހާރު ތިބި އެކްޓަރުންނާއެކު ފިލްމުގެ މަސައްކަތް ފެށުމަށްފަހު ހުރހާ އެކްޓަރުން ރޯޝަން ތަނޭޖާގެ ކައިރިއަށް ފޮނުވައިގެން އެކްޓިންގެ ކްރޭޝް ކޯހެއް ހެއްދުމަށެވެ.\nއެގޮތުން ކުމާރު ގޯރަވް އާއި އޭނާ ތިން މަސް ދުވަހުގެ އެކްޓިން ކޯހެއް ހެދި ކަމަށް ވިޖޭތާ ބުންޏެވެ.\n"ލަވް ސްޓޯރީ" ރިލީޒްކުރި ދުވަސްވަރު ވިޖޭތާ އާއި ކުމާރު ގޯރަވްގެ ލޯބީގެ ވާހަކަތައް ވަރަށް ގަދަޔަށް ދެކެވުނެވެ. ނަމަވެސް މިހާރު އެ ވާޙަކަތައް ދައްކަން ވިޖޭތާ ބޭނުމެއް ނޫނެވެ.\n"މިހާރު އަހަރެންގެ ދަރިން ބޮޑެތިވެއްޖެ. ވީމާ އެ ވާޙަކަ މިހާރު ދެއްކުން އެހާ ރަނގަޅު ކަމެއް ކަމަކަށް ނުދެކެން،" ވިޖޭތާ ބުންޏެވެ.\nކުރީގެ މަޝްހޫރު ބަތަލާ އަދި ވިޖޭތާގެ ދައްތަ ސުލަކްޝަނާ ވެސް ބަލަނީ ވިޖޭތާ އެވެ. ސުލަކްޝަނާ އިންނަނީ ދުނިޔެއިން މޮޔަވެފައި ކަމަށް ވާހަކަ ދެކެވެ އެވެ. ނަމަވެސް ވިޖޭތާ ބުނީ އޭނާގެ ދައްތަ "މެންޓަލް"އޭ ކިޔައިގެން ދައްކާ ވާހަކައިގައި އެއްވެސް ހަގީގަތެއް ނެތް ކަމަށެވެ.


Riyaasee inthihaab baahvan4dhuvahah vefaivanikoh America gai...\n8 މިލިއަނުން9މިލިއަން މީހުންނަށް ވައިރަސް ޖެހެން ނެގީ ދެ ހަފްތާގެ މުއްދަތެއް\nއެމެރިކާގައި 30 ސްޓޭޓެއްގައި އޮކްޓޯބަރ މަހު ވަނީ ކޮވިޑް-19 ގެ ކޭސްތައް އިތުރުވެފައި\nކ. މާލެ | 31 އޮކްޓޯބަރ 2020 | ހޮނިހިރު 05:05 | 3,710\nއެމެރިކާގެ މަގުތައް މަތީގައި މީހުން ކޮވިޑް-19 އަށް ޓެސްޓް ކުރަނީ - ރޮއިޓަރސް\nއެމެރިކާގެ ރިޔާސީ އިންތިޚާބުގެ ކެމްޕެއިންގެ އެންމެ ފަހު މަރުހަލާގައި ކެމްޕެއިންގެ ހަރަކާތްތައް ކުރިއަށްދާއިރު އެގައުމުގައި ކޮވިޑް-19 ޖެހުނު މީހުންގެ އަދަދު9މިލިއަނަށް އަރައިފި އެވެ.\nއެމެރިކާގައި ކޮވިޑް-19 ޖެހުނު މީހުންގެ އަދަދު9މިލިއަނަށް އަރާފައިވަނީ ހުކުރު ދުވަހުއެވެ. އެގައުމުގައި މިބަލީގައި މަރުވި މީހުންގެ އަދަދު ވަނީ 229،000 ށް އަރާފައެވެ. އެމެރިކާއަކީ މުޅި ދުނިޔޭގައިވެސް އެންމެ ގިނަ މީހުންނަށް ކޮވިޑް-19 ޖެހި އަދި މަރުވަމުން އަންނަ ގައުމެވެ.\nކޮވިޑް-19 ގެ ޕެންޑަމިކްގެ ތެރޭގައި އެމެރިކާއަކީ އެންމެ އަވަހަށް އެއް މިލިއަން މީހުންނަށް ވައިރަސް ޖެހުނު ގައުމުވެސްމެ އެވެ. އެގައުމުގައި 8 މިލިއަނުން9މިލިއަން މީހުންނަށް ވައިރަސް ޖެހެން ނެގީ ދެ ހަފްތާގެ މުއްދަތެވެ. އެެމެރިކާއިން ވަނީ ބުރާސްފަތި ދުވަހު މިހާތަނަށް އެގައުމުގައި އެންމެ ގިނަ މީހުންނަށް ވައިރަސް ޖެހިގެން ރިކޯޑްކޮށްފައެވެ. އެއީ 91،248 މީހުންނެވެ.\nއެމެރިކާގައި ކޮވިޑް-19 ގެ ކޭސްތައް އިތުރުވަމުން އަންނައިރު ހޮސްޕިޓަލްތައް އަންނަނީ ބަލި މީހުންނާއިގެން ފުރެމުންނެވެ. އެއާއެކު ސްޓޭޓްތަކުގެ ގަވަރުނަރުންނާއި އޮފިޝަލުން އަންނަނީ އެ ސަރަހައްދުތަކުގެ ރައްޔިތުންނަށް ވައިރަސްއަށް ސަމާލުވުމަށް އިލްތިމާސްކުރަމުންނެވެ. އަދި ބޮޑެތި އެއްވުންތަކަށް ނުދިއުމަށް ބާރުއަޅަމުންނެވެ.\nއެމެރިކާގައި ވައިރަސް ޖެހިގެން ހޮސްޕިޓަލްތަކުގައި އެޑްމިޓްކުރި މީހުންގެ އަދަދު ވަނީ އޮކްޓޯބަރ މަހު 50 އިންސައްތަ އިތުރުވެފައެވެ. އޮކްޓޯބަރ މަހު 46،000 މީހުން ހޮސްޕިޓަލްތަކުގައި އެޑްމިޓްކުރިއިރު މިއީ އޮގަސްޓްމަހުގެ މެދުތެރެއިން ފެށިގެން އެންމެ ގިނަ އަދަދެއްގެ މީހުން ހޮސްޕިޓަލްތަކުގައި އެޑްމިޓްކޮށްފައިވާ ދުވަސްވަރުވެސްމެ އެވެ.\nއެމެރިކާގައި އަނެއްކާވެސް ކޮވިޑް-19 ޖެހޭ މީހުންގެ އަދަދު އިތުރުވަމުން އަންނަނީ އެގައުމުގައި ވައިރަސް ފެތުރުން ކޮންޓްރޯލްކުރުމަށް އެކަށީގެންވާ ފިޔަވަޅުތަކެއް ނޭޅުމުގެ ސަބަބުންނެވެ. ނޮވެމްބަރ މަހުގެ3ވަނަ ދުވަހު އޮންނަ ރިޔާސީ އިންތިޚާބަށް ކެމްޕެއިން ކުރައްވަމުން ގެންދަވަނިކޮށް އެގައުމުގެ ރައީސް އަދި އިންތިޚާބުގައި ވާދަކުރައްވާ ރިޕަބްލިކަން ކެންޑިޑޭޓް ޑޮނަލްޑް ޓްރަމްޕް ވަނީ ކޮވިޑް-19 އަށް ޕޮޒިޓިވްވެެ ހޮސްޕިޓަލްގައި އެޑްމިޓްކޮށްގެން ފަރުވާ ހޯއްދަވާފައެވެ. އެހެންނަމަވެސް އޭގެފަހުންވެސް ޓްރަމްޕް ކޮވިޑް-19 އާއި ގުޅޭގޮތުން ގެންގުޅުއްވަމުން ގެންދެވި ސިޔާސަތުތައް ބަދަލުކުރައްވާފައެއްނުވެ އެވެ.\nކެމްޕެއިންގެ ބޮޑެތި އެއްވުންތައް ޓްރަމްޕް ބާއްވަމުން ގެންދަވާއިރު ރެލީތަކުގައި ބައިވެރިވާ ގިނަ ބަޔަކު މާސްކު ނާޅާ ތިބޭތީ ގިނަ ބަޔަކު އަންނަނީ ޓްރަމްޕަށް އެކަމާއި ގުޅޭގޮތުން ފާޑުކިޔުންތައް އަމާޒުކުރަމުންނެވެ. ސީއެންއެން އިން ބުނެފައިވާ ގޮތުގައި ޓްރަމްޕް ކެމްޕެއިންގެ ރެލީތައް ބާއްވާފައިވާ 14 ސަރަހައްދެއްގައި ކޭސްތައް ފެންނަ މިންވަރު ވަނީ އިތުރުވެފައެވެ.\nއެމެރިކާގައި 30 ސްޓޭޓެއްގައި އޮކްޓޯބަރ މަހު ވަނީ ކޮވިޑް-19 ގެ ކޭސްތައް އިތުރުވެފައެވެ.\nއެއާޚިލާފަށް ޓްރަމްޕާ ވާދަކުރައްވާ ޑިމޮކްރަޓިކް ކެންޑިޑޭޓް ޖޯ ބައިޑަން ގެންދަވަނީ ވައިރަސް އިން ރައްކާތެރިވުމަށް ފިޔަވަޅު އެޅުއްވުމާއެކު ކެމްޕެއިންތައް ކުރިއަށް ގެންދަވަމުންނެވެ. އަދި ބައިޑަންގެ ކެމްޕެއިންގައި އެންމެ ބޮޑަށް އަމާޒުކުރައްވާފައި ވަނީވެސް ކޮވިޑް-19 އިން ރައްކާތެރިވުމަށް ބައިޑަން ގެންގުޅުއްވާނެ ސިޔާސަތުތަކާއި އެކަން ކުރުމަށް ޓްރަމްޕް ނުކުޅެދިފައިވާ މިންވަރު ދެއްކުވުމުގައެވެ.


ޕާކިސްތާނު ތަރިންގެ ވިސާ ބާތިލް ކުރުމުގެ ވިސްނުމެއްނެތް – Dhuvas Online\nބޮލީވުޑްގައި މަސައްކަތް ކުރާ ޕާކިސްތާނުގެ ތަރިންތަކެއް --\nޕާކިސްތާނު ތަރިންގެ ވިސާ ބާތިލް ކުރުމުގެ ވިސްނުމެއްނެތް\nކަޝްމީރު މައްސަލައިގަ އިންޑިއާ އާއި ޕާކިސްތާނާއި ދެމެދު އުފެދިފައިވާ ހަމަނުޖެހުންތަކާއި ގުޅިގެން މިދިޔަ މަހު އެގައުމުން ބޭރު ކުރި ޕާކިސްތާނު ތަރިންނަށް ބޮލީވުޑްގައި މަސައްކަތް ކުރުމަށް ދޫކޮށްފައިވާ ވިސާ ކެންސަލް ކުރުމުގެ ވިސްނުން ނުގެންގުޅޭކަމަށް އިންޑިއާގެ ކަމާ ބެހޭ ފަރާތްތަކުން ބުނެފި އެވެ.\nއިންޑިއާގެ ހޯމް މިނިސްޓްރީގެ އިސް އޮފިޝަލަކު މީޑިއާގައި ބުނެފައިވަނީ ޕާކިސްތާނު ތަރިންނަށް އިންޑިއާ ދޫކޮށް އެނބުރި ދިއުމަށް އެންގި މިވަގުތު އުފެދިފައިވާ ހަމަނުޖެހުންތަކާއި ގުޅިގެން ކަމަށެވެ. އެކަމަކު އެ ތަރިންނަށް ދޫކޮށްފައިވާ ވިސާ އާއި މެދު އަމަލު ކުރާނެ ގޮތަކާއި ބެހޭގޮތުން އަދި މާޝްވަރާ ނުކުރާ ކަމަށެވެ.\nއޮފިޝަލް ވިދާޅުވީ ވިސާ ކެންސަލް ކުރުމަށް އެއްވެސް ސިޔާސީ ފަރާތަކުން ހިޔާލު ހުށަހަޅާފައިވެސް ނުވާ ކަމަށެވެ. އެހެންވެ އެފަދަ ވިސްނުމެއް އަދި ސަރުކާރުގައި ނެތް ކަމަށް ވިދާޅުވެފައިވެ އެވެ.\nޕާކިސްތާނު ތަރިން އެގައުމުން ފޭބުމަށް އިންޑިއާގެ މަހާރާސްތްރާ ސަރުކާރުން މިދިޔަ މަހުގެ ދިނީ 48 ގަޑި އިރެވެ. އެކަމުގެ ސަބަބުން ބޮލީވުޑްގެ ބައެއް ފިލްމުތަކަށް ބޮޑެތި ގެއްލުންތަކާއި ދަނީ ކުރިމަތި ވަމުންނެވެ.


Barcelona hus athaa season nunimmaane: Enrique | Mihaaru\nބާސެލޯނާގެ ކޯޗު ލުއިސް އެންރީކޭ: އޭނާ ބުނަނީ މިއީ އެ ޓީމަށް ކާމިޔާބު ސީޒަނެއް ކަމަށް.-- ފޮޓޯ: އޭއެފްޕީ\n08 ޖެނުއަރީ 2017 - 12:00 1 comment\nއެންރީކޭ ހަވާލުވި ފަހުން ފާއިތުވި ދެ އަހަރާއި ބައިގެ ތެރޭގައި ބާސެލޯނާ އިން ވަނީ އަށް މުބާރާތް ކާމިޔާބު ކޮށްފަ އެވެ.\nސްޕެނިޝް ކަޕްގެ ގަދަ 16 ޓީމުގެ ބުރުގެ ފުރަތަމަ ލެގުގައި ބިލްބާއޯ އަތުން ބާސެލޯނާ ބަލިވިއިރު، ރޭ ލީގުގެ އެއް ވަނައިގައި އޮތް ރެއާލް މެޑްރިޑް ކުޅުނު މެޗުން މޮޅުވުމުން އެ ޓީމާ ބާސެލޯނާއާ ދެމެދު އޮތް ފަރަގު ވަނީ ހަ ޕޮއިންޓަށް ބޮޑުވެފަ އެވެ.\nލީގުގެ އެއް ވަނައިގައި ރެއާލް އޮތީ 16 މެޗުން 40 ޕޮއިންޓާ އެކު އެވެ. ރޭ ރެއާލް ސޮސިއެޑާޑް އަތުން 4-0 އިން މޮޅުވެ ސެވިއްޔާ ވަނީ ލީގުގެ ދެ ވަނަ އަށް ޖެހިލައިފަ އެވެ. އެ ޓީމަށް 17 މެޗުން ވަނީ 36 ޕޮއިންޓް ލިބިފަ އެވެ. ބާސެލޯނާ ތިން ވަނައިގައި އޮތީ 16 މެޗުން 34 ޕޮއިންޓް ހޯދައިގެންނެވެ.\nލީގުގައި މިރޭ ބާސެލޯނާ ރަށުން ބޭރުގައި ނުކުންނާނީ ވިޔަރެއާލްއާ ދެކޮޅަށެވެ. އެ މެޗުން ބާސެލޯނާ މޮޅުވެއްޖެނަމަ އަލުން ދެ ވަނަ ލިބޭނެ އެވެ.\n"ބިލްބާއޯ މެޗުގައި ހަމައެކަނި ގޯސްވީ ނަތީޖާ. އެކަމު ކުޅުމަށް ބަލާއިރު ކުރިއަށްދާން ލިބުނީ ހިތްވަރެއް. ބާސެލޯނާގެ ލެވެލްދަނީ ކުރިއަށް މި ލެވެލްގައި ކުޅެފިނަމަ އަހަރެމެން ހުސްއަތާ ނިންމާލަން ނުޖެހޭނެ. ކާމިޔާުބު ލިބޭނެ." އެންރީކޭ ބުންޏެވެ.\nވިޔަރެއާލް އަކީ އަމިއްލަ ދަނޑުގައި މޮޅަށް ކުޅޭ ޓީމެއް ކަމަށާއި ފަރުވާކުޑަކޮށްލައިގެން މި މެޗުން ނަތީޖާ ނެރެން އުނދަގޫވާނެ ކަމަށް އެންރީކޭ ބުންޏެވެ.\n"ސީޒަންގެ ފަހު ބައިގައި ވަރަށް ވިސްނައިގެން ކުޅެން ޖެހޭނީ. ވިޔަރެއާލް އަކީ އަމިއްލަ ދަނޑުގައި ތަފާތު މޮޅަށް ކުޅޭ ޓީމެއް. މިއީ ފަރުވާ ކުޑަކޮށްލައިފިނަމަ އަހަރެންނަށް ލަނޑު ލިބިދާނެ މެޗެއް،" އެންރީކޭ ބުންޏެވެ.\nބާސެލޯނާ އާއި ވިޔަރެއާލް ކުޅޭ މެޗު ފަށާނީ މިރޭ ރާއްޖެ ގަޑިން 00:45 ގަ އެވެ.\nއިތުރު ލިޔުންތައް ސްޕެނިޝް ލީގް ބާސެލޯނާ ލުއިސް އެންރީކޭ


MMA ge scholarship ah hulhuvaalaifi - vNews.mv\nއެމްއެމްއޭގެ ސްކޮލަރޝިޕަށް ހުޅުވާލައިފި\nމުހައްމަދު ހަފީޒް Male' | 13 May 2022, 16:50\nމަތީތައުލީމު ހާސިލުކުރަން މޯލްޑިވްސް މަނިޓަރީ އޮތޯރިޓީން (އެމްއެމްއޭ) ކޮންމެ އަހަރަކު ވެސް ދެމުން އަންނަ ސްކޮލަރޝިޕް ޕްރޮގްރާމްގެ ތެރެއިން މި އަހަރުގެ ސްކޮލަރޝިޕަށް ކުރިމަތިލުމުގެ ފުރުސަތު ހުޅުވާލައިފިއެވެ.\nއިނގިރޭސިވިލާތުގައި އެކްޗޫރިއަލް ސައިންސްގެ ދާއިރާ އިން ޕޯސްޓް ގްރެޖްއޭޓް ޑިގްރީއަށް ކިޔެވުމަށް ދޭ މި ސްކޮލަޝިޕަށް ކުރިމަތިލުމުގެ އެންމެ ފަހުގެ ސުންގަޑި އަކީ މިމަހުގެ 26 އެވެ. މިއީ އެމްއެމްއޭ އިން ހުރިހާ ހަރަދެއް ދޭ، އެއް އަހަރުގެ ސްކޮލަޝިޕެކެވެ.\nއެމްއެމްއޭ އިން ބުނި ގޮތުގައި ސްކޮލަޝިޕަށް އެދޭ ފޯމް އެ ކުންފުނީގެ ވެބްސައިޓުން ޑައުންލޯޑްކުރެވޭނެ ކަމަށެވެ. އަދި މިކަމާ ބެހޭ އިތުރު މައުލޫމާތު ހިއުމަން ރިސޯސެސް ޑިވިޝަންގެ ނަމްބަރު 3010131 އިން ލިބޭނެއެވެ.\nއެމްއެމްއޭ އިން ބުނީ ސްކޮލަޝިޕް ލިބޭ މީހަކު ހޮވަން މާކްސް ދިނުމުގައި ތައުލީމީ ފެންވަރާއި މަސައްކަތުގެ ތަޖުރިބާގެ އިތުރުން އިންޓަވިއު އެސެސްމަންޓަށް ބަލާނެ ކަމަށެވެ.


H.Dh Atholhu council Quran mubaaraathuge nihmumuge rasmiyaathu maadhamaa ah faskohf\nމިއަހަރުގެ ޤުރުއާން މުބާރާތް ފެށިގެން ކުރިއަށްދަނީ. މުބާރާތުގެ ނަތީޖާފާޅުކުރިން މިހާރު އޮތީ މާދަމާ ހެނދުނަށް ފަސްކޮށްފަ--ފޮޓޯ: ހދ ކައުންސިލް\nހދ އަތޮޅު ކައުންސިލްގެ ޤުރުއާން މުބާރާތުގެ ނިންމުމުގެ ރަސްމިއްޔާތު މާދަމާއަށް ފަސްކޮށްފި އެވެ. މިރޭ ބާއްވަން ކުރިން ނިންމާފައިވާ ނަތީޖާފާޅުކުރުމުގެ ރަސްމިއްޔާތު ފަސްކުރީ، މުބާރާތުގެ ޝަރަފްވެރިމެހެމާނުންނަށް ވަޑައިނުގަނެވުމުގެ ސަބަބުންނެވެ.\nނެއްލައިދޫގައި ކުރިއަށްދާ މިމުބާރާތުގެ ނިންމުމުގެ ރަސްމިއްޔާތުގެ ޝަރަފުވެރިމެހެމާނުންގެ ގޮތުގައި ވަޑައިގަތުމަށް ހަމަޖެހިފައިވަނީ ހޯމް މިނިސްޓަރު ޝެއިޙް އިމްރާން އަބުދުﷲ އާއި ވައިކަރަދޫ ދާއިރާގެ މެމްބަރު މުހައްމަދު ނާޒިމެވެ.\nމުބާރާތުގެ ކޯޑިނޭޓަރު އަދި އަތޮޅު ކައުންސިލް މެމްބަރު ވަސީމް ދެންމެ ކޭއޯއަށް ވިދާޅުވީ މިނިސްޓަރަށް ވަޑައިނުގަނެވުނީ މާލެ ސަރަހައްދަށް ވިއްސާރަވުމުގެ ސަބަބުން ފުލައިޓް ލަސްވެގެންނެވެ. ހުޅެލޭއިން މިއަދު ހަވީރު ފުރަން ޝެޑިއުލްކުރި ފްލައިޓް އަދިވެސް ނައްޓާލާފައިނުވާކަމަށް ވަސީމް ވިދާޅުވި އެވެ.\nމުބާރާތުގެ ނިންމުމުގެ ރަސްމިއްޔާތު ދެން އޮންނާނީ މާދަމާ ހެނދުނު 8:30 ގައި ނެއްލައިދޫ ސްކޫލުގަ އެވެ. މިމުބާރާތުގައި ހދ އަތޮޅުގެ 11 ރަށަކުން 132 ދަރިވަރުން ވާދަކުރެ އެވެ.\nމުބާރާތް ފަށާފައިވަނީ މިދިޔަ ބުރާސްފަތިދުވަހު ހަވީރު އެވެ. ކޮންމެ އަހަރަކުވެސް މުބާރާތް ބާއްވަނީ ހަފްތާ ބަންދާ ދިމާކޮށް ބުރާސްފަތި ދުވަހެއްގެ ހަވީރު އެވެ. މުބާރާތަށް ތިންދުވަސް ހޭދަވާއިރު މުބާރާތް ނިންމުމުގެ ރަސްމިއްޔާތު ކޮންމެ އަހަރަކުވެސް ބާއްވަމުންދިޔައީ ހޮނިހިރު ރޭގަނޑު އެވެ.


Sarukaarun Tax Nagan Majubooru Kuranee Rayyithun: Uhchu – Iru\nކެމިސްޓްރީ ޕޭޕަރުވެސް ލީކް ކޮށްލައިފި\nސަރުކާރުން ޓެކްސް ނަގަން މަޖުބޫރު ކުރަނީ ރައްޔިތުން: އުއްޗު\nލަހޫ· 25 ޑިސެންބަރު 2019\nސަރުކާރުން އެކި ނަންނަމުގައި ޓެކްސް ނަގަނީ އެކަން ކުރަން ރައްޔިތުން މަޖުބޫރު ކުރާތީ ކަމަށް މަޝްހޫރު ވިޔަފާރިވެރިޔާ މުހައްމަދު މޫސާ (އުއްޗު) ވިދާޅުވެއްޖެ އެވެ.\nރާއްޖެޓީވީގެ “ފަށާއިރު” ޕްރޮގްރާމުގައި ވާހަކަ ދައްކަވަމުން އުއްޗު ވިދާޅުވީ ތަރައްގީއަށް ޑިމާންޑު ކުރަނީ ރައްޔިތުން ކަމަށާއި، ރައްޔިތުންގެ ޑިމާންޑުތައް ފުރިހަމަކޮށްދިނުމަށް ސަރުކާރުން ކޮންމެސް ގޮތަކުން ފައިސާ ހޯދަން ޖެހޭނެ ކަމަށެވެ.\nޓެކްސް ނެގުމަކީ ކޮންމެ ސަރުކާރެއް އޮތަސް ކުރަންޖެހޭ ކަމެއް ކަމަށްވެސް އުއްޗު ވިދާޅުވި އެވެ. ރައްޔިތުން ކުރަން ބޭނުންވާ ކަންކަން މިއަދު ވަރަށް ގިނަ ކަމަށާއި ޓެކްސް ނަގަނީ ރައްޔިތުން ބޭނުންވާ އެފަދަ ކަންކަން ކޮށްދިނުމަށް ކަމަށްވެސް ވިދާޅުވި އެވެ.\nއުއްޗު ވިދާޅުވީ ރައްޔިތުން އެދޭ ކަންކަން ކޮށްދިނުމަކީ ކޮންމެ ސަރުކާރަކުން ވެސް ކުރާނެ ކަމެއް ކަމަށެވެ. އޭނާ ވިދާޅުވީ ޓެކްސް ނުނަގާ ނަމަ ސަރުކާރުން ދެން ޖެހޭނީ އެހެން ގައުމުތަކުން ދަރަންޏަށް ފައިސާ ހޯދަން ކަމަށެވެ.


ނޭޝަނަލް ބިއުރޯ އޮފް ސްޓެޓިސްޓިކްސްގެ ފަރާތުން މާލެއާއި އަތޮޅުތެރޭގައި ކުރުމަށް ހަމަޖެހިފައިވާ "ގޭބިސީގެ އާމްދަނީ އާއި ޚަރަދުކުރުން ހުރިގޮތުގެ ސަރވޭ 2019/2020" ގައި ހަރަކާތްތެރިވުމަށް 38 އެނިއުމަރޭޓަރުން ބޭނުންވެއެވެ. މިސަރވޭގައި ބައިވެރިވެވޭނީ ޖީ.ސީ.އީ އޯ ލެވަލް ފެންވަރަށް ތައުލީމް ހާސިލް ކޮށްފައިވާ އަދި އުމުރުން 18 އަހަރާއި 40 އަހަރާ ދެމެދުގެ މީހުންނަށެވެ. އަދި ބޯހިމެނުން ނުވަތަ މިފަދަ ސަރވޭއެއްގައި ބައިވެރިވެ ތަޖުރިބާ ލިބިފައިވާ މީހުންނަށާއި އަތޮޅުތެރެއަށް ގޮސް މަސައްކަތް ކުރެވޭ މީހުންނަށް އިސްކަން ދެވޭނެއެވެ. އަދި މިސަރވޭގެ މުއްދަތަކީ އޮކްޓޯބަރ6ން 23 އަށެވެ.\nއެނިއުމަރޭޓަރުންގެ ގޮތުގައިހޮވޭ މީހުންނަށް 8 ދުވަހުގެ ތަމްރީންއެއް ދެވޭނެއެވެ. އަދި ތަމްރީނު ފުރިހަމަކޮށް ސަރވޭގައި ހަރަކާތްތެރިވާ ފަރާތްތަކަށް ތަމްރީނުގައި ހޭދަކުރާ ކޮންމެ ދުވަހަކަށް -/100ރ ގެ އެލެވަންސެއް އަދި ސަރވޭގެ މަސައްކަތުގައި ހޭދަކުރާ ދުވަސްތަކުގައި ދުވާލަކު -/500ރ ގެ މަގުން އެލަވަންސެއް ދެވޭނެއެވެ. އަދި ސުޕަރވައިޒަރުންގެގޮތުގައި މަސައްކަތްކުރާ ފަރާތްތަކަށް ސަރވޭގެ މަސައްކަތްކުރާދުވަސްތަކުގައި ދުވާލަކު -/550ރ ގެ މަގުން އެލަވަންސެއްދެވޭނެއެވެ. ސަރވޭގެ މުއްދަތުގައި ހަފްތާއަކު 06 ދުވަހު މަސައްކަތް ކުރިއަށްދާނެއެވެ.\nމިސަރވޭގެ މަސައްކަތުގައި ހަރަކާތްތެރިވުމަށް ޝައުޤުވެރިވާ ފަރާތްތަކުން ފުރިހަމަކުރުމަށް ތައްޔާރުކުރެވިފައިވާ އެޕްލިކޭޝަން ފޯމް، މިކައުންސިލްގެ ކައުންޓަރުންނާއި ވެބްސައިޓުން (http://www.laamu.gov.mv/ ) އިން ލިބެން ހުންނާނެއެވެ.\nވީމާ، މިމަސައްކަތުގައި ހަރަކާތްތެރިވުމަށް ޝައުޤުވެރިވާ ފަރާތްތަކުން މިދެންނެވި އެޕްލިކޭޝަން ފޯމް ފުރިހަމަކުރުއްވުމަށް ފަހު އައިޑީ ކާޑުގެ ކޮޕީއާއެކު 17 ސެޕްޓެމްބަރ 2019 ވާ އަންގާރަ ދުވަހުގެ 14:00 ގެ ކުރިން ކައުންސިލަށް ހުށަހެޅުއްވުން އެދެމެވެ. އަދި އީމޭލް [email protected])) މެދުވެރިކޮށް ވެސް ފޯމް ބަލައިގަނެވޭނެއެވެ.\nމިސަރވޭގެ ކަންތައްތަކާއި ބެހޭގޮތުން އިތުރު މަޢުލޫމާތު ސާފުކުރެއްވުމަށް ބޭނުންފުޅުނަމަ ނޭޝަނަލް ބިއުރޯ އޮފް ސްޓެޓިސްޓިކްސްގެ ނަންބަރ 3008407 / 3008408އަށް ގުޅުއްވުން އެދެމެވެ.


Joorimanaage gothugai 103 million rufiyaa sarukaarah libihje – Iru\nޖޫރިމަނާގެ ގޮތުގައި 103 މިލިޔަން ރުފިޔާ ސަރުކާރަށް ލިބިއްޖެ\nމިއަހަރުގެ މިހާތަނަށް ޖޫރިމަނާގެ ގޮތުގައި ދައުލަތަށް 103 މިލިޔަން ރުފިޔާ ލިވިފައިވާ ކަމަށް ފިނޭންސް މިނިސްޓްރީގެ ތަފާސްހިސާބުތަކުން ދައްކައިފިއެވެ.\nފިނޭންސް މިނިސްޓްރީގެ ހިސާބުތަކުން ދައްކާ ގޮތުގައި މިއަހަރުގެ މިހާތަނަށް ދިވެހި ދައުލަތަށް އާމްދަނީގެ ގޮތުގައި ލިބިފައިވަނީ ހަތް ބިލިއަން ރުފިޔާއެވެ. އޭގެ ތެރެއިން 78 އިންސައްތަ އަކީ ޓެކްސްގެ ގޮތުގައި ސަރުކާރަށް ލިބިފައިވާ ރުފިޔާއެވެ. ޓެކްސް ފިޔަވާ އެހެނިހެން ގޮތްގޮތުން ސަރުކާރަށް މިއަހަރުގެ މިހާތަނަށް ލިބިފައިވަނީ 1.54 ބިލިއަން ރުފިޔާއެވެ.\nއެގޮތުން ބިޒްނަސް ޕްރޮފިޓް ޓެކްސްގެ ގޮތުގައި 1.1 ބިލިއަން ރުފިޔާ ލިބިފައިވާއިރު ޖީއެސްޓީގެ ގޮތުގައި ސަރުކާރަށް ލިބިފައިވަނީ 2.1 ބިލިއަން ރުފިޔާއެވެ.\nޓެކްސްގެ އިތުރުން އެހެނިހެން ގޮތްގޮތުން ލިބިފައިވާ އާމްދަނީއަށް ބަލާއިރު، ރިސޯޓު ކުލީގެ ގޮތުގައި 538 މިލިއަން ރުފިޔާ ލިބިފައިވެއެވެ. އަދި ޖޫރިމަނާގެ ގޮތުގައި 103 މިލިއަން ރުފިޔާ ލިބިފައިވާއިރު، އެއާޕޯޓް ތަރައްގީ ކުރުމުގެ ފީއެއްގެ ގޮތުގައި މިއަހަރުގެ މިހާތަނަށް ދައުލަތަށް ލިބިފައިވަނީ 139 މިލިއަން ރުފިޔާއެވެ.\nޖުމްލަ ހަތް ބިލިއަން ރުފިޔާގެ އާމްދަނީއެއް މިއަހަރުގެ މިހާތަނަށް ސަރުކާރަށް ލިބިފައިވާއިރު ހަރަދުގެ ގޮތުގައި 9.4 ބިލިއަން ރުފިޔާ ވަނީ ހޭދަ ކޮށްފައެވެ. މިއީ 2.4 ބިލިއަން ރުފިޔާގެ ޑެފިސިޓް އަދަދެކެވެ.\nދައުލަތުން ކޮށްފައިވާ ހަރަދުތަކަށް ބަލާއިރު މުސާރައާއި އިނާޔަތްތަކުގެ ގޮތުގައި 3.4 ބިލިއަން ރުފިޔާ ހަރަދު ކޮށްފައި ވެއެވެ. އަދި ދައުލަތް ހިންގުމުގެ ހަރަދުގެ ގޮތުގައި 3.49 ބިލިަން ރުފިޔާ ވަނީ ސަރުކާރުން ހަރަދު ކޮށްފައެވެ.\nކޮވިޑް-19 އާއި ގުޅިގެން ގައުމުގެ އިގްތިސޯދު ވަރަށް ބޮޑަށް ހީނަރުވެފައިވާއިރު، ދައުލަތް ހިންގުމަށްޓަކައި މިދިޔަ އަހަރުން ފެށިގެން އަންނަނީ ރުފިޔާ އިތުރަށް ޗާޕުކުރަމުންނެވެ. އެއް އަހަރުގެ މުއްދަތަށް ދީފައިވާ މިހުއްދަ އިގެ މުއްދަތު ހަމަވުމާއެކު އަނެއްކާވެސް މަޖިލީހުން ވަނީ ރުފިޔާ ޗާޕުކުރަން ހުއްދަ ދީފައެވެ.


Minimum Wage akee zaharakah hadhaigen nuvaane: Qasim - vNews.mv\nޖޭޕީގެ ލީޑަރު ގާސިމް އިބްރާހީމް -- ފޮޓޯ: ވީނިއުސް\nމިނިމަމް ވޭޖަކީ ޒަހަރަކަށް ހަދައިގެން ނުވާނެ: ގާސިމް\nމިނިމަމް ވޭޖަށް 8،000 ކަނޑައަޅައިފިއްޔާ އަޅުގަނޑުމެން ހަލާކުވާނެ: ގާސިމް\nޝިފްޒާ މުޞްޠަފާ Male' | 16 October 2019, 01:38\nމިނިމަމް ވޭޖް ނުވަތަ އެންމެ ކުޑަ އުޖޫރަ ކަނޑައެޅޭ ގޮތަކުން އެއީ ބޮޑު ޒަހަރަކަށް ވެސް ވެދާނެ ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހީމް ވިދާޅުވެއްޖެއެވެ.\nމިނިމަމް ވޭޖް ކަނޑައެޅުމަށް ސަރުކާރުން މަސައްކަތް ކުރަމުންދާއިރު، އެކަމާ ގުޅޭގޮތުން ސަރުކާރު ކޯލިޝަނުގެ އެއް ޕާޓްނަރު ކަމުގައިވާ ޖުމްހޫރީ ޕާޓީގެ ލީޑަރު ވާހަކަދެއްކެވީ އެޕާޓީން އަންގާރަ ދުވަހުގެ ރޭ ބޭއްވި ޖަލްސާއެއްގައެވެ.\nގާސިމް އިބްރާހީމް ވިދާޅުވީ މިނިމަމް ވޭޖް ކަނޑައެޅުމަކީ އޭގެ ރަގަޅުގޮތުގައި ކޮށްފިނަމަ ވަރަށްވެސް ރަގަޅު ކަމެއް ކަމަށާއި ދުނިޔޭގެ ގިނަ ގައުމުތަކުގައި އޮންނަނީ މިނިމަމް ވޭޖް ކަނޑައަޅާފައި ކަމަށެވެ. ނަމަވެސް އެކަން ކުރެވޭގޮތަކުން އެއީ ބޮޑު ޒަހަރަކަށް ވެސް ވެދާނެ ކަމަށެވެ. އެގޮތަށް ވެއްޖެނަމަ މުޅި އިންޑަސްޓްރީ ދާނީ ހަލާކުވެގެން ކަމަށެވެ.\nގާސިމް ވިދާޅުވީ ފަތުރުވެރިކަން، މަސްވެރިކަން، ގެދޮރު އިމާރާތް ކުރުން މިއިން ކޮންމެ ސިނާއަތަކަށް ބެލި ނަމަވެސް، މިނިމަމް ވޭޖު އޮންނަންޖެހޭނީ އޭގެ ގޮތުގައި ކަމަށެވެ. މިނިމަމް ވޭޖް ކަނޑައަޅަން ވާނީ ދުނިޔޭގެ ގިނަ ގައުމުތަކުގައި އެކަން ކޮށްފައިވާ ގޮތަށް ރިއާޔަތްކޮށް ކަމަށް ވިދާޅުވިއެވެ.\nއެކަން ކުރެވޭގޮތަކުން އެ ވެދާނެ ބޮޑު ޒަހަރަކަށް. އެހެންވީމަ ވަރަށް ވިސްނުންތެރިކަމާއެކު ރާއްޖޭގެ ރައްޔިތުން، ޚާސަކޮށް ރައްޔިތުންގެ މަޖިލީހުގެ މެންބަރުން އެކަން ކުރައްވަން ވާނީ. ވަކި ސެކްޓަރަކަށް ނުވަތަ ވަކި ފަރާތަކަށް ނުވަތަ ވަކި މީހަކަށް މާބޮޑު ބުރަދަން އަންނަ ގޮތަށް، ވަކި ސެކްޓަރެއްގައި މަސައްކަތް ކުރާ މީހުންގެ މިނިމަމް ވޭޖަކީ މިއޭ، އެއޭ ބުނެ ކަނޑައަޅަން ވެއްޖެއްޔާ އެއޮތީ ގޯސްވެފައި\nޖޭޕީގެ ލީޑަރު ގާސިމް އިބްރާހީމް\nގާސިމް ވިދާޅުވީ އަޅުގަނޑުމެންނަށް ނުއުފުލޭވަރުގެ ބޮޑު ބުރައެއް އުފުލަން ނިންމައިފިނަމަ ދާނީ ހަލާކުވެގެން ކަމަށާއި އިގުތިސާދީ އަދި އިޖުތިމާއީ ކަންކަން ވެސް ދާނީ ފުނޑުފުނޑުވެގެން ކަމަށެވެ. ގައުމަށް ލިބޭ ހުރިހާ އާމްދަނީއެއް ދާނީ އެކި ގޮތްގޮތަށް ބޭރުވެގެން ކަމަށެވެ.\nރާއްޖޭގައި ގިނަ ވަޒީފާތަކުގައި ބިދޭސީން މަސައްކަތް ކުރަމުންދިއުމަކީ ކަންބޮޑުވުމެއް ކަމާއި ނަމަވެސް ރާއްޖެ މިއަދާ ހަމައަށް ގެނެސްދިނުމުގައި ބޭރު މީހުންގެ ވަރަށް ބުރަ މަސައްކަތް ހިމެނޭކަން ފާހަގަކުރެއްވިއެވެ. އެހެންކަމުން މިނިމަމް ވޭޖް ކަނޑައެޅުމުގައި އެކަންކަމަށް ވެސް ރިއާޔަތްކުރެވެން ޖެހޭ ކަމަށް ގާސިމް ވިދާޅުވިއެވެ.\nގާސިމް ވިދާޅުވީ މިނިމަމް ވޭޖް ކަނޑައެޅިގެންދާއިރު އެކަން ކުރެވެންޖެހޭނީ ހުރިހާ ދާއިރާއަކަށް ވެސް އެއް ނިސްބަތަކުން އެއްގޮތަކަށް ކަމަށެވެ. އެކަން ކުރަންޖެހޭނީ އަޅުގަނޑުމެންގެ ކެރިފޯރުންތެރިކަން ހުރި މިންވަރަކުން ކަަމަށާއި ވަށައިގެންވާ ގައުމުތަކުގައި ވެސް އެކަން ކުރާ އުސޫލުތަކަށް ބަލައިގެން އެއަށްވުރެ ބޮޑުނުވާ ގޮތެއްގެ މަތިން ކަަމަށެވެ.\nއަޅުގަނޑުމެން އެބައަޑުއަހަން 8،000 ރުފިޔާ، 10،000 ރުފިޔާގެ ވާހަކަ. އެހެން ހަދައިފިއްޔާ އަޅުގަނޑުމެން ހަލާކުވާނެ. އެގޮތަށްނުވެ އަޅުގަނޑުމެން ވިސްނަންޖެހޭނީ އަޅުގަނޑުމެންގެ އިގުތިސާދުގައި ހިފެހެއްޓޭނެ، ދެމެހެއްޓޭނެ މިންވަރަކަށް. އެންމެ ކައިރީގައި އޮތް އިންޑިއާއާއި ސްރީލަންކާއާއި އަދި އެނޫނަސް ވަށައިގެން ހުރި ގައުމުތަކުގައި އެކަން ކުރާ އުސޫލުން، އެއް ރޭޝިއޯއެއް ހިފަހައްޓައިގެން އަދި އެއަށްވުރެ ކުޑަތަންކޮޅެއް ބޮޑުވި ނަމަވެސް އަޅުގަނޑުމެންގެ ހާލަތު ދެނެގަނެގެން އެކަން ކުރަންވާނީ.\nގާސިމް ވިދާޅުވީ އެމަނިކުފާނެކޭ އެއްގޮތަށް ރައްޔިތުންގެ މަޖިލީހުގެ އެހެން މެންބަރުންވެސް މިކަމާމެދު ވިސްނުންފުޅު ބަހައްޓަވާނެ ކަމުގެ ޔަގީންކަން އެބައޮތް ކަމަށެވެ. އަދި ސަރުކާރުން މިނިމަމް ވޭޖް ކަނޑައެޅުމަށް ނިންމާފައިވާތީ ރައީސަށް ޝުކުރު އަދާކުރައްވިއެވެ.\nވަޒީފާ އަދާކުރާ ފަރާތްތަކަށް ދޭންޖެހޭ އަސާސީ މުސާރަ ނުވަތަ މިނިމަމް ވޭޖް ކަނޑައެޅުމަކީ ރައްޔިތުންގެ މަޖިލީހުގެ އިންތިޚާބަށް އެމްޑީޕީން އެކުލަވާލި "އެޖެންޑާ 19" ގައި ވެސް ހިމެނޭ ކަމެކެވެ. މިނިމަމް ވޭޖް ކަނޑައެޅުމުގެ މަސައްކަތް ކުރިއަށް ގެންދިއުމަށްޓަަކައި ޖޫން މަހުގެ ތެރޭ ރައީސުލްޖުމްހޫރިއްޔާ ވަނީ ޚާއްސަ ބޯޑެއް އެކުލަވާލައްވާފައެވެ. އަދި މިނިމަމް ވޭޖް ކަނޑައެޅުމުގެ ބިލު ޑްރާފްޓް ކުރުމުގެ މަސައްކަތް ރައްޔިތުންގެ މަޖިލީހުން ފަށައި އެކަމަށް ސަބް ކޮމިޓީއެއް އެކުލަވާލައި، ކަމާބެހޭ ފަރާތްތަކާއެކު މިހާރު ދަނީ މަޝްވަރާ ކުރަމުންނެވެ. އަމާޒަކީ 2020 ވަނަ އަހަރަށް މިނިމަމް ވޭޖް ކަނޑައަޅައި ނިންމުން ކަމަށް ސަރުކާރުން ބުނެއެވެ.


Mahssala Oiykan Ves Egunee Miadhu Hedhunu, Kon Mahssala Ehkan Ves Nubuni - Faris - Vaguthu\nމައްސަލަ އޮތް ކަން އެނގުނީ މިއަދު ހެނދުނު، ކޮން މައްސަލައެއްކަން ވެސް ނުބުނި - ފާރިސް\nދިއްގަރު ދާއިރާގެ މެމްބަރު އަދި ކުރީގެ ރައީސް މައުމޫން އަބްދުލް ގައްޔޫމްގެ ދަރިކަލުން ފާރިސް މައުމޫނުގެ މައްޗަށް އުފުލާފައިވާ ޝަހްސު އޮޅުވާލިކަމުގެ ދައުވާގެ އަޑުއެހުމެއް މިއަދަށް ތާވަލި ކުރި އިރު އެކަން އެންގީވެސް މިއަދު ހެނދުނު ކަމަށް ފާރިސް މިއަދު ކޯޓުގައި ވިދާޅުވެއްޖެއެވެ.\nޕީޕީއެމްގެ ދިދަ އާއި ލޯގޯ ގަވާއިދާ ޚިލާފަށް ބޭނުންކުރި މައްސަލާގައި ޝަހްސު އޮޅުވައިލުމުގެ ދައުވާ ފާރިސްގެ މައްޗަށް ކުރާއިރު އެ މައްސަލައިގެ މިއަދުގެ އަޑުއެހުން ތާވަލު ކުރީ 1:30 އަށެވެ. މިއަދު އޮތީ ފާރިސްގެ ފަރާތުން ހުށަހަޅާފައިވާ ހެކިންގެ ހެކިބަސް ނެގުމަށް ބޭއްވި އަޑުއެހުމެކެވެ. މި މައްސަލައިގައި ފާރިސްގެ ފަރާތުން 47 ދިފާއީ ހެކިން ވަނީ ހުށަހަޅާފައެވެ.\nމިއަދުގެ އަޑުއެހުން ފެށުމާއެކު ފާރިސްގެ ވަކީލު ޝަމީމް ވަނީ، މައްސަލަ އޮތްކަން ފާރިސްގެ ވަކީލުންނަށް އެނގުނީ އިއްޔެ ކަމަށް ވިދާޅުވެ، އަޑުއެހުމަށް ތައްޔާރުވުމަށް ފުރުސަތު ލިބިފައި ނުވާ ކަން ފާހަގަކުރައްވާފައެވެ. އަދި އެ މައްސަލައިގެ އަޑުއެހުމެއް ހަތަރު މަހަށް ފަހު މިއަދު ތާވަލު ކުރި އިރު، ފާރިސް އާއި ވަކީލުންނާއި ބައްދަލު ކުރެވިފައި ނުވާ ކަމަށް ވެސް އޭނާ ވިދާޅުވިއެވެ.\nފާރިސް މިއަދު ވިދާޅުވީ އަޑުއެހުމެއް ތާވަލު ކުރިކަން އޭނާއަށް އަންގާފައި ވަނީ ވެސް މިއަދު ހެނދުނު ކަމަށެވެ. އަދި ތާވަލު ކުރީ ކޮން މައްސަލައެއް ކަމަށްވެސް ކަރެކްޝަންސް އިން ސާފުކޮށް ނުދިން ކަމަށް އޭނާ ވިދާޅުވިއެވެ. އަދި ވަކީލުންނާއި ބައްދަލު ކުރެވިފައި ނުވުމުން މައްސަލައަށް ތައްޔާރުވެވިފައި ނުވާ ކަން އޭނާވެސް ފާހަގަ ކުރެއްވެވިއެވެ.\nދިމާވެފައިވާ ދަތިތަކުގެ ވާހަކަ ފާރިސްގެ ފަރާތުން ހިއްސާ ކުރުމާއެކު ގާޒީ ވިދާޅުވީ މާދަމާ އަށް މައްސަލަ ފަސް ކޮށް، ވަކީލުންނާއި ބައްދަލު ކުރަން ފާރިސް އަށް ފުރުސަތު ދެވިދާނެ ކަމަށެވެ. އެހެން ނަމަވެސް ފާރިސްގެ ފަރާތުން އެދުނީ މިއަދު ބައްދަލުވުމެއް ބޭއްވޭނެ ގޮތް ހަމަޖައްސައި ދިނުމަށެވެ. އަދި އެހެން ނޫން ނަމަ އަޑުއެހުން މި އަންނަ ހަފްތާއަށް ފަސް ކުރުމަށެވެ.\nމި މައްސަލައިގެ އަޑުއެހުން އަންނަ ހަފްތާއަށް ފަސް ކުރުމަށް އެއްވެސް އިއުތިރާޒެއް ނެތް ކަމަށް ދައުލަތުން ވިދާޅުވުމާއެކު، ފާރިސްއަށް ވަކީލު ބައްދަލުވުން ލިބޭނެ ގޮތައް އަންނަ ހަފްތާއަށް މައްސަލަ ފަސް ކުރުމަށް ގާޒީ ނިންމެވިއެވެ. އަދި އަޑުއެހުން އޮންނަ ވަގުތު ފަހުން އަންގާނެ ކަމަށް ވިދާޅުވެ ގާޒީ ވަނީ ފާރިސްގެ ފަރާތުން ހުށަހަޅާ ދިފާއީ ހެކިންގެ ތެރެއިން މުހިންމު ހެކިން ފާހަގަ ކުރުމަށް ވެސް އަންގާފައެވެ.\nޖޫން 12, 2018 15:18\nހާދަ ކަންކަން އޮޅުން ނުފިލާ މީހެއް! މިވަރު އެއްޗެއް އޮޅުން ނުފިލާ މީހެއް ދިއްގަރު ދާއިރާއަށް ހޮވިފައި މި ހުރީ! އަނެއްކާ ދިއްގަރު ދާއިރާ ރައްޔިތުން މަތިން ހަދާން އެބަހުރިތަ؟


Dharivarah hamalaa dhinee gang akah nisbaiy veyey bunefai! | Mihaaru\nވަޅިން ހަމަލާ ދިނުމުން ދަރިވަރުގެ އަރިކަށީގައި ބޭސް އަޅާފައި -- ފޮޓޯ: އަހުމަދު ސާއިލް އަލީ/މިހާރު\nދަރިވަރަށް ހަމަލާދިނީ މާލޭގެ ގޭންގަކަށް ނިސްބަތްވެއޭ ބުނެފައި!\n18 ޖެނުއަރީ 2018 - 20:33 20 comments\nދަރުމަވަންތަ ސްކޫލުގެ ގުރޭޑް ނުވައެއްގައި ކިޔަވަމުން އަންނަ އެ ދަރިވަރު ހޯދަން އިއްޔެ ސްކޫލު ނިމުނު ގަޑީގައި ގުރޫޕަކުން ސްކޫލު ކައިރީގައި ތިއްބެވެ. އޭނާ ގެންދަންވެގެން ސްކޫލް ހޯލް ތެރެއަށް ވެސް އެ މީހުން ވަނެވެ. އެކަމަކު ގްރޫޕާ އެކު އޭނާ ދިޔަނުދީ ހުއްޓުވީ ކުލާސް ޓީޗަރެވެ.\nދަރިވަރު ގެއަށް ދާން ސްކޫލުން ނުކުތީ މާލޭގެ މަޝްހޫރު ގޭންގަކަށް ނިސްބަތްވާ އެ ގްރޫޕްގެ މީހުން އެ ސަރަހައްދުގައި ނެތްކަން ޔަގީންކޮށްފަ އެވެ. އެކަމަކު މަގުމަތިން އޭނާއާ ދިމާކޮށް، އެންމެ ފަހުން މާރާމާރީ ހިންގި އެވެ.\n"އަޅުގަނޑު އުޅުނީ ކުރިން ގެއަށް ދާ މަގު ނޫން އެހެން މަގަކުން ދާން. ސޯސަންމަގުން ލާފައި ދާން ވެގެން ދަނިކޮށް މަޖިލިސް ކަންމަތިން ސައިކަލެއްގައި އައި ބަޔަކު ހިފެހެއްޓީ،" ހދ. ނޭކުރެންދޫ އަށް އުފަން، ދަރިވަރު ބުންޏެވެ.\n"އެމީހުން ބުނީ ބުރޯ ކީއްވެހޯ ބިރުން ތިއުޅެނީ. ދެން އަޅުގަނޑު ބުނީ ބިރެއް ނުގަނޭ. ބުނީމަ އެމީހުން އަޅުގަނޑު ގެންދިޔައީ ސީއެޗްއެސްސީ ގޯޅިއަށް."\nUPDATE: Zahamvi Dharumavantha dharivarah vanee bodethi aniyaathakeh libifai\nދަރުމަވަންތަ ދަރިވަރަށް ހަމަލާދިނުން\nސީއެޗްއެސްއީ ކައިރީ އޮންނަ ގޯޅިގަނޑަށް ގެންގޮސް، މާލޭގެ ގޭންގެއްގެ ނަން ބުނެފައި ދަރިވަރު ގާތު އެ މީހުން އެހީ، އޭނާ ކިޔައިދިން ގޮތުގައި، އެ ގޭންގަށް އޭނާ ނިސްބަތްވޭތޯ އެވެ.\n"އަޅުގަނޑު ބުނިން އެއްވެސް ގޭންގެއް ނޫނޭ. އެހެން ބުނީމަ ވެސް ތަޅައިގަތީ،" ހަމަލާދިން ގޮތް ކިޔައިދެމުން ދަރިވަރު ބުންޏެވެ.\nއެ މީހުން ވަނީ އެދަރިވަރުގެ މޫނުމަތީގައި ޖެހުމުގެ އިތުރުން ޕޭމަންޓް ގަލަކުން ބޮލަށް ވެސް ހަމަލާދީފަ އެވެ. އެކަމަކު އެ ހަމަލާއިން ސަލާމަތްވާން ބޮލުގައި އަތް އެޅުމުން ގާބުރިން ޖެހިގެން ކަނާއަތުގެ ކަށި އިނގިލި ވަނީ ބިނދިފަ އެވެ.\nއޭރު ވެސް ދަރިވަރަށް ނޭނގުނު ކަމަކީ އޭނާގެ އަރިކައްޓަށް ވަޅި ހަރާފައި ހުރި ކަމެވެ.\n"އެމީހުން ތަޅައިގެންފައި ފިލަން ދުއްވައިގަތީމަ އަޅުގަނޑު ގެއަށް ދާން ހިނގައިގަތީ. ހިނގާފައި ދަމުން ބުރަކަށީގައި އެއްޗެއް ހުރިހެން ހީވެގެން އަތްލިއިރު ލޭ ހުރީ،" ދަރިވަރު ކިޔައިދިނެވެ.\n"ދެން އެވަގުތު ސީއެޗްއެސްއީ ކައިރީގައި ހުރި ޓުރެފިކް ޕޮލިހަކަށް ފެނިގެން އެހީ ކިހިނެއްވެފަހޭ. އަޅުގަނޑު ބުނިން ވަޅި ހަރާފައޭ. ދެން އޭޑީކޭއަށް ގެންދިޔައީ."\nDharivarah valhin hamalaadhiny5meehunge group akun\nދަރިވަރަށް ހަމަލާ ދިންގޮތް--\nއޭނާ ބުނީ އެއްވެސް ގޭންގަކާ އެއްވެސް އިރަކު ގުޅުމެއް ނޯންނަ ކަމަށެވެ. އަދި ގޭންގަކަށް ނިސްބަތްވާ ބަޔަކާ އެކު ވެސް ނޫޅޭ ކަމަށް ބުންޏެވެ. އެކަމަކު އޭނާ ބުނި ގޮތުގައި މިދިޔަ އަހަރު ކްލާހުގައި އުޅުނު މާލޭގެ ގޭންގަކަށް ނިސްބަތްވާ ދަރިވަރަކާ މައްސަލަ ޖެހުނެވެ.\n"އޭނާ ކުލާހުގައި އުޅެނީ މާ ގަދަވެފައި. އަޅުގަނޑު އޭނާ ބުނާހާ ގޮތެއް ނުހަދަން. އެހެންވެ ޒުވާބު ކުރާނެ،" އޭނާ ބުންޏެވެ.\n"މިދިޔަ ޑިސެމްބަރު މަހު ކްލާސް ވައިބާ ގުރޫޕުގައި އޭނާ ފުއްޕަން ފެށީމަ އަޅުގަނޑު ވެސް އޭނާއާ ޒުވާބު ކުރިން."\nގޭންގަށް ނިސްބަތްވާ ދަރިވަރުގެ ރައްޓެހި ގްރޫޕަކުން މިދިޔަ އާދިއްތަ ދުވަހު ސްކޫލު ކައިރިއަށް ގޮސް އޭނާއާ ވާހަކަދެއްކި އެވެ. އެގޮތުން އެ ކުއްޖާއާ ޒުވާބުކުރީ ކީއްވެތޯ ސުވާލުކޮށް ހެދި ކަމަށް އޭނާ ބުންޏެވެ. އަދި މާފަށް އެދޭށޭ އެމީހުން ބުނުމުން މާފަށް ވެސް އެދުނު ކަމަށް ވެ އެވެ. އެހެންކަމުން އެހާ ހިސާބުން އެ މައްސަލަ ނިމުނީ ކަމަށް ގަބޫލުކުރެވުނު ކަމަށް ދަރިވަރު ބުންޏެވެ.\nއަނިޔާވިި ކުއްޖާގެ ބިނދުނު އިނގިލީގައި ދިއުމުން ބޭސް އަޅާފައި --ފޮޓޯ: އަހުމަދު ސާއިލް އަލީ/މިހާރު\nއެކަމަކު މިހާރު އޭނާ ލަފާކުރަނީ އިއްޔެ އޭނާއަށް ހަމަލާދިނީ ގޭންގަށް ނިސްބަތްވާ ދަރިވަރުގެ ރޭވުމެއްގެ ދަށުން ކަމަށެވެ.\n"އޭނާ އެބަހުރި ބުނެފައި ތިމަންނަ އެގުރޫޕު ކައިރި ބުނިއްޔޭ އަޅުގަނޑަކީ [މާލޭގެ އެހެން ގޭންގަކަށް ނިސްބަތްވާ] މީހެކޭ. އެހެން ބުނީ އެމީހުން ލައްވާ އަޅުގަނޑަށް ހަމަލާދޭށޭ،" ދަރިވަރު ބުންޏެވެ.\nޒަހަމްވީ ރާއްޖޭގެ 16 އަހަރުން ދަށުގެ ގައުމީ ޓީމުގައި ހިމެނޭ ހުނަރުވެރި ފުޓްބޯޅަ ކުޅުންތެރިއެކެވެ. އޭނާ މާލޭގައި ހުންނަނީ ބޭބެއެއް ކައިރީގަ އެވެ.\n"މިހާރު"އާ ވާހަކަ ދައްކަމުން ދަރިވަރުގެ ބޭބެ ބުނީ އޭނާ ގެއިން ބޭރަށް ގޮސް އުޅެނީ ހަމައެކަނި ޓިއުޝަނަށާއި ފުޓްބޯޅަ ކުޅެން ކަމަށެވެ. އަދި މާލޭގެ އެއްވެސް ގޭންގަކާ ގުޅިގެން އުޅޭކަން އެނގިފައިނުވާ ކަމަށް ވެސް ބުންޏެވެ.\nއޭޑީކޭ އިން ފަރުވާ ދިނުމަށް ފަހު ދަރިވަރު މިހާރު ވަނީ ދޫކޮށްލައިފަ އެވެ. ނަމަވެސް އޭނާގެ މައިންބަފައިން ނިންމާފައިވަނީ ލިބުނު ގެއްލުންތައް ފަސޭހަވަންދެން ރަށަށް ގެންދާށެވެ. އޭގެ ފަހުން އެނބުރި އައިސް ދަރުމަވަންތަ ސްކޫލާ އަލުން ގުޅޭނެ ކަމަށް ދަރިވަރު ބުންޏެވެ.\nއިތުރު ލިޔުންތައް ސްކޫލް ތައުލީމް ހަމަނުޖެހުން ގޭންގް ހަމަނުޖެހުން ކިޔަވާކުދިން ދަރުމަވަންތަ ސްކޫލް\nތައުލީމީ ނިޒާމުގައި ވެސް ބާރުގަދައީ ގޭންގު؟\nދެ ހަމަލާ އިން އަނެއްކާވެސް ބިރުވެރިކަމެއް!


ރައީސުލްޖުމްހޫރިއްޔާ ދ. ރިނބުދޫ ސަޤާފީ މަގު ހުޅުވައިދެއްވައި "މަރިޔަންމާ" ކެންޕެއިން ފައްޓަވައިދެއްވައިފި - The President's Office\nރައީސުލްޖުމްހޫރިއްޔާ ދ. ރިނބުދޫ ސަޤާފީ މަގު ހުޅުވައިދެއްވައި "މަރިޔަންމާ" ކެންޕެއިން ފައްޓަވައިދެއްވައިފި\n19 ފެބުރުވަރީ 2020، ރިފަރެންސް: 2020-085\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ނިލަންދެ އަތޮޅު ދެކުނުބުރީ ރިނބުދުއަށް ކުރައްވަމުން ގެންދަވާ ދަތުރުފުޅުގައި މިއަދު އެރަށު ސަޤާފީ މަގު އިފްތިތާޙްކޮށްދެއްވައި، މާބަނޑު އަންހެނުންނާއި ތުއްތުކުދީންގެ ޞިއްޙީ ރައްކާތެރިކަން ކަށަވަރުކުރުމާ ގުޅޭ ކެންޕޭނެއް ކަމަށްވާ "މަރިޔަންމާ" ކެމްޕެއިން އިފްތިތާޙްކޮށްދެއްވައިފިއެވެ.\nރައީސުލްޖުމްހޫރިއްޔާ މިއަދު ހުޅުވައިދެއްވި ސަޤާފީ މަގަކީ ކުރެހުންތެރިންގެ ހުނަރުތަކާއެކު އެރަށުގެ ސަޤާފަތް އަދި މަސައްކަތްތެރިކަމާއި ރަށާ ގުޅޭ "ފޯކުލޯ"ތައް ވެސް ދައްކުވައިދޭ މަގެކެވެ. މިމަގަކީ ރިނބުދޫގައި ލޯކަލް ޓްއަރިޒަމް ތަރައްޤީކުރުމަށް ކުރިޔަށްގެންދާ ޕްލޭންގެ ދަށުން ހުޅުވި މަގެއްކަމަށް ކައުންސިލުން މައުލޫމާތުދެއްވައެވެ. މިމަގުގައި ފެންނަންހުރި ކުރެހުންތަކަކީ ކައުންސިލާ ގުޅިގެން މޯލްޑިވްސް އާޓީސްޓް ކޮމިއުނިޓީގެ ކުރެހުންތެރިން ކުރަހާފައިވާ ކުރެހުންތަކެކެވެ. މި ރަސްމިއްޔާތުގައި މޯލްޑިވްސް އާޓިސްޓު ކޮމިއުނިޓީގެ. ކުރެހުންތެރިންނަށް ސެޓްފިކެޓް ހަވާލުކޮށްދެއްވީ ރައީސުލްޖމްހޫރިއްޔާއެވެ.\nމިއަދު އިފްތިތާޙްކުރި މަރިޔަމްމާ ޕްރޮގްރާމަކީ އުފަންވެނި ޞިއްހަތާ ބެހޭގޮތުން ހޭލުންތެރިކަން އިތުރުކުރުމަށް ހިންގޭނެ ޕްރޮގްރާމެކެވެ. މި ޕްރޮގްރާމުގެ ދަށުން މާބަނޑު އަންހެނުންނާ އެމީހުންގެ. ތުއްތު ދަރިންނާއި އެމީހުންގެ ފިރިންނަށް ޚާއްޞަކޮށްގެން ހޭލުންތެރިކުރުވުމުގެ ގޮތުން މައުލޫމާތު ދިނުމާއި ތަފާތު ހަރަކާތްތައް ކުރިޔަށްގެންދެވޭނެއެވެ. މީގެ އިތުރުން މާލީ ގޮތުންނާ އި އެނޫންވެސް މާބަނޑު އަންހެނުންނަށް އިތުރު ދާއިރާތަކުން ބޭނުންވާ އެހީތެރިކަން ފޯރުކޮށްދިނުންވެސް މި ޕްރޮގްރާމުގައި ހިމެނެއެވެ. މި ޕްރޮގްރާމު ފައްޓަވައި ދެއްވުމުގެ ގޮތުން ރައީސުލްޖމްހޫރިއްޔާ ވަނީ. މި ޕްރޮގްރާމުގެ ބައިވެރިއަކަށް މޭވާ ވަށިގަނޑެއް ހަދިޔާ ކުރައްވާފައެވެ. މި ރަސްމިއްޔާތުގައި ރިނބުދޫ ކައުންސިލުގެ ފަރާތުން ރައީސުލްޖުމްހޫރިއްޔާއަށް ހަނދާނީ ހަދިޔާއެއް އެރުވިއެވެ.


3 results for "ކުދުކުދުކޮކާލެކައް"\nGet an email when someone deletes something about ކުދުކުދުކޮކާލެކައް\nGet an email when someone from unknown deletes something about ކުދުކުދުކޮކާލެކައް\nGet an email when HassantayMDP deletes something about ކުދުކުދުކޮކާލެކައް\nMP Mohamed Shifau (unknown) retweeted @aisthly :\nRT @aisthly: ކޮއްޔާމެންނޭ! ތެކުދިންމަތިން ލައްކަވަރަކައް ހަދާންވެއި! ލޯފިހިމެއިޔަސް ކުދުކުދުކޮކާލެކައް ލޯމަތިންފެނޭށީ ތެކުދިން! ލޯގޯވާށީ ތެކުދިންބަލާއް! ދީތެލިގޯވާށީ ތެކުދިންނާއި ބަހައްކޭއް! ﷲގެ އިރާދަފުޅުން ވަރައް އަވަހައް ބައްދަލަވޭހެއް ދީ!\nMP Mohamed Shifau Deleted 15 days ago after about 1 hour, tweeted using Twitter for iPhone\nHassantay2019 (unknown) retweeted @aisthly :\nHassantay2019 Deleted 15 days ago after about 1 hour, tweeted using Twitter for iPhone\nކޮއްޔާމެންނޭ! ތެކުދިންމަތިން ލައްކަވަރަކައް ހަދާންވެއި! ލޯފިހިމެއިޔަސް ކުދުކުދުކޮކާލެކައް ލޯމަތިންފެނޭށީ ތެކުދިން! ލޯގޯވާށީ ތެކުދިންބަލާއް! ދީތެލިގޯވާށީ ތެކުދިންނާއި ބަހައްކޭއް! ﷲގެ އިރާދަފުޅުން ވަރައް އަވަހައް ބައްދަލަވޭހެއް ދީ!\nAishath Ali Deleted 15 days ago after about 1 hour, tweeted using Twitter for Android


ޖަޒީރާ ރާއްޖެވުމަކީ "ފޯ ގިޔަރު ޓޮއިލެޓް" އަކަށް އަނބުރާ ދިއުން: މެމްބަރު ޖާބިރު | | Sangu News\nޖަޒީރާ ރާއްޖެވުމަކީ "ފޯ ގިޔަރު ޓޮއިލެޓް" އަކަށް އަނބުރާ ދިއުން: މެމްބަރު ޖާބިރު\n9 އޮކްޓޯބަރ 2019 - 08:35\nޖަޒީރާ ރާއްޖެއަކީ އޮޅުވާލުމެއް: ޖާބިރު\nޖަޒީރާ ރައްޖޭގެ ނަމުގައި، އިގްތިސޯދީ ގޮތުން ގައުމު ފަހަތަށް ޖައްސާ ހަމަ އެކަނި މާލެއަށް ކުރިއެރުން ގެނައުމަކީ އެއީ "ޖަޒީރާ ރާއްޖެ" އެއް ނޫން ކަމަށް ޑީއާރުޕީގެ ލީޑަރު، އަދި ކާށިދޫ ދާއިރާގެ މެމްބަރު އަބްދުﷲ ޖާބިރު ވިދާޅުވެއްޖެއެވެ.\nބޯހިޔާވަހިކަމުގެ ގަރާރާއި ގުޅޭގޮތުން ވާހަކަ ދައްކަވަމުން މެމްބަރު ޖާބިރު ވިދާޅުވީ، މިއަދު މަޖިލީހުގެ ތަޅުމުގައި ވާހަކަ ދައްކަންޖެހިފައި މިވަނީ ކުރީގެ އެއްވެސް ޕްލޭނެއް ނެތި ކަންތައް ކުރުމުން ކަމަށެވެ. ރައީސް މައުމޫން އަބްދުލް ގައްޔޫމްގެ ސަރުކާރުން ފެށިގެން އައިސް "އެޑްހޯކް ބޭސިސް" ގައި މަސައްކަތް ކުރަމުން އައީ ކަަމަށާއި، ކަމަކަށް ކަމެއް ކުރުމުގެ ނަތީޖާއަކީ އެއީ ކަމަށް ޖާބިރު ވިދާޅުވިއެވެ. ޖާބިރު ވިދާޅުވީ އެ ދުވަހު ކުރަންޖެހޭ މަސައްކަތެއް ނަަމަ، އެކަމެއް ނިންމާލަނީ ކަމަށާއި އެއްވެސް ޕްލޭނެއް އަދި ވިސްނުމެއްވެސް ގިނަ ފަހަރަށް އެ ކަމެއްގައި ނޯންނަ ކަމަށެވެ. ދުނިޔޭގެ އެކި ގައުމުތަކުގައި އެ ގައުމެއްގެ ކުރިމަގާއި މެދު ޕްލޭނެއް އޮންނަ ކަމަށާއި ނަމަވެސް، ނަމަވެސް އެއާއި އެއްގޮތަށް އެއްވެސް ވިސްނުމެއް ފިކުރެއް އޭރު ގެންގުޅެފައި ނުވާކަމަށް ޖާބިރު ވިދާޅުވިއެވެ.\n2018 ވަނަ އަަހަރު ބޭއްވި ރިޔާސީ އިންތިހާބު ކާމިޔާބު ކުރުމަށާއި އިސްލާހުގެ މަގަށް ކުރަމުންދާ މަސައްކަތްތަކަށް އެމްޑީޕީން ބޭނުން ކުރަމުންދާ "ޖަޒީރާ ރާއްޖެ" އާއި ގުޅޭގޮތުން ޖާބިރު ވިދާޅުވީ އެއީ 300 އަހަރު ފަހަތަށް ދިއުން ކަމަށެވެ. ޖާބިރު ވިދާޅުވީ ޖަޒީރާ ރާއްޖެވުމަކީ "ފޯ ގިޔަރު ޓޮއިލެޓް" އަކަށް އަނބުރާ ދިއުން ކަމަށެވެ.\n"ޖަޒީރާ ރާއްޖެއެކޭ ކިޔައިގެންވެސް އަޅުގަނޑުމެން އެބައުޅެން. އެއީ ކޯޗެއްތޯ. 300 އަހަރު ފަހަތަށް ގައުމު ދިއުން އެޔަށް ކިޔަނީ." ޖާބިރު ވިދާޅުވިއެވެ.\nތަރައްގީގެ ގޮތުން ރާއްޖެ ބަދަލުވާންވީ ވޮޝިންގްޓަން، ނިއުޔޯކް، ސިންގަޕޯރ އަށް ކަމަށާއި ޖަޒީރާގެ ނަން ބޭނުންކޮށް ދެން އޮޅުވާލުމުގެ ބޭނުމެއް ނެތް ކަމަށެވެ. ޖަޒީރާ ރާއްޖެއަކަށް އުފަންވެ، ކާބަފައިންގެ ޒަމާނުއްސުރެ މިއަދާއި ހަމައަށް ވެސް މިތިބީ ޖަޒީރާއެއްގެ މަތީގައި ކަމަށް ޖާބިރު ވިދާޅުވިއެވެ. ރާއްޖޭގެ ރައްޔިތުން އަބަދާ އަބަދު ޖަޒީރާގެ ނަން ބޭނުން ނުކުރާ ކަމަށާއި ބޭނުންވަނީ މި ދިވެހި ގައުމަށް ތަރަައްގީ އައުން ކަމަށް ޖާބިރު ވަނީ ވިދާޅުވެފައެވެ. އެހެން ކަމުން ޖަޒީރާގެ ނަމުގައި އެއްވެސް އޮޅުވާލުމެއް ބޭނުން ނުވާކަމަށާއި، ރާއްޖެ އިގްތިސޯދީ ގޮތުން ފަހަތަކަށް ޖައްސާލުމަކީ އެއީ ކޮން މެނިފެސްޓޯއެއްގައި ވާ ކަމެއްތޯ ވިދާޅުވެ މެމްބަރު ޖާބިރު ވަނީ ސުވާލު އުފައްދާފައެވެ.\nރައްޔިތުން ތާ އަބަދު، ބިކަ ހާލުގައި ބައިތިއްބާކަށް ނުޖެހޭ ކަން ފާހަގަކުރައްވާ ޖާބިރު ވަނީ، ޖަޒީރާ ރާއްޖެއަކީ ބައެއްގެ ސިޔާސީ ހަތިޔާރެއް ކަމަށެވެ. އެއީ އެމްޑީޕީގެ ސިޔާސީ ސްލޯގަންއެއް ކަމަށް އެމަނިކުފާނު ވިދާޅުވިއެވެ.\n"ޖަޒީރާ ކިޔާ އޮޅުވާލައިގެން އުޅޭނެ ކަމެއް ނެތް. މި ރާއްޖޭގެ ރައްޔިތުން ދެން އިތުރަޖަށް ޖަޒީރާ ވަންތަކަން ބޭނުމެއް ނޫން. ތަރައްގީ ބޭނުންވަނީ. އަޅުގަނޑުމެން ޒަޒީރާ ނުކިޔަސް އަޅުގަނޑުމެން އުފަންވެފައި މިތިބީ ޖަޒީރާ ރަށްރަށަށް. ކީއްވެގެން ތޯ އޮޅުވާލަންވީ. ކޮން މެނިފެސްޓޯއެއްގައި ތޯ އޮތީ އަޅުގަނޑުމެން ފަހަތަށް ދުއްވާލަން. އެހެން ކިޔައިގެން އޮޅުވާލައިގެން އުޅުނީމަ ރައްޔިތުންނަށް އެބަ އިނގެއެއް ނޫންތޯ ޖަޒީރާ ޜާއްޖެ އޮތީ މާ ކުރީއްސުރެ ހަަމަޖެހިފައިކަން. ބަޔަކު ސިޔާސީ ބޭނުނަމަށް، ޖަަޒީރާ ކިޔާ ޕްރޮމޯޓު ކުރިޔަސް ނުފުދޭނެ، އޭގައި ހުންނަން ޖެހޭ ވަނަވަރުތަކާއި ސިފަތަކުގައި މިހާރުވެސް އަޅުގަނޑުމެން ދިރިއުޅެމުން އަންނަނީ" ޖާބިރު ވިދާޅުވިއެވެ.\nމިއީ ދިވެހި ރާއްޖެ ކަމަށާއި، ގާނޫނު އަސާސީގައި ވެސް ހަމަ އެ ނަން ބޭނުންކޮށްފައިވާއިރު ޖަޒީރާ ރާއްޖެއަކީ ސިޔާސީ ސްލޯގަންއެއް ކަމަށް ޖާބިރު ވިދާޅުވިއެވެ. ދުނިޔޭގެ އެއްވެސް ގައުމެއްގައި ފީޒަބަލް ނުވާ ޕްރޮޖެކްޓެއް ނުހިނގާނެ ކަމަށާއި ކޮންމެ ކަމެއްގައި ވެސް ވޮލިއުމްއެއް ހުންނަން ޖެހޭ ކަމަށް ޖާބިރު ވިދާޅުވިއެވެ. އެހެން ކަމަށް ވާނަމަ ސީދާ ސިޔާސީ ބޭނުމަށް ކުރެވޭ ކަންތަށް ދޫކޮށްލުމަށް ޖާބިރު ގޮވާލެއްވިއެވެ. ހަމަކަނި މާލެއަށް ސަމާލުކަން ދިނުމުގެ ބަދަލުގައި މުޅި ރާއްޖޭގެ ތަރައްގީއަށް ވިސްނަންޖެހޭކަމަށް ޖާބިރުގެ ވާހަކައިގައި ވަނީ ފާހަގަކުރައްވާފައެވެ.\nވޮލިއުމް އުފެއްދުމުގެ ނަމުގައި މާލެ ތަރައްގީ ކުރުމުގެ ސިޔާސަތަށް ފާޑުވިދާޅުވެ ޖާބިރު ވަނީ ސީދާ ތަރައްގީއަށް ދިއުމަށް މެމްބަރުންގެ ކިބައިން އެދިވަޑައިގެންފައެވެ. ދައުލަތުގެ ބަޖެޓުގެ ޑިސްޓްރިބިއުޝަން ރަނގަޅު ކުރުމުގެ ވާހަކަ ދައްކާއިރު މީހުން އެތަނަކަށް އެއް ކުރުމުގެ ސިޔާސަތު ދޫކޮށްލަން ޖެހޭކަން ޖާބިރު ވަނީ ފާހަަގަ ކުރައްވާފައެވެ.\n"ހިނގާ ކުޑަކޮށް މައިތިރިކޮށް ވިސްނާލަން. ރައްޔިތުންނަށް ބޭނުންވާ ހައްގު އަސާސީ ހިދުމަތްތައް ނުލިބިގެން މިއުޅޭނީ ކީއްވެގެން ތޯ. ދުނިޔޭގެ އެއްވެސް ގައުމެއްގެ އެއްވެސް ހިސާބެއްގައި ފީޒަބަލް ނުވާ ޕްރޮޖެކްޓުތައް ނުހިނގާނެ. ދުނިޔޭގެ ބައެއް ގައުމުތަކުގައި، އޮސްޓްރެލިއާ ތަންތަނުގައި އަދި ނިއުޒިލޭންޑް ފަދަ ބޮޑެތި ގައުމުތަކުގައި އެބަތިބި ޑޮކްޓަރުން ބައިތިއްބާފައި. ޑޮކްޓަރު މީހާ މޮޔަ ވަނީ ބަލި މީހަކު ނައިސްގެން. އަދަދު ހުންނަން ޖެހޭ، ވޮލިއުމްއެއް ނެތި ވިޔަފާރިއެއްވެސް އަދި އެއްވެސް ކަމެއް ނުޥާނެ. އެހެން ކަމުން ވޮލިއުމް ކްރިއޭޓް ކުުރުމަށް ހަމަ އެކަނި މާލެއަށް ފޯކަސްކޮށްގެން މިކުރާ މަސައްކަތް ދޫކުރަން ޖެހޭ" ޖާބިރު ވިދާޅުވިއެވެ.\nރާއްޖޭގެ ތަރައްގީއަށް ބަޔަކު ހުރަސްއަޅަނީ ސިޔާސީ ކަންކަން ޙާސިލް ކުރުމަށް ކަމަށާއި، ނަމަވެސް އޭގެ ސަބަބުން ރާއްޖޭގެ ރަށްތަކަށް ހީވެސް ނުކުރާހާ ބޮޑެތި ގެއްލުންތަކެއް ލިބެމުން އަންނަ ކަމަށް ޖާބިރު ވިދާޅުވިއެވެ. ޖާބިރު ވަނީ، ރާއްޖޭގެ ރަށްތަކަކީ ޖަޒީރާ ރާއްޖެއެއް ކަމަށް ބުނެ ދޫކޮށްލުމަށްފަހު އެ ރަށްތަކުގެ ރައްޔިތުން އަސާސީ ހައްގުތަކުން މަހްރޫމް ކުރުމުގެ އެއްވެސް ފުރުސަތެއް ނެތްކަށް ވިދާޅުވެފައެވެ.\nގާނޫނު އަސާސީ އުފެއްދިއިރުވެސް ތަރައްގީގެ ވާހަކަ ދެއްކި ކަމަށާއި، އޭރުވެސް ރަށްތަކަށް އައި ގެއްލުމުގެ ވާހަކަވެސް ދައްކާފައިވާނެ ކަމަށް ޖާބިރު ވިދާޅުވިއެވެ. ބޭނުންވަނީ، އެ ރަށަކުން ހުރިހާ ކަމެއް ކުރެވޭނެ ވަސީލަތްތައް ގާއިމް ކުރުން ކަން ޖާބިރު ފާހަގަކުރެއްވިއެވެ. އަދި ޑިސްޓްރިބިއުޝަންވެސް ރަނގަޅު ކުރަންޖެހޭނެކަން އެމަނިކުފާނު ފާހަގަ ކުރެއްވިއެވެ.\nޕްލޭނިން މިނިސްޓްރީ މަސައްކަތް ކުރިޔަށް ނުދާތީ، ޖާބިރު ވަނީ އެކަމާވެސް ކަންބޮޑުވުން ފާޅުކުރައްވާފައެވެ.\n"އެހެން ވީމަ، މި މަޖިލީހުން އެބަޖެހޭ. ޕްލޭނިން މިނިސްޓަރު ގެނެސް މިތާ ބައިންދައިގެން އެ މަސައްކަތް ކުރަން. މިތާ ބައިންދަންވީ، މިހާރުން މިހާރަށް ގެނެސް މަަސައްކަތްތައް ކުރުވަންވީ، ޕްލޭން ކުރަން ބުނަންވީ" ޖާބިރު ވިދާޅުވިއެވެ.


Thinadhoo In Miadhu Fassivee Emme Faraatheh ތިނަދޫއިން މިއަދު ފައްސިވީ އެންމެ ފަރާތެއް – Huvadhoo News Thinadhoo In Miadhu Fassivee Emme Faraatheh Huvadhoo News\nތިނަދޫއިން މިއަދު ފައްސިވީ އެންމެ ފަރާތެއް\nގދ ތިނަދޫއިން ކޮވިޑް-19 އަށް ވޭތުވެދިޔަ 24 ގަޑިއިރުތެރޭ ފައްސިވެފައިވަނީ އެންމެ ފަރާތެކެވެ.\nގދ ތިނަދޫގައި ހުންނަ ޑރ އަބްދުލްސަމަދު މެމޯރިއަލް ހޮސްޕިޓަލުން ނެރެފައިވާ ތަފާސް ހިސާބުތަކުން ދައްކާގޮތުގައި އެރަށުން މިއަދު އެކަކު ފައްސިވެ، އެކްޓިވް ކޭސްގެ އަދަދުވަނީ 27 އަށް އަރާފައެވެ. ތިނަދޫއިން މިއަދު ފައްސިވެފައިވާ ފަރާތަކީ ޑައިރެކްޓް ކޮންޓެކްޓް ގޮތުގައި ފާހަގަ ކުރެވިފައިވާ ފަރާތެކެވެ.\nތިނަދޫއިން ކޮވިޑް-19 އަށް ޖުމްލަ 968 ފަރާތެއް ފައްސިވެފައިވާއިރު ބަލިން ފަސޭހަވެފައިވަނީ 939 ފަރާތެކެވެ.\nވޭތުވެދިޔަ 24 ގަޑިއިރުތެރޭ ތިނަދޫއިން އިތުރު 19 ފަރާތެެއްގެ ސާމްޕަލް ނަގާފައިވާއިރު، 45 ސާމްޕަލްގެ ނަތީޖާ ލިބިފައިނުވެއެވެ.\nތިނަދޫގައި ހުންނަ ކޮވިޑް ފެސިލިޓީގައި ފަރުވާދެމުންދަނިކޮށް މިއަދު އިރުއޮއްސި 6:30 ގައި 90 އަހަރުގެ ދިވެހި ފިރިހެނެއް ވަނީ ނިޔާވެފައެވެ. އެއާއެކު އެފެސިލިޓީގައި ކޮވިޑް ބައްޔަށް ފަރުވާދެމުންދަނިކޮށް ނިޔާވެފައިވަނީ4ފަރާތެކެވެ.


"War" ge shooting nimaalaafi\nފިލްމުގެ ސެޓުގައި ދެ ތަރިން --\nރިތިކް ރޯޝަން އާއި ޓައިގާ ޝްރޮފް އެކުގައި ފެންނަ ފިލްމު "ވޯ" ގެ ޝޫޓިން ނިންމާލައިފި އެވެ.\nސިދާތު އާނަންދު ޑައިރެކްޓު ކުރާ މި އެކްޝަން ފިލްމުގައި ހަތް ގައުމާއި 15 ސިޓީގައި ފިލްމުގެ މަންޒަރުތައް ވަނީ ޝޫޓް ކޮށްފަ އެވެ. ފިލްމުގެ ޝޫޓިން ކާމިޔާބު ކަމާއެކު ނިމެން ދާ ކަމަށް ބުނަމުން ރިތިކް ކުރި އިންސްޓަގްރާމް ޕޯސްޓުގައި ބުނެފައިވަނީ އެންމެ ބޮޑަށް ހަނދާން ވާނީ ޓައިގާ އާއެކުގައި މަސައްކަތް ކުރުން ކަމަށެވެ.\nމިއީ ރިތިކް އާއި ޓައިގާ އެކުގައި ފެންނަ ފުރަތަމަ ފިލްމެވެ. މިދިޔަ އަހަރުން ފަށައިގެން މި ފިލްމުގެ މަސައްކަތުގައި ރިތިކް އާއި ޓައިގާ ވެސް ދަަނީ އުޅެމުންނެވެ. ނަމަވެސް ފިލްމުގެ ޓީމުންނާއި ދެ ތަރިންގެ ފަރާތުން ވެސް މި ފިލްމާބެހޭ މާ ބޮޑު މައުލޫމާތެއް ހާމަ ނުކޮށް މިކަން އޮތީ ސިއްރުކޮށްފަ އެވެ.\nޔާޝްރާޖް ފިލްމްސް (ވައިއާރްއެފް) އިން ގެނެސްދޭ މި ފިލްމުގެ ޓީޒާ މިދިޔަ މަހު ނެރެމުން ޖަހާފައިވަނީ "ޓޫ ހީރޯސް، ވަން ވޯ" އެވެ. ޓީޒާ ޓްރެއިލާގައި ވެސް ވަނީ ދެ ތަރިންގެ ވަރުގަދަކަން ދައްކާލާފަ އެވެ. ތަޅާފޮޅުމާއި ހަނގުރާމައިގެ ބަޑި ޖެހުމާއި ސްޓަންޓުތަކުގެ ފުލް ޕެކޭޖެއް ގޮތުގައި ޓީޒާ ފެނެ އެވެ.\nމިއީ އާކްޓިކް ސާކަލްގައި ޝޫޓު ކުރާ ފުރަތަމަ ފިލްމު ވެސް މެއެވެ. ޓީޒާގައި ފެންނަ ކާރު ސީންއަކީ ފިންލެންޑުގައި ނަގާފައިވާ މަންޒަރެއްކަން ފިލްމުގެ ޑިރެކްޓަރު ސިދާތު އަނަންދު ބުނެފައިވެ އެވެ.\nމި ދެ ތަރިން ފިލްމުގައި ވަނީ ފުރާނައަށް ނުރައްކާވާ ވަރުގެ ސްޓަންޓުތަކެއް ވެސް ޖައްސާފައި ކަމަށް ފިލްމުގެ ޓީމުން ބުނެ އެވެ. އެހެން ނަމަވެސް، ކިތަންމެ ރިސްކީ ވިޔަސް ބަލާލަން ރީތި ކަމުން މި މަންޒަރުތައް ނެގީ ކަމަށް ބުންޏެވެ.\nއަހަރުގެ އެކްޝަން ފިލްމުގެ ގޮތުގައި ޕްރޮމޯޓް ކުރާ މި ފިލްމު ސިނަމާތަކަށް އަންނާނީ އޮކްޓޯބަރު ދޭއްގަ އެވެ.


True Story: BondiBai Keveynee Allah Iraadha Kurevviyya | Dhiislam\nއައްޝައިޚް އަބްދުއްރަހީމް ބިން މުޙައްމަދު ޖޫން 29, 2012\nމިވާހަކައަކީ ރާއްޖޭގެ ރަށެއްގައި ހިނގާފައިވާ ހަޤީޤީ ޙާދިޘާއެކެވެ. އެއްވެސް ހާލެއްގައި މިވާހަކަ މިބަޔާންކުރަނީކީ މިކަންމެދުވެރިވީ ފަރާތަށް މަލާމާތެއް ރައްދުކުރުމަކަށް ނޫނެވެ. ނަމަވެސް މިކަމުން އަޅުގަނޑުމެންނަށް ލިބޭ ޢިބުރަތް ޙާޞިލުކުރުމަށްޓަކައެވެ. މާތްﷲ އެފަރާތަށް ހެޔޮރަޙުމަތްލައްވާށިއެވެ. އާމީން\nއަށްޑިހައިގެ އަހަރުތަކުގެވެސް މާކުރިއެވެ. މިކަން ހިނގާފައިވާ ސީދާދުވަސްވަރެއް ނޭންގެއެވެ. ދިވެހިންނަކީ އޭރުގައި ވަރަށް ގިނަކަންކަން ފާހަގަކޮށް މީހުންނަށް ކާންދީ އުޅުނު ބަޔެކެވެ. ކައިވެންޏެއް ކުރެވުނަސް، އަދި އޮޑިޔެއް ބޭލިޔަސް އަދި އެނޫން ކަންކަމާއި ގުޅިގެން ރައްޔިތުންނަށް ކާންދިނުމަކީ ދިވެހިންގެ އާދައެކެވެ. (މިކަމުގެ ތެރޭގައި ދީނީ ރަނގަޅުކަންކަމާއި އަދި ދީނީގޮތުން ސާބިތުނުވާ ހުއްދަނޫންކަންކަންވެސް ހިމެނުނެވެ. ހުއްދަނޫން ކަންކަމުގައި ތެރޭގައި މައުލޫދުކޭމާއި އަދި ފާތިހާކޭން ފަދަ ކަންކަން ހިމެނެއެވެ.\nމިގޮތުން ރަށެއްގައި ކެއްކުނު ކެއްކުމެކެވެ. ރަށުގެ އަންހެންވެރިންވެގެން ބޮނޑިބަތް ކައްކައި ރޭގަނޑަށް ކޭން އެޅުމަށް މީހުން ތައްޔާރުވަމުން ދިޔައެވެ. އަދި ރަށުގެ ހުރިހާ ރައްޔިތުންނަށް ދަޢުވަތު ދެވެމުން ދިޔައެވެ.\nމިގޮތުން ދަޢުވަތު ދެވެމުން ދަނިކޮށް އަޅުގަނޑުމެންގެ ވާހަކައިގެ ބަތަލަށްވެސް ދަޢުވަތު ދެވިއްޖެއެވެ. ކޮންމެއަކަސް ބޮނޑިބަތަކީ އެޒަމާނުގައި ވަރަށް އަގުހުރި މީރު ކެއުމެކެވެ. ބޮނޑިބަތުގެ ވާހަކަ ނަންގަތީމާ މިޒަމާނުގައި ކުޅުދިޔާކުރުވާ ފަދަ އަޖައިބުކަމެއް ހުންނަ ކެއުމެކެވެ.\nބޮނޑިބަތުގެ ނަންއިވުނީމާ އަޅުގަނޑުމެންގެ ބަތަލަށްވެސް ވީ ހަމައެފަދައިންނެވެ. ކުޅުދިޔާވެ ހިންދިރުވާލެވި ތަލިމަތީގައި ދޫ ހާކާލެވިއްޖެއެވެ. އަދި ބުންޏެވެ. ” ހޫމް.. ހުރެބަލަ މިރޭ ބޮނޑިބަތް ކާލާނާން..”\nނަސީބު ދިމާކުރިގޮތުން މިބޭބެއަށް އިންޝާﷲ އޭ ބުނާކަށް ހަނދާނެއް ނުވިއެވެ. ނުވަތަ ﷲ އިރާދަކުރެއްވިއްޔާއޭ ބުނާކަށް ހަނދާނެއް ނުވިއެވެ.\nއަޞުރު އަތަށް އަޅާލީއިރު އަޅުގަނޑުމެންގެ ވާހަކައިގެ ބަތަލުގެ ހާލުހުރީ ކިހިނެއްކަމަށްތޯއެވެ؟ ހުންއައިސް މީހާގެ ދެލޯރަތްވެ އިރުކޮޅަކަށްފަހު އިރުކޮޅެއް ދިޔައީ ހުންގަދަވެ ވާނުވާ ނޭންގެމުންނެވެ. ބޮނޑިބަތުގެ ހަފުލާ ފެށުނު އިރު އެއޮތް ބޮޑު މީހާ އޮތްތަނުން ހިރިވެސް ނުލެވެއެވެ. އެއްޗެއް ކާހިތެއްނުވެއެވެ. ހުންއައީ ގިނިނުދެކޭ މީހާގެ ގާތަށް ރަތްމައި އައިހެންނެވެ. ކޮންމެއަކަސް އެހާ ކާހިތުން ހުއްޓާ މިބޭބެއަށް ބޮނޑިބަތް ގަނޑުގެ މީރުކަމުން މަހުރޫމު ވާން ޖެހުނީ އިންޝާﷲ އޭ ނުބުނެވުމުގެ ސަބަބުންނެވެ.\nމިހާދިޘާގެ ފަހުން މިބޭބެ ދުވަހަކުވެސް އިންޝާﷲ ނުވަތަ ﷲގެ އިރާދަފުޅާލައިގެން މެނުވީ އެއްވެސް ކަމެއް ވާނެކަމަށް ނުބުނެއެވެ. އިބުރަތްލިބިގަންނަ ފިކުރުކުރާ ބުއްދިވެރިންނަކީ ކުރެވޭ ކުށްތަކުން ތަޢުބާވެ، ކުރެވޭ އެފާފަތަކަށް ރުޖޫޢަނުވާ މީހާއެވެ.\nއެހެންކަމުން އަޅުގަނޑުމެންގެ އުޅުމާއި ބުޅުމާއި ބުނުން ބަހައްޓަންވާނީ އިސްލާމީ ހުދޫދުތަކުގެ ތެރޭގައެވެ. ﷲ ހުއްދަކުރެއްވި އެއިލާހުގެ ފޮތުގައި އަންގަވާ އުސޫލުގެ މަތިންނެވެ.\nوَلَا تَقُولَنَّ لِشَيْءٍ إِنِّي فَاعِلٌ ذَٰلِكَ غَدًا ﴿٢٣﴾ إِلَّا أَن يَشَاءَ اللَّـهُ ۚ… (24) ކަހަފްސޫރަތް\n“އަދި ތިބާ (ﷲގެ އިރާދައާއި ނުލާ) މިޔަނި އެވެނި ކަމެއް މާދަންކުރާނަމޭ ނުބުނާށެވެ. ހަމައެކަނި ” ﷲގެ އިރާދަފުޅާއި ލައިގެން” މެނުވީއެވެ. “\nއެބަހީ: މާދަން ނުވަތަ މުސްތަޤުބަލުގައި ކުރަންއޮތްކަމެއްގެ ވާހަކަ ﷲގެ އިރާދަފުޅާއި ލައިގެން މެނުވީ ނުބުނާށެވެ. ތިޔަބައިމީހުން ބުނާއިރު އިންޝާﷲ އާއިއެކު ކިޔުމަށް ހަނދުމަ ކުރައްވާށެވެ.\nއަދިވެސް އެއިލާހު އަލްއިންސާނު ސޫރަތުގައި ވަޙީކުރައްވައެވެ.\nوَمَا تَشَاءُونَ إِلَّا أَن يَشَاءَ اللَّـهُ ۚ إِنَّ اللَّـهَ كَانَ عَلِيمًا حَكِيمًا ﴿٣٠﴾\nއަދި ﷲ ސުބުޙާނަހޫ ވަތަޢާލާ އިރާދަކުރައްވައިގެން މެނުވީ ތިޔަބައިމީހުންނަށް އެއްވެސް ކަމަކަށް ނޭދެވޭނެއެވެ. ހަމަކަށަވަރުން ﷲ ސުބުޙާނަހޫ ވަތަޢާލާއަކީ އެންމެޢިލްމުވެރި އެންމެޙިކުމަތްވަންތަ އިލާހެވެ.\nއަދިވެސް އެއިލާހު އައްތަކުވީރު ސޫރަތުގައި ވަޙީކުރައްވައެވެ.\nوَمَا تَشَاءُونَ إِلَّا أَن يَشَاءَ اللَّـهُ رَ‌بُّ الْعَالَمِينَ ﴿٢٩﴾\nއަދި ތިޔަބައިމީހުންނަށް ނޭދެވޭނެއެވެ. ﷲ ސުބުޙާނަހޫ ވަތަޢާލާ އިރާދަކުރެއްވުމުން މެނުވީއެވެ. އެއީ ޢާލަމްތަކުގެ (އެބަހީ: އިންސީންނާއި ޖިންނީންނާއި އަދި ﷲ ފިޔަވައި ވާކޮންމެއެއްޗެއްގެ) ވެރި ރައްބެވެ.\nދިވެހި ޅެންވެރިޔަކުވެސް ކިޔައިފައި އޮވެއެވެ.\nކާކަށްތަ ދާނައީ ކުޅަ\nވާގިލާ ރުންޖަހާ މުގު\nރާކަށެއް އިރާދަ މުގު\nމާނައަކީ މުގުރަކުން ޖަހާ ﷲގެ އިރާދަކުރައްވާފައިވާ ކަމެއް މުގުރާލަން ކުޅަދާނައީ ފަހެ ކާކަށްބާވައެވެ؟އެހެނީ ﷲގެ އިރާދަޔާއި ނުލާ އެއްކަމެއް އެކަކަށްވެސް ނުވާހުއްޓެވެ. އެއީ އިނގިލި ތެޅުވުން ކަމުގައި ވިޔަސް، މުގުރުން ޖަހައި މުގުރު ބިންދުން ކަމުގައި ވިޔަސްމެއެވެ.\nވީމާ އަޅުގަނޑުމެން ކޮންމެ އެއްޗެއްބުނިނަމަވެސް އިންޝާﷲ ކިޔުމަށް ހަނދުމަކުރަންވާނެއެވެ. މުސްލިމުންގެ ގޮތަކީ ﷲ ސުބުޙާނަހޫ ވަތަޢާލާގެ ފޮތުގައި ހިފައި ޢަމަލާއި ބަހުން އެކަންދެއްކުމެވެ. ދުޢާއަކީ އަޅުގަނޑުމެންނަކީ ހެޔޮލަފާ ޞާލިޙު ރަނގަޅު މުސްލިމުން ކަމުގައި ލައްވައި މުސްލިމުންގެ ގޮތުގައި މަރުގަންނަވާ ބަޔެއްކަމުގައި ލެއްވުމެވެ.\nوالله أعلم. وصلى الله وسلم على نبينا محمد وعلى آله و صحبه أجمعين.\nނޯޓު: ޤުރުއާނުގެ މާނައިގެ ތަރުޖަމާގެ އަސްލު: ޚާން އަދި ޚިލާލީގެ ޤުރުޢާން ތަރުޖަމާ،\nކޮންމެ އާޔަތެއްގައި އެވަނީ މާނައިގެ ތަރުޖަމާއެވެ. ލަފުޒީ ތަރުޖަމާއެއްނޫނެވެ.\n27 މާރޗް, 2014 | 12:38\nމީހަމަ ބުހުތާން ދޮގު ވާހަކައެއް……. އެއްވެސް އަސްލެއް ނެތް…. ބޭނުން މިވާހަކައޮތް ފޮތެއް ބަލަން………..


Dho?! The Handmaid's Tale ge aa baeh annanee varah lahun\nހޭންޑްމެއިޑްސް ޓޭލްގެ އާ ބައެއް އަންނަނީ ވަރަށް ލަހުން\nމި އަހަރު އެންމެ ބަލައިލާ ހިތުން އުޅުނު ޑްރާމާއަކަށް ވާނީ ހުލޫގެ އޮރިޖިނަލް "ދި ހޭންޑްމެއިޑްސް ޓޭލް" އެވެ. އެކަމަކު ކޮވިޑް-19ގެ ސަބަބުން އާ ސީޒަންގެ ޝޫޓިންތައް ކުރިއަށް ނުގެންދެވި، އެންމެ ފަހުން ޖެހުނީ މުއްދަތެއް ނެތް ގޮތަށް ހުއްޓާލާށެވެ. އެކަމަކު އަންނަ އަހަރު އާ ސީޒަން ބަލައިލަން ލިބޭނެ ކަމުގެ އުއްމީދު ހުލޫ އިން މިހާރު ވަނީ ދީފަ އެވެ. އަދި ހަތަރު ވަނަ ސީޒަނަށް ތައްޔާރުވެ ތިބުމަށާއި ފޭނުން ކެތްމަދުކުރުވަން ވަނީ ޓީޒާއެއް ވެސް ދައްކާލައިފަ އެވެ.\nއެންމެ މޮޅު ޑްރާމާގެ އެމީ އެވޯޑް ކާމިޔާބުކޮށްފައިވާ، މި ޑްރާމާގެ ޓީޒާ ގެނެސްދިނީ ކުރީ ސީޒަންތަކުގެ ގިނަ މަންޒަރުތަކަކާ އެކު އަންނަ ސީޒަންގެ ބައެއް މަންޒަރުތައް ވެސް ހިމަނައިގެންނެވެ.\nމި ޑްރާމާގައި ވަނީ ކިހިނެއް؟\nމިއީ މުސްތަގުބަލުގައި ވެދާނެ ކަމެއްގެ ގޮތުގައި ކެނެޑާގެ ޅެންވެރިޔާ/ވާހަކަލިޔުންތެރިޔާ މާގްރެޓް އެޓްވުޑް 1985 ގައި އޭނާގެ ހިޔާލަކަށް ލިޔެފައިވާ ވާހަކައެކެވެ. އެ ވާހަކަ އަސްލެއްގެ ގޮތުގައި ގެނެސްދޭ މި ޑްރާމާގައި ދައްކަނީ އެމެރިކާގެ އެތެރޭގައި ބަޣާވާތަކުން އުފެދޭ، ރިޕަބްލިކް އޮފް ގިލިއެޑް ކިޔާ އިތުރު ސަރުކާރެއްގެ އަނިޔާވެރިކަމެވެ. ފާހިޝް އަމަލުތައް ގިނަވާ ކަމަށް ބުނެ، އެކަން ހުއްޓުވުމުގެ ނަމުގައި އުފައްދާ މި ސަރުކާރު އަދި މާ ނުލަފަ އެވެ. އަމިއްލަ މިނިވަންކަން އެއްކޮށް ނަގާލަ އެވެ. އަދި ވަކިން ހާއްސަކޮށް އަންހެނުންނަށް އަނިޔާވެރި އެވެ.\nއަންހެނުންނަކީ ދައުލަތުގެ މުދަލެކެވެ. ބަސް ބުނުމުގެ މިނިވަން ކަމެއް ނޯވެ އެވެ. އަމިއްލަ ނަފްސު ދިފާއުކުރުމުގެ މިނިވަންކަމެއް ވެސް ނުދެ އެވެ. އެ މީހުންނަށް އެއްވެސް ހައްގެއް ނޯވެ އެވެ. ހުދުމުހުތާރު ވެރިން ހެދިގޮތެއް، ހަދައިގެން ތިބެންޖެހޭނީ އެކަމެއް ތަހައްމަލުކުރާށެވެ.\nމި ތަނުގައި އަންހެނުން ތިބެނީ އެކި ބައިބަޔަށް ގިންތި ކޮށްފަ އެވެ. އަދި އެ ބައެއް މިންކުރެވޭ ގިންތި ފާހަގަކުރުމަށް އެމީހުން އަޅަން ޖެހެނީ ވަކި ކުލައެއްގެ ހެދުމެކެވެ. ވެރިންގެ އަނބިން ވިލު ނޫކުލައިން، ގޭގައި ގެންގުޅޭ އަންހެނުން ނުވަތަ ދަރިން ލިބޭ އަންހެނުން -- ހޭންޑްމެއިޑްސް ކިޔަނީ މި މީހުނަށް -- ރަތް ކުލައިން އަދި ނޯކިރީ ކުރާ އަންހެނުން މަޑު ފެހި ކުލައިންނެވެ. ވެރިންގެ ދަށުން މަސައްކަތް ކުރާ ފިރިހެނުންގެ އަނބިން ހެދުން އަޅަނީ މި ތިން ކުލަ އެކުވާ ގޮތަށެވެ.\n"ދި ހޭންޑްމެއިޑްސް ޓޭލް" ސީޒަން ހަތަރެއްގެ ޓީޒާ.\nމުޅި ޑްރާމާ ބިނާވެފައި ވަނީ މި އަނިޔާތަކުގައި ކަސްތޮޅު އެޅިފައިވާ ހޭންޑްމެއިޑެއް ކަމަށްވާ، ޖޫން ކިޔާ ހިތްވަރުގަދަ އަންހެނަކު (އެލިޒަބެތު މޮސް) މިތަނުން އޭނާ އާއި އެހެން މީހުން ސަލާމަތްކުރުމަށް އުޅޭ ގޮތުގެ މައްޗަށެވެ. ބަދަލެއް ގެނައުމަށް އޭނާ ކުރާ މަސައްކަތެވެ. އަދި ގިލިއެޑްގެ ސަރުކާރުން އަތުލާފައިވާ އޭނާގެ ދޮށީ ދަރިފުޅު އަނބުރާ ހޯދުމަށް އުޅޭ ހާލު ވެސް ދައްކަ އެވެ. ސީރީޒް ފެށިގެން، މިދިޔަ ތިން ސީޒަނުގައި ވެސް ޖޫން ވަނީ ގިލިއެޑުން ސަލާމަތްވުމަށް ވަރަށް ހިތްވަރުކޮށްފަ އެވެ.\nއެންމެ ފަހުން ގެނެސްދިން ސީޒަން ނިމުނީ، ޖޫން އޭނާގެ އެކުވެރި ހޭންޑްމެއިޑުންނާއި ގެތަކުގައި ނޯކިރީ ކުރާ އަންހެނުންނާއި އެއްބައިވެ، އެތެރޭގެ ވަރުގަދަ ރޭވުންގަނޑަކުން ގިލިއެޑުން އެތައް ކުޑަކުދިންނެއް ސަލާމަތްކޮށް، ކެނެޑާއަށް ފޮނުވާލާ ހިސާބުންނެވެ. އޭނާ މިކަން ކުރީ ގިލިއެޑްގެ ނުފޫޒުގަދަ ވެރިއެއް މަރާލުމަށް ފަހު އެވެ. އެ ސީޒަން ނިމުނުއިރު، ބަޑީގެ ހަމާލާއެއް އަމާޒުވެ، ޖޫން ވެސް ވަނީ ޒަހަމްވެފަ އެވެ.\nއާ ސީޒަންގައި ވާނީ ކިހިނެއްބާ؟\nދެން ވާނެ ގޮތެއް ބަލަން މިހާރު ކެތްވާވަރެއް ނުވެ އެވެ. އާ ސީޒަންގެ ޓީޒާގައި އާންޓް ލިޑިއާ (މި ހޭންޑްމެއިޑްސް ބެލުމާއި ހަވާލުވެ ތިބޭ އަންހެނުންގެ ބޮޑު މީހާ) ބުނާ ގޮތުން ޖޫން އަކީ އަދަބުދީގެން އިސްލާހު ކުރެވޭ ވަރަށް ވުރެ މާ ނުރައްކާތެރި އަންހެނެކެވެ. ހީވާގޮތުން އާންޓް ލީޑިއާ އެހެން އެ ބުނީ ޖޫން މީގެ ކުރިން ވެސް، ގިލިއެޑްގެ އުސޫލުތަކާއި ދެކޮޅަށް މި ކަހަލަ ކިތައްމެ ބަޣާވާތެއް ރާވައިގެން އޭނާއަށް އަދަބު ދިނުމުން ވެސް އިސްލާހުވެފައި ނުވާތީ އެވެ.\nހޮލީވުޑް ރިޕޯޓާއަށް ދިން އިންޓަވިއުއެއްގައި އާންޓް ލިޑިއާގެ ރޯލު ކުޅޭ އޭން ޑޯޑް، ފަހު ސީޒަންގެ ނިމުން ސިފަކުރީ "ނިއުކްލިއާ ހަމަލާއެއްގެ" ގޮތުގަ އެވެ. މީގެ ސަބަބުން ކުރިއަށް އޮތް ތަނުގައި އޭނާ ކުޅޭ ރޯލަށް ވަރަށް ބޮޑު އަސަރެއް ކުރާނެ ކަމަށާއި އޭނާ ތަރުބިއްޔަތު ކޮށްދޭ ދަރިވަރުންގެ ގޮތުގައި ތިބޭ ހޭންޑްމެއިޑްސް، ގިލިއެޑްގެ ސަރުކާރާ ދެކޮޅަށް މިފަދަ ބޮޑު ރޭވުމެއް ރޭވީތީ އޭގެ އަދަބު އޭނާއަށް ވެސް ލިބޭނެހެން ހީވާ ކަމަށް ބުންޏެވެ.\nއާ ސީޒަންގެ އެޕިސޯޑެއް މޮސް ވެސް ޑައިރެކްޓް ކުރާނެ އެވެ. އަދިވެސް އިންތިޒާރު ކޮށްލަމާ ހެއްޔެވެ.\nއެމީ އެވޯޑްސް ޓީވީ ސިލްސިލާ


Dhah Aamudhanee Libey Meehunnah Floating City "Afford" Eh Nukureveyne - Aslam - Vaguthu\nރާއްޖެއިން ކޮވިޑްގައި އެއްދުވަހުން ފަސް މަރު، ބިރުވެރި އިންޒާރެއް! -3ގަޑިއިރު ކުރިން\n4 ހަފްތާ ކުރިން ( އޭޕްރީލް 7, 2021 )\nފްލޯޓިން ސިޓީ ހުންނާނެ ގޮތުގެ ކުރެހުމެއް\nފްލޯޓިންގ ސިޓީއަކީ މުއްސަނދި އާއިލާތަަކަށް ހާއްސަތަނެއް ކަމަށާއި، ދަށް އާއްމުދަނީ ލިބޭ މީހުންނަށް އެތަން އަގު ބޮޑުވާނެ ކަމަށް ސަރުކާރުން ވިދާޅުވެއްޖެ އެވެ.\nރާއްޖޭގެ އަޅާ ފުރަތަމަ ފްލޯޓިންގ ސިޓީއެއް އެޅުމަށް މަޝްރޫއު އިފްތިތާހް ކޮށްފައި ވަނީ މާރިޗް 14 ވަނަ ދުވަހު އެވެ. އެ މަސައްކަތް ކުރިއަށްގެންދާނީ ހޮލެންޑުގެ ޑަޗް ޑޮކްލޭންޑް ކުންފުނިންނެވެ. މި ސިޓީ އަޅަނީ އާރަށް ކައިރީގައި އޮންނަ 200 ހެކްޓަރުގެ ފަޅެއްގައެވެ.\nމިއަދު މެންދުރު ފަހު ރައީސް އޮފީހުގައި ކުރިއަށްގެންދިޔަ ނޫސްވެރިންގެ ބައްދަލުވުމެއްގައި ހައުސިން މިނިސްޓަރު މުހައްމަދު އަސްލަމް ވިދާޅުވީ، ފްލޯޓިންގ ސިޓީ އެޅުމަށް ޑަޗް ޑޮކްލޭންޑް ކުންފުނިން މަަސައްކަތްތަކެއް ކުރަމުންގެންދާތާ ދުވަސްތަކެއްވެފައިވާ ކަމަށެވެ.\nމިއީ ޕްރައިވެޓް ކުންފުންޏަކުން ކުރާ މަސައްކަތެއް ކަމަށްވާއިރު މިއީ ސަރުކާރު މަޝްރޫއެއް ނޫން ކަމަށާއި، މިއީ މެދުފަންތިން ފެށިގެން މަތީގެ އާއިލާތަަކަށް ގަނެވޭނެ ވަރުގެ ފްލެޓްތައް ހުންނަ ތަނެއް ކަމަށް އަސްލަމް ވިދާޅުވިއެވެ.\n"މިއީ މެދުފަންތިން ފެށިގެން މަތީގެ އާއިލާތަކަށް މިތަނުގައި ފްލޯޓީންގް ޔުނިސްޓްސްތައް އެފޯޑް ކުރެވޭނީ، އެހެންވީމަ މިއީ އެންމެ އާއްމުދަނީގެ ގޮތުން ފަގީރު އާއިލާތަަކަށް މި ޔުނިޓްތައް އެޕްރޮޕްރިއޭޓްއެއް ނުވާނެ".\nމިއީ ރާއްޖޭގައި އަޅާ ފުރަތަމަ ފްލޯޓިންގ ސިޓީއެވެ. އެ ސިޓީ އަޅާ ކުންފުނިން ބުނާގޮތުގައި އެތަން އެޅުމުގެ މަސައްކަތް ސެޕްޓެމްބަރު މަހު ފެށިގެން ދާނެ އެވެ.\nއެ ސިޓީގެ ހަދާފައިވާ ކޮންމެ ގެއެއްގައި 900 އަކަފޫޓާއި، 1500 އަަކަފޫޓާއި ދެމެދުގެ ބޮޑުމިން ހުންނާނެ ގެއެެެކެވެ. އަދި ކޮންމެ ގެއެއް ހުންނާނީ ދެބުރިއަށް ހަދާފައެވެ. އަދި ކޮންމެ ގެއެއްގައި ޓެރެސްއެއްވެސް ހުންނާނެ އެވެ.\nއަންނަ އަހަރު އައްޑޫގައި ބޯހިޔާވަހިކަމުގެ މަޝްރޫއެއް ފަށަނީ\nއޭޕްރީލް 7, 2021 17:25\nފަގީރުން ނަކަށް ދެން މިގައުމުގަވެސް ނޫޅެވޭނެ\nއޭޕްރީލް 7, 2021 17:27\nތިނޫން ތަނެއް މި ރާޢްޖޭގަ އެބަ އޮތްތޯ ގައުމުގެ މުއްސަނދިކަން ވަކިބަޔަކަށް\nއޭޕްރީލް 7, 2021 17:46\nއިނގޭ އެންމެ ފުރަތަމްވެސް ތިތަނުން ލިބޭނީ ނުފޫޒު އޮތް ބޭފުޅުންނަށް އެކނިކން\nއޭޕްރީލް 7, 2021 18:32\nމަބުނީ، ތިމާވެއްޓާ ހިތާވާން މާލޭ އެކިގޭގޭމީހުނަށް ތިފަޅުގަ ފުލޯޓިން ގެދޮރު ހަދާފަ ޖެހިގެންއޮތް ފަޅު ހިއްކާފަ ޕިކުނިކުދާ ރަށެއް ހެދީމަ ދެކޮޅު އެބަދިމާވޭތަ.\nއޭޕްރީލް 7, 2021 18:56\nބަލަގަ މިހާރު ގާފަރު ފަޅުގައި ހެދި ވިންޑް ފާމުން ކަރަންޓް އުފައްދާ އިތުރުވީތޯ!\nމިއުޅެނީ އަތާ އަގަޔާ ދިމާނުވެގެން\nބައިތުލްމާލު ވަނީ ވަގަށް ކައި ހުސްކޮށްފައި\nއއްޗެއް ނެތެގެން ބޭނުން އެކައުންޓްތަކުގައުި ހުރި ޑޮލަރުކޮޅުވެސް ހިފަހައްޓާފި\nގުދަށްއޮވެގެންތަ ފްލޯޓިން ސިޓީ އަޅާނީ!\nއޭޕްރީލް 7, 2021 19:06\nޤާރޫނުގެމުދަަލަށް ވީހެން ނުވިއްޔާ ރަނގަޅު\nއޭޕްރީލް 7, 2021 19:09\nތިޔަ ތަނެއް ހެދިގެނެއްނު މުއްސަނދިންނައް ވެސް ދެވޭނީ ބޯބުރަންތި އަސްލަ މު ރައްޔިތުން ގުނބޯހެއްދު މުގެ މަރުވަންދެން ދެ މިތިބެންވާނެ ތިޔަބައިގަނޑު\nއޭޕްރީލް 7, 2021 19:13\nބޯހިޔާ ކޮށްލާނެ ތަނެއް ނެތިގެން މިއުޅެނީ އަހަރެނެމް ނިކަމެތި ފަގީރުންނަށް! މާލޭ ބިންވެރި ލާރިވެރިންނަކަށްނޫން! އެމިހުނަށް މިހާރުވެސް ތަފާތު ފުރުސަތުތަށް އެބަހުރި! ވީމާ ތީކީ ބޯހިޔާވަހިކަން ނެތި ހަދާނެގޮތް ހުސްވެފަތިބި ނިކަމެތި ރަށްޔިތުންނާ ބެހޭކަމެއްނޫން ތިކަމަކާ އަހަރެމެން ކުރާނެ އުފަލެއްނެތް! އަދިކީތް ކުރަނީ ހިތާމަ އަންނަނީ އިންތިހާއަށް ރުޅި!\nއޭޕްރީލް 7, 2021 19:46\nމޑޕ ގެ ކޮންމެ މީހަކައް ތިތަނައް އެފޯޑް ވާންޖެހޭނެ އެހެންނޫނީ ނޯ ވޯޓް.\nއޭޕްރީލް 7, 2021 20:09\nބިލިޔަނުން ބިލިޔަނުން ބޭކާރު ހަތަދުކޮށް އަދިވެސް މުއްސަނތި މަހުޖަނުން ހިތް ހަމަޖެއްސޭތޯ ބަލާ. ފަގީރުން އެމީހުންގެ ހަފިމުންގެ ގޮތުގަ ބައިތިއްބާ. އެމީހހުން ގެ އެޕާޓްމަންޓްތަކުގަ ކުއްޔަށް ބައިތިއްބާ. ބލއނމދނ\nއޭޕްރީލް 7, 2021 21:03\nމިއީ ޕްރައިވެޓް ކުންފުންޏަކުން ކުރާ މަސައްކަތެއް ކަމަށްވާއިރު މިއީ ސަރުކާރު މަޝްރޫއެއް ނޫން ކަމަށާއި، މިއީ މެދުފަންތިން ފެށިގެން މަތީގެ އާއިލާތަަކަށް ގަނެވޭނެ ވަރުގެ ފްލެޓްތައް ހުންނަ ތަނެއް ކަމަށް އަސްލަމް ވިދާޅުވިއެވެ. ބަލަ ތިޔަކިޔަނީ އެއްލަވަޔެއް އެއްކޮޅުން ހުތުބާގައި މުދާފޮރުވައިގެން ބަހައްޓާފައި އެމުދާ އަގުއަރުވައިގެން ނުވިއްކާށޭ މިހާ ތަދު އިރެއްގަ ކިޔާފަ ބިންތައް ހިސޯރުކޮއް ނުދީފަ ދަތިކޮއްފައި ފުލޮޓިންނާ އަންޑަވޯޓިން ހައުސް އަޅައިގެން ބޮޑުއަގުގައިވިއްކުންނޫން ކަމެއް ކުރަން އެނގޭތޯ ތިޔަބޭފުޅާ ތިޔަވަރުގެ މުއްސަންޖަކައްވީ ހަމަ ސަރުކާރުގެ މަތީވަޒީފާއެއް ލިބުނުފަހުންނޫންތޯ މީއެންމެން ދައްނަ ސިއްރެއް ވެދުން\nއޭޕްރީލް 7, 2021 21:27\nއެތަނުން ގެ ގަންނާނީ ހުސް އެމްޑީޕީ މީހުން. މިސަރުކާރުގެ އެކި މަގާމުތަކަށް ލައިގެން ފުރާލާފަވާ އެޕާޓީގެ މީހުން މިވެރިކަމުގަ ކާލާނެ ފައިސާތަކުން.\nއޭޕްރީލް 8, 2021 23:21\nކަމެއް ދަމެއް ޖެހިގެން ފުލުހުން ތިތަނަށް އެޓެންޑް ވާނީ ކިހިނެއް؟ މި ކޮމެންޓް ޖަހާކަށް ނުކެރޭނެ ބިރުން


7 aharuge kuhjaage rape gulhigen India gai muzaaharaakuranee\nކުޑަކުއްޖާގެ ރޭޕާ ގުޅިގެން އިންޑިއާގައި މުޒާހަރާ ކުރަނީ\nމަދްޔަ ޕްރަދޭޝް (ޖޫން 29) - އިންޑިއާގެ މެދުތެރޭގެ ސްޓޭޓެއް ކަމަށްވާ މަދްޔަ ޕްރަދޭޝްގައި ހަތް އަހަރުގެ ކުޑަ ކުއްޖަކު ރޭޕްކުރުމާ ގުޅިގެން، އިންސާފަށް ގޮވާލާ އެތަކެއް ހާސް މީހުން މުޒާހަރާ ކުރަން ފަށައިފި އެވެ.\nއެ ރޭޕާއި ގުޅިގެން ދެ މީހަކު ހައްޔަރުކުރެވިފައިވާއިރު، އެ ކުއްޖާ އޮތީ ބޮޑެތި ޒަހަމްތަކަކާއެކު ސީރިއަސް ހާލަތުގައި ހޮސްޕިޓަލުގަ އެވެ. އެ ކުއްޖާ ރޭޕްކޮށްފައި ވަނީ މިދިޔަ އަންގާރަ ދުވަހު ސްކޫލުން ވަގަށް ނަގައިގެން ގެންދިއުމަށް ފަހު އެވެ.\nއެ ސްޓޭޓްގެ ޗީފް މިނިސްޓަރުގެ އިތުރުން، ގިނަ ބަޔަކު ދަނީ މިހާރު ހައްޔަރުކުރެވިފައިވާ ދެ މީހުންނަށް މަރުގެ އަދަބު ދިނުމަށް ގޮވާލަމުންނެވެ. އެ ސަރަހައްދުގެ ވަކީލުންގެ ޔޫނިއަނުން ވަނީ އެ ދެމީހުން ތަމްސީލު ކުރުމަށް އިންކާރުކޮށްފަ އެވެ.\nއެ ދެ މީހުން ހައްޔަރުކޮށްފައިވަނީ، އެ ކުއްޖާގެ ސްކޫލް ކައިރީގައި ހުރި ސީސީޓީވީ ކެމެރާތަކުގެ އެހީގަ އެވެ. އެ މައްސަލާގައި ތުހުމަތު ކުރެވޭ އެކަކު އެ ކުއްޖާ ގެންދިއައީ މެޓާ ދީގެން ކަމަށް ކެމެރާތަކުން ފެނިފައިވާ ކަމުގައި ފުލުހުން ވަނީ ބުނެފަ އެވެ.\nއިންޑިއާގައި ކޮންމެ 13 މިނެއްޓަކުން އަންހެނަކު ރޭޕް ކުރާކަމަށް ތަފާސް ހިސާބުތަކުން ދައްކާއިރު، އިންޑިއާ އަކީ އަންހެނުންނަށް އެންމެ ނުރައްކާތެރި އެއް ގައުމުކަމުގައި ދާދި ފަހުން ކުރި ދިރާސާއަކުން ވެސް ވަނީ ބުނެފަ އެވެ.\nއިންޑިއާގައި 17 މީހަކު ވެގެން 11 އަހަރު ކުއްޖެއް ރޭޕްކޮށްފި


World Scholar's Cup ah Dhivehi dharivarun thayyaaruvanee | Mihaaru\nމީގެ ކުރިން ބޭއްވި ވޯލްޑް ސްކޯލާސް ކަޕްގައ ޣިޔާސުއްދީން ސްކޫލުން ބައިވެރިވި ޓީމެއް: މި އަހަރު ރާއްޖެ އިން 15 އަށް ވުރެ ގިނަ ޓީމުތައް މެލޭޝިއާގައި އޮންނަ ބުރަށް ހޮވުނު\n07 ޖޫން 2018 - 14:163comments\nދުނިޔޭގެ އެތައް ހާސް ދަރިވަރުންނެއް ވާދަކުރާ އިލްމީ ގިނަ ބައިތަކެއް ހިމެނޭ ވޯލްޑް ސްކޮލާސް ކަޕްގެ ގްލޯބަލް ރައުންޑްގައި ބައިވެރިވާ ރާއްޖޭގެ ޓީމުތައް އެކަމަށް ތައްޔާރުވާން ފަށައިފި އެވެ.\nމެލޭޝިިއާގައި ޖޫން 18 އިން 23 އަށް ބާއްވާ ގްލޯބަލް ރައުންޑަށް ރާއްޖެ އިން 15 އަށް ވުރެ ގިނަ ޓީމު ވަނީ މާލޭގައި އޮތް ރީޖަނަލް ރައުންޑުން ކޮލިފައި ވެފަ އެވެ. ކޮންމެ ޓީމެއްގައި ހިމެނެނީ ތިން ދަރިވަރުންނެވެ.\nމާލޭގައި ބޭއްވި ރީޖަނަލް ރައުންޑްގައި ޣިޔާސުއްދީނާއި ބިލަބޮންގާއި ގޭޓްވޭ އިންޓަނޭޝަނަލް ހައި ސްކޫލާއި އަހުމަދިއްޔާ އަދި ވިލާ ހައި ސްކޫލްގެ ޓީމުތައް ބައިވެރިވި އެވެ.\nޣިޔާސުއްދީން އިންޓަނޭޝަނަލް ސްކޫލުގެ ޕްރިންސިޕަލް ތޯހާ ސަލީމް ވިދާޅުވީ މިފަދަ މުބާރާތެއްގައި ބައިވެރިވުމުގެ ބޭނުމަކީ ދުނިޔޭގައި ހިނގާ ކަންތައްތައް ދަރިވަރުން ދަސްކޮށްދީ އެކަންކަމަށް ލޯ ހުޅުވައިދިނުން ކަމަށެވެ.\n"އެންމެ ބޮޑު ކަމަކަށް ފާހަގަކުރެވެނީ، އެފަދަ މުބާރާތްތަކުން ދުނިޔޭގައި ހިނގާ މުހިއްމު އަދި ބޮޑު ކަންކަމަށް ހޭލުންތެރިވެގެން ދާނެ. ކަންތައްތަކެއް ދަސްކުރެވި، އެފަދަ ބޮޑު މުބާރާތަކުން ރާއްޖެއަށް ރީތި ނަން ހޯދައިދިނުމަށް މަސައްކަތް ކުރާނެ،" ތޯހާ ވިދާޅުވި އެވެ.\nޖުމްލަ 10 ޓީމު ބައިވެރިވާ ވިލާ އިންޓަނޭޝަނަލް ހައި ސްކޫލުގެ ޕްރިންސިޕަލް ސައީދު އަހުމަދު ވިދާޅުވީ ގްލޯބަލް ރައުންޑުން ރަނގަޅު ކާމިޔާބީތަކެއް ހޯދަން ދަރިވަރުން މަސައްކަތް ކުރަމުން އަންނަ ކަމަށެވެ.\n"މައުލޫމާތުތައް ހޯދައި މުބާރާތައް ވަރަށް ރަނގަޅަށް ތައްޔާރުވަމުން އަންނަނީ. ތައްޔާރުވުމުގެ ތެރޭގައި ދަރިވަރުންނަށް ވަރަށް ގިނަ ކަންތައްތައް ދަސްވާނެ،" ސައީދު ވިދާޅުވި އެވެ.\nބްލޯބަލް ރައުންޑުގައި މި އަހަރު 36 ގައުމަކުން 3550 ދަރިވަރުން ބައިވެރިވެ އެވެ. މިއީ ސްކޮލާސް ކަޕްގެ 11 އަހަރުގެ ތާރީހުގައި އެންމެ ގިނަ ދަރިވަރުން ވާދަކުރާ ބުރެވެ.\nޣިޔާސުއްދީން ސްކޫލްގެ ބައެއް ޓީމުތައް ވަނީ މީގެ ކުރިން ބައިވެރިވި ސްކޮލާސް ކަޕްގެ ފައިނަލުން ރަން މެޑަލް ވެސް ހޯދައިފަ އެވެ.\nފައިނަލް ރައުންޑް އޮންނާނީ ދުނިޔޭގެ މަޝްހޫރު ޔުނިވަސިޓީއެއް ކަމަށްވާ އެމެރިކާގެ ޔޭލް ޔުނިވަސިޓީގަ އެވެ.\nވޯލްޑް ސްކޮލާސް ކަޕަކީ އެމެރިކާގެ ކުންފުންޏަކުން 2006 ވަނަ އަހަރުން ފެށިގެން ބާއްވަމުން އަންނަ މުބާރާތެކެވެ. އެ މުބާރާތުގައި ތަފާތު މައުލޫއުތަކަށް ބަހުސްކުރުމާއި އެކި މާއްދާތަކާ ގުޅޭ ކުއިޒާއި އަދަބީ ހަރަކާތްތަައް އޮވެ އެވެ.\nއިތުރު ލިޔުންތައް ސްކޫލް ތައުލީމް ކިޔަވާކުދިން ވިލާ ހައި ސްކޫލް ޣިޔާސުއްދީން އިންޓަނޭޝަނަލް ސްކޫލް


Esteeoain masahkaitheringe dhuvas faahagakurumuge gothun vandeykapeh baahvaifi\nއެސްޓީއޯއިން މަސައްކަތްތެރިންގެ ދުވަސް ފާހަގަކުރުމުގެ ގޮތުން ވަންޑޭކަޕެއް ބާއްވައިފި\nކުޅުދުއްފުށީގައި ހުންނަ އެސްޓީއޯ ރީޖަނަލް ސެންޓަރުން މަސައްކަތްތެރިންގެ ދުވަސް ފާހަގަ ކުރުމަށާއި މުވައްޒަފުންގެ މެދުގައި އެކުވެރިކަން ބަދަހި ކުރުމުގެ ގޮތުން ވަންޑޭ ފުޓުބޯޅަ މުބާރާތެއް އިއްޔެ ބާއްވައިފި އެވެ.\nއެސްޓީއޯ ފާމަސީއާއި އެސްޓީއޯ ނޯތު ޑީސީގެ ސްޓާފުން4ގުރޫޕަކަށް ބަހާލައިގެން ކުރިއަށްގެންދިޔަ މި ކަޕް ފަށާފައިވަނީ އިއްޔެ ހަވީރު4ޖެހިއިރުއެވެ.\nފިލިޕްސް، ކުރުގާ، ނިޕޮން އަދި މަކިޓާ ގެ ނަމުގައި ޓީމުތައް ބައިވެރިވި މި ކަޕްގައި ކޮންމެ ޓީމެއްގައި ހިމެނުނީ4ކުޅުންތެރިންނެވެ. ކޮންމެ ޓީމެއް ކޮންމެ ޓީމަކާއި ބައްދަލުކޮށް މޮޅުވާ2ޓީމެއް ފައިނަލަށް ދާގޮތަށް ކުޅުނު މި މެޗް ކުރިއަށް ގެންގޮސްފައިވަނީ ހާފެއްގައި5މިނެޓު ކުޅޭގޮތަށެވެ.\nމި މުބާރާތުގެ ފައިނަލުގައި ކުރުގާ އާއި ނިޕޮން ބައްދަލުކޮށް ކުރުގާ ކާމިޔާބު ކުރީ ޕެނަލްޓީ ޖަހައިގެން2ލަނޑު 1 ލަނޑުންނެވެ. ފައިނަލް މެޗްގެ މޮޅު ކުޅުންތެރިއަކަށް ހޮވިފައިވަނީ ކުރުގާގެ އަބްދުﷲ ނަޖީބެވެ. އަދި ކަޕްގައި5ލަނޑު ޖަހައިގެން އެންމެ ގިނަ ލަނޑު ޖެހި ކުޅުންތެރިއަކަށް ހޮވިފައިވަނީ ނިޕޮން ޓީމުގެ ހަސަން މުހައްމަދެވެ.


Anna mahu Taxi thakugai meter beynu kuraane: Transport\nއަންނަ މަހު ޓެކްސީ މީޓަރު ބޭނުން ކުރާނެ: ޓްރާންސްޕޯޓް\nޓެކްސީ އަގުތަށް ކަނޑަ އެޅުމުގެ ގޮތުން އާއްމުންނާއި ޓެކްސީ ޑްރައިވަރުންގެ ހިޔާލު ހޯދަން ބޭއްވި ފޯރަމްގައި މިނިސްޓަރު ނަހުލާ: އަންނަ މަހު މީޓަރު ތައާރަފު ކުރާނެ -- އަހުމަދު ޝުރާއު | އަވަސް\nއަންނަ ޖުލައި މަހުގެ ތެރޭގައި ޓެކްސީތަކުގައި މީޓަރު ބޭނުން ކުރަން ފަށާނެ ކަމަަށް ޓްރާންސްޕޯޓް މިނިސްޓްރީން ބުނެފި އެވެ.\nޓްރާންސްޕޯޓް މިނިސްޓްރީގެ ޑެޕިއުޓީ މިނިސްޓަރު ހިދާޔާ ނަސީރު މިއަދު ވިދާޅުވީ، ޓެކްސީތަކުތައި މީޓަރު ބޭނުން ކުރަން ފަށާނީ ޖުލައި މަހު ފަހުކޮޅު ގައި ކަމަށެވެ. ޓެކްސީ ހިދުމަތުގައި ބޭނުން ކުރާނެ އެޕްލިކޭޝަން ހަދަން ހުޅުވާލުމުން ހުށަހެޅި ޕްރޮޕޯޒަލްތައް ބެލުމަށްފަހު ރަނގަޅު ހުށަހެޅުމެއް ހޮވާނެ ކަމަށެވެ.\nމީޓަރުގެ ގޮތުގައި ޓެކްސީތަކުން ބޭނުން ކުރަން ޓްރާންސްޕޯޓުން ނިންމާފައީ ވަނީ މޮބައިލް އެޕްލިކޭޝަނެކެވެ.\nމިނިސްޓްރީން މިހާރު ވަނީ ޓެކްސީ މީޓަރުގެ އަގުތައް ވެސް ކަނޑައަޅައިފަ އެވެ. ޖެނުއަރީ މަހު ބޭއްވި ނޫސްވެރިންގެ ބައްދަލުވުމެއްގައި މިނިސްޓަރު އައިޝަތު ނަހުލާ ވިދާޅުވެފައިވަނީ، މީޓާ ޓެކްސީގައި ދަތުރު ފަށާނީ 25 ރުފިޔާއިން ކަމަށެވެ. އަދި މީޓާ ހުރި ނަމަވެސް މާލޭގެ ތެރޭގައި ނަމަ ކޮންމެ ދަތުރަކަށް ވެސް ނަގަނީ 25 ރުފިޔާ ކަމަށެވެ.\nނަމަވެސް މި އަގުތަކަށް ބަދަލުތަކެއް އައުން އެކަށީގެންވެ އެވެ. ޑެޕިއުޓީ މިނިސްޓަރު ހިދާޔާ ވިދާޅުވީ، އެޕްލިކޭޝަންގެ މައުލޫމާތުތަކާއެކު އަގުތައް އިއުލާނު ކުރާނީ އަންނަ މަހުގައި ކަމަށެވެ.\nޓެކްސީ ތަކުގައި މީޓަރު ހަރުކުރާނެ ކަމަށް އިއުލާން ކުރީ މިދިޔަ ޖެނުއަރީ މަހު 10 ވަނަ ދުވަހު އެވެ. އެއީ މާލެ އާއި ހުޅުލެ އާއި ހުޅުމާލެ ގުޅުވައިދޭ، ސިނަމާލެ ބްރިޖު ހުޅުވުމުން ބްރިޖް ހުރަސްކޮށް ކުރާ ދަތުރުތަކަށް ޓެކްސީ ޑްރައިވަރުން އެކަށީގެން ނުވާ އަގުތައް ނަގަން ފެށުމުންނެވެ.


Masthuva thakechai eku velidhoo in2meehaku hayaru koffi\nވެލިދޫއިން ހޯދައިފައިވާ ބަނގުރާ ފުޅިތައް--ފޮޓޯ:ޕޮލިސް\n7 ޖުލައި 20150ކޮމެންޓް\nމަސްތުވާތަކެއްޗާއި އެކު ވެލިދޫއިން ދެމީހަކު ހައްޔަރު ކޮށްފި\nނ. ވެލިދޫއިން ބަނގުރާ ފުޅިތަކަކާއި މަސްތުވާތަކެތި އަޅާފައި ހުރި ސެލޯފިން ކޮޅަކާއި އެކު ދެމީހަކު ހައްޔަރުކޮށްފިއެވެ.\nފުލުހުން ބުނީ ބަނގުރާ ފުޅިތަކުގެ މައްސަލާގައި ހައްޔަރު ކުރި 36 އަހަރުގެ މީހާ އަތުން ފަސް ލީޓަރުގެ ހަތަރު ފުޅި ބަނގުރާ ފެނިފައިވާ ކަމަށާއި އެރޭ ހައްޔަރު ކުރި ދެވަނަ މީހާއަތުން މަސްތުވާތަކެތި އަޅާފައި ހުރި ސެލޯފިން ކޮޅެއް ފެނިފައިވާ ކަމަށެވެ.\nބަނގުރާ ފުޅިތަކުގެ މައްސަލާގައި އެމީހާ ހައްޔަރުކޮށްފައިވަނީ އާދިއްތަ ދުވަހުގެ ރޭ ދަންވަރު 1:00 ހާއިރު އެ މީހާ ދިރިއުޅެމުން ދިޔަ ގެ ކޯޓު އަމުރެއްގެ ދަށުން ބަލައި ފާސް ކުރުމަށްފަހުގައި ކަމަށާއި އަދި މަސްތުވާތަކެތި އަޅާފައި ހުރި ސެލޯފިން ކޮޅު ހޯދީ އެރޭ 1:20 ހާއިރު ވެލިދޫ މަގުމަތިން ކަމަށް ފުލުހުން ބުނެއެވެ.\nފުލުހުން ބުނީ ބަނގުރާފުޅިތައް ފެނުނު ގެ ބަަލައި ފާސްކުރިއިރު އެގެއިން ބަނގުރާ ކެއްކުމަށް ބޭނުން ކުރާ އާލަތްތަކެއް ފެނިފައިވާ ކަމަށެވެ.\nމަސްތުވާ ތަކެތި އަޅާފައިވާ ސެލޯފިން ކޮޅު ފެނުނީ އެމީހާ ލައިގެން ހުރި ޖިންސްގެ ކަނާތް ފަރާތު ޖީބުން ކަމަށް ފުލުހުން ބުނެއެވެ.\nފުލުހުން ދަނީ ވެލިދޫގައި ހާއްސަ އޮޕްރޭޝަންތަކެއް ވެސް ކުރިއަށް ގެންދަމުންނެވެ. އެ އޮޕަރޭޝަންގެ ދަށުން މަގުމަތީގެ ސަލާމަތާ ރައްކާތެރިކަން ގާއިމުކޮށް އެއްގަމު ދަތުރުފަތުރުގެ ގާނޫނާ އެއްގޮތައް އެއްގަމު އުޅަނދުތައް ބެހެއްޓުމަށް ބާރުއެޅުމުގެ ގޮތުން ޓްރެފިކް އޮޕަރޭޝަނެއް ވެސް ކުރިޔަށް ގެންދެއެވެ. އެ ޓްރެފިކް އޮޕަރޭޝަންގެ ތެރެއިން އެއްގަމު ދަތުރުފަތުރުގެ ނިޒާމުގައި ބޭނުން ކުރަމުންދާ އުޅަނދުތައް ބަލައި ފާސްކޮށް ގަވައިދާ ހިލާފަށް ހުރި އެއްގަމު އުޅަނދުތަކާ މެދު ފިޔަވަޅު އަޅާފައިވާ ކަމަށް ފުލުހުން ބުނެއެވެ.\nނ އަތޮޅު މަސްތުވާތަކެތި ޕޮލިސް


Dhivehi masverikamu'ge hurihaa faidha eh Thailand'ah!\nދިވެހި މަސްވެރިކަމުގެ ހުރިހާ ފައިދާއެއް ތައިލޭންޑަށް!\nމިފްކޯގެ މަސް ފެކްޓްރީތައް އެންމެ އެކަށީގެންވާ ގޮތުގައި ބެލެހެއްޓިފައެއް ނުވޭ\nމިފްކޯއިން ތައިލޭންޑަށް މަސް ވިއްކަނީ މަސްވެރިންގެ އަތުން މަސް ގަންނަ އަދަދުގެ 400 ޑޮލަރު މަދުކޮށް\nމިފްކޯ ތަރައްގީ ވުމަށް އެންމެ ފުރަތަމަ އަޅަން ޖެހޭނެ ފިޔަވަޅަކީ މަސް ރައްކާކުރާނެ ޖާގަ ބޮޑުކުރުން\nކ. މާލެ | 17 ސެޕްޓެންބަރ 2019 | އަންގާރަ 21:25 | 26,046\nފެލިވަރުގެ ބައެއް އުފެއްދުންތައް - އާކައިވް\nމަސްވެރިކަމަކީ ދިވެހިންގެ ލޭނާރެވެ. މިކަމާ ދެކޮޅުވާނެ އެއްވެސް ދިވެއްސެއް ނުވާނެއެވެ. ކޮންމެ ދިވެއްސަކުވެސް ފަހުރުވެރި ކަމާއެކު މަސްވެރިކަމަކީ ތިމަންނަމެންގެ ކާބަފައިންގެ ޒަމާނުއްސުރެ ތިމަންނަމެން ކުރަމުން އަންނަ ކަމެކޭ ބުނާނެއެވެ.\nކަން މިހެން އޮތް އިރު، ދިވެހި މަސްވެރިކަން މިހާ ތިޔާގި ވެފައިވާ ދުވަސްވަރެއްގައި ދިވެހި މަސްވެރިކަމުގެ ހުރިހާ ފައިދާއެއް ކުރަނީ ތައިލޭންޑަށޭ ބުނުމުން މިކަމާއި ރުހޭނެ އެކަކުވެސް ނުހުންނާނެއެވެ. ގަބޫލު ކުރަން ކިތަންމެ ބޭނުން ނުވިޔަސް ކަން މިހާރު އޮތް ގޮތަކީ މިއީއެވެ. ޒަމާނެއްގައި މަސްވެރިކަމުގެ ފައިދާ ދިވެހި އިގްތިސާދަށް ކުރިޔަސް މިހާރު އެ ފައިދާ ގައުމަކަށް ނުކުރެއެވެ.\nމިގޮތަށް ކަންތައް މެދުވެރިވާން ދިމާވީ ރާއްޖޭގެ މަސް ބަންދުކޮށް އެކްސްޕޯޓް ކުރުމުގެ މަސައްކަތް އެންމެ ފުޅާ ދާއިރާއެއްގައި ކުރަމުންއަންނަ މިފްކޯގެ މަސް ފެކްޓްރީތައް އެންމެ އެކަށީގެންވާ ގޮތުގައި ބެލެހެއްޓިފައި ނެތުމުންނެވެ. ޒަމާނާ އެއްގޮތަށް ރާއްޖޭގެ މަސްދޯނިފަހަރު ތަރައްގީވެ އެންމެ ފަހުގެ ޓެކްނޮލޮޖީ މަސްވެރިކަމަށް ތައާރަފްވެގެން ދިޔަ އިރުވެސް މަސް ރައްކާކޮށް، ބަންދުކޮށް، މަސްވެރިން ބާނާ މަސް އެކްސްޕޯޓްކުރަން ހުރި ކާރުހާނާތައް ހުރީ އެންމެ ފުރަތަމަ އެތަންތަން ހުޅުވި އިރު ހުރި ހާލަތުގައޭ ބުންޏަށް ދޮގަކަށް ނުވާނެއެވެ.\nދިވެހި ސަރުކާރުން ޅ. ފެލިވަރުގައި 1978 ވަނަ އަހަރު ޖަޕާނުގެ ނިޕޮން ސުއިޒާން ކައިޝާ އާއި ގުޅިގެން ރާއްޖެގެ ފުރަތަމަ މަސް ބަންދުކުރާ ކާރުހާނާ ހުޅުވިއެވެ. މިއާއެކު އަހަރަކަށް ވުރެ އަހަރެއް ރާއްޖޭގެ މަހަށް ދުނިޔޭގެ ބާޒާރުގައި އޮތް ތާއީދު ދިޔައީ އިތުރު ވަމުންނެވެ. މަހަށް އޮތް ޑިމާންޑް އިތުރުވުމާ އެކު ދިވެހި ސަރުކާރުން 1985 ވަނަ އަހަރު ފެލިވަރުގެ ކާރުހާނާ އަޕްގްރޭޑް ކުރުމުގެ މަސައްކަތް ފެށިއެވެ. މިމަސައްކަތް 1986 ވަނަ އަހަރު ނިންމާ ލެވިފައި ވާއިރު، އަދި އަދަށް ދާންދެންވެސް މި ކާރުހާނާގެ ހާލާތު ހުރީ ހަމަ އެ ފެންވަރުގައެވެ.\nމިދުވަސްވަރު ރާއްޖޭގެ އުތުރުގެ މަސްވެރިކަން ތިޔާގިވެ، މަސްދޯންޏަކުން ދުވާލަކު 50 ޓަނާއި 100 ޓަނާއި ދެވެދު މަސްބާނައި ކިރަން ފެލިވަރަށް ދާއިރު، އަދިވެސް ފެލިވަރުގައި ދުވާލެއްގެ މައްޗަށް ބަނދު ކުރެވެނީ 65 ޓަނުގެ މަހެއެވެ. ގަނޑުކޮށްފައިވާ މަސް ރައްކާކުރުމަށް ހުންނަނީ 750 ޓަނުގެ ޖާގައެވެ. މަސް ގަނޑުކުރުމަށްފަހު ދުވާލެއްގެ މައްޗަށް ކާރުހާނާގައި ރައްކާ ކުރެވެނީ 15 ޓަނު މަހެވެ. ރެފްރިޖެރޭޓެޑް ސީ ވޯޓަރ (އާރްއެސްވީ) ޓޭންކު ތަކުގައި ރައްކާ ކުރެވެނީ 10 ޓަނުގެ މަހެވެ. ފެލިވަރުގައި މަސް ކިރުމަށް ހާއްސަ ދެ ބޯޓު އޮންނަ އިރު ބަންދުކޮށްފައިވާ 158،400 (އެއްލައްކަ ފަންސާސް އަށް ހާސް ހަތަރު ސަތޭކަ) މަސްދަޅު ރައްކާކުރެވެއެވެ.\nނަމަވެސް މިގޮތަށް ދެތިން ހަތަރު ދޯނި މަސް ކިރާލާއިރަށް ފެލިވަރުގެ އައިސް ސްޓޯރޭޖްތައް ހުންނަނީ ފުރިފައެވެ. ބަންދުކުރެވޭ 65 ޓަނުގެ މަހުގެ ބާކީ އޮންނަ 100 އަށް ވުރެ ގިނަ ޓަނުގެ މަސް ހުންނަނީ ބާކީވެފައެވެ. މި މަސްތައް ފަހަށް ރައްކާކުރާނެ ޖާގަ ނެތުމުން ފެލިވަރަށް ޖެހެނީ މަސްވެރިންގެ އަތުން 1850 ޑޮލަރަށް ގަންނަ މަސް ޓަނުތައް 400 ޑޮލަރު މަދުކޮށް ތައިލޭންޑުގެ މަސް ބަންދުކުރާ ކާރުހާނާތަކަށް ވިއްކާލާށެވެ.\nމަހަކީ މާ ގިނަ ދުވަހު ރައްކާ ކޮށްފައިވާ ބެހެއްޓޭނެ އެއްޗަކަށް ނުވާތީވެ ބާކީ ހުންނަ މަސްތަށް މަސްވެރިންނަށް ގެންލުން ނުވާނެހެން ކިރާ އަވަސް ގޮތަކަށް ވިއްކާލައެވެ. މި މަހުގެ ޓަނެއް 1300 ޑޮލަރަށް ގަތުމަށް ފަހު، ތައިލޭންޑުގެ ކާރުހާނާ ތަކުން ރާއްޖޭގެ މަހުގެ ގޮތުގައި މި މަސް ބަންދުކޮށް ރާއްޖޭގައި ބަންދުކުރާ މަހަށް ވުރެ އަގުހެޔޮކޮށް މާކެޓަށް ނެރެއެވެ.\nމަސް ގަންނަނީ ޔޫރަޕުގެ މާކެޓްތަކުން ކަމަށް ވުމުން، ތައިލޭންޑުން ވިއްކާ ރާއްޖޭގެ މަހާއި ރާއްޖޭގައި ބަންދުކުރެވޭ މަސްދަޅު ތަކާއި އަގުގައި ތަފާތު ތަކެއްހުރުމުން ބައިނަލް އަގްވާމީ މާކެޓުން އެދެވޭ ފައިދާއެއް ކުރާނެ އަގުތަކެއް މިފްކޯއަކަށް ނުނެރެވެއެވެ.\nމިކަންކަން ހައްލުކޮށް، ހިންގާ ޕްރޮސެސް ބަދަލު ކުރެވިގެން ނޫނީ ދިވެހި މަސްވެރިކަމުގެ ފައިދާ ރާއްޖެއަކަށް ނުކުރާނެއެވެ. މިފްކޯ ތަރައްގީވެ ފައިދާވާ ކުންފުންޏަކަށް ވެގެން ނޫނީ މަސްވެރިންނަށް އެމީހުން ކުރާ ބުރަ މަސައްކަތުގެ ފުރިހަ ފައިދާ އެއް ނުކުރާނެއެވެ. މިފްކޯ ތަރައްގީ ވުމަށް އެންމެ ފުރަތަމަ އަޅަން ޖެހޭނެ ފިޔަވަޅަކީ މަސް ރައްކާކުރާނެ ޖާގަ ބޮޑުކުރުމެވެ.\nއިތުރު މަސް ރައްކާ ކުރާނެ ގޮތް ފުޅާވެގެން ނޫނީ ތިޔާގި މަސްވެރި ކަމުގެ ފައިދާއެއް ނުކުރާނެއެވެ. ދުވާލެއްގެ މައްޗަށް ބަންދު ކުރެވޭ މަހުގެ އަދަދު އިތުރުވެ ތައިލޭންޑަށް ބޭރުކުރާ މަހުގެ އަދަދު މަދު ނުވާނަމަ ރާއްޖޭގައި ބަންދު ކުރާ މަހަށް އެންމެ ފުރިހަމަ ގޮތުގައި ބައިނަލް އަގްވާމީ މާކެޓުގައި ވާދައެއް ނުކުރެވޭނެއެވެ.\nމިފްކޯއަށް ލިބޭ ފައިދާ ދަށްވާތީވެ ކުޑަ އަގެއްގައި މަސްވެރިންގެ އަތުން މަސް ގަތުމަކީވެސް މިކަމަށް އޮތް ހައްލެއް ނޫނެވެ. މަސްވެރިންނަށް އެމީހުން ބާނާ މަހަށް ރަނގަޅު އަގެއް ނުލިބޭނަމަ މަސްވެރިކަން ކުރި އަރައިގެން ނުދާނެއެވެ. މަސްވެރިކަމަށް އިންވެސްޓް ކުރާ މީހުންނާއި މަސްވެރިކަމަށް ނިކުންނަ މީހުންގެ އަދަދު މަދުވެގެން ދާނެއެވެ.\nމިކަން ކަމަށް ހައްލު ހޯދުމަށް މިފްކޯއާއި މިހާރު ހަވާލުވެގެން ހުންނަ އެސްޓީއޯއިން ވަނީ ޕްލޭންތަކެއް ފަށާފައެވެ. އެ ކުންފުނީގެ ވިސްނުން ހުރީ ފެލިވަރުގެ ކާރުހާނާ އިތުރަށް ތަރައްގީކޮށް ފުޅާކުރުމަށެވެ. އެގޮތުން އެންމެ އިސްކަމެއް ދީގެން މިހާރު ކުރަމުން އަންނަ މަސައްކަތަކީ މަސް ރައްކާ ކުރުމަށް އިތުރު ޖާގަ އުފެއްދުމާއި މަސް ބަންދު ކުރުމުގެ ކެޕޭސިޓީ އިތުރު ކުރުމެވެ.\nމިފްކޯ އަކީ ފައިދާވާ ކުންފުންޏަކަށް ބަދަލު ކުރެވިއްޖެ ނަމަ ރާއްޖޭގެ އިގްތިސާދަށް މަސްވެރިކަމުގެ ފައިދާ އޭގެ އެންމެ ފުރިހަމަ ގޮތުގައި ފެނިގެން ދާނެއެވެ.


Sarukaaru bandhu kuri muhdhathu gai HC ge isthiunaaf muhdhathu ves nuhigaa gothah hadhaifi | Mihaaru\nސަރުކާރު ބަންދުކުރި މުއްދަތުގައި ހައި ކޯޓުގެ އިސްތިއުނާފް މުއްދަތު ވެސް ނުހިނގާ ގޮތަށް ހަދައިފި\nހައި ކޯޓް: މިދުވަސްވަރު ސަރުކާރު ބަންދު ކޮށްފައިވާ ދުވަސްތަކުގައި އިސްތިއުނާފް މުއްދަތު ނުހިނގާ ގޮތަށް ވަނީ ހަމަޖައްސާފައި -- ފޮޓޯ/މިހާރު\n14 އެޕްރީލް 2020 - 12:56\nކޮވިޑް-19 ކޮންޓްރޯލްކުރަން ސިއްހީ ކުއްލި ނުރައްކަލުގެ ހާލަތު އިއުލާންކޮށް، ސަރުކާރު އޮފީސްތައް ބަންދު ކުރުމުން އީމެއިލް މެދުވެރިކޮށް މައްސަލަ ހުށަހެޅޭނެ އިންތިޒާމް ކޯޓުތަކުން އޮތީ ހަމަޖައްސައިފަ އެވެ. އެކަމާ ބެހޭގޮތުން ހައި ކޯޓުން ކުރިން އެކުލަވާލި އުސޫލު އޮތްގޮތުން ސަރުކާރު ބަންދު ކޮށްފައިވާ ދުވަސްތަކުގައި ވެސް އިސްތިއުނާފް މުއްދަތު ހިިނގަމުންދާނެ އެވެ.\nއެ އުސޫލަށް އިސްލާހު ގެނެސް ހައި ކޯޓުން މިހާރު ނިންމާފައިވަނީ ކޮންމެހެން ކުރިއަށް ގެންދަންޖެހޭ ފަދަ މުހިންމު މައްސަލަތައް އީމެއިލް މެދުވެރިކޮށް ބަލައިގަންނަމުން ދިޔަޔަސް، އެ ނޫން މައްސަލަތައް ސިއްހީ ކުއްލި ނުރައްކަލުގެ ހާލަތު ނިމުމުން އެ ކޯޓަށް ހުށަހެޅޭ ގޮތަށެވެ. އަދި ސަރުކާރު ބަންދު ކޮށްފައިވާ ދުވަސްތަކުގައި އެފަދަ މައްސަލަތަކުގެ އިސްތިއުނާފް މުއްދަތު ނުހިނގާނެ ކަމަށް އެ އިސްލާހުގައިވެ އެވެ.\nހައި ކޯޓުން އެގޮތަށް ހަމަޖެއްސީ މިދުވަސްވަރު ސަރުކާރު ބަންދު ކޮށްފައިވާ މުއްދަތުގައި ސުޕްރީމް ކޯޓުގެ އިސްތިއުނާފް މުއްދަތު ނުހިނގާ ގޮތަށް އެ ކޯޓުން ހަމަޖައްސާފައި ވަނިކޮށެވެ.\nކޮވިޑް-19 އަށް ރާއްޖެއިން 20 މީހަކު ޕޮޒިޓިވް ވިޔަސް، އޭގެ ތެރެއިން ހަ މީހަކު ފިޔަވައި ދެން ތިބި އެންމެން މިހާރު ވަނީ ރަނގަޅުވެފަ އެވެ. ބާކީ ތިބި ހަ މީހުންގެ ތެރެއިން ހަތަރު މީހުންނަކީ ރާއްޖެއިން ބޭރުން އައި ދިވެހިންނެވެ.\nހައި ކޯޓް ޖުޑީޝަރީ ކޯޓް މައްސަލަތައް ސިއްހީ ކުއްލި ނުރައްކަލުގެ ހާލަތު\nހައިކޯޓަށް އެއް ކަމެއްވެސް ރަނގަޅަކަށް ނުކުރެވޭ. ބަޔަކު ހަޅެއްލަވައިގަތީމަ ކޮންމެ ކަމެއްވެސް ފަހުން ރަނގަޅު ކުރަން ޖެހޭނީ.\nއެއް ކަމެއް ރަނގަޅު ނުވިޔަސް ހައިކޯޓުގެ އިސްފަނޑިޔާރަކާ އާސިޔާއަކަށްވެސް ނުކުޅެވޭނެ


Kaadu Agent in hoadhan STO in anehkaa iulaan kohfi\nކާޑުގެ އެޖެންޓުން ހޯދަން އެސްޓީއޯއިން އަނެއްކާ އިއުލާންކޮށްފި\nއެސްޓީއޯއިން ވިއްކާ ކާޑުގެ ބާވަތްތަށް- އަވަސް ފޮޓޯ\nމާލޭއާ އެއްއަގެއްގައި ކާޑުގެ ބާވަތްތަށް އިކޮނޮމިކް މިނިސްޓްރީން ކަނޑައަޅައިފައިވާ އަގުގައި ވިއްކައިދޭނެ އެޖެންޓުން ހަމަޖެހިފައިނުވާ 87 ރަށަކުން އެޖެންޓުން ހޯދުމަށް ސްޓޭޓް ޓްރޭޑިން އޯގަނިޒޭޝަން ޕަބްލިކް ލިމިޓެޑް (އެސްޓީއޯ) އިން އިއުލާންކޮށްފި އެވެ\nއެސްޓީއޯއިން އިއްޔެގެ ވަގުތެއްގައި ކުރި އިއުލާނެއްގަ ބުނެފައިވަނީ، ކާޑުގެ ބާވަތްތަށް މާލޭއާ އެއްއަގެއްގައި އަތޮޅުތަކުގައި ވިއްކުމަށް ޝައުގުވެރިވާ ފަރާތްތަކުން މިމަހު 18 ވަނަ ދުވަހުގެ ކުރިން އެރަށެއްގެ އެސްޓިއޯ ފާމަސީ އަށް ވަޑައިގެން ރަޖިސްޓްރީ ވުމަށް އެދިފަ އެވެ. އެސްޓީއޯގެ ވެބް ސައިޓުގައި ކުރި އެއިއުލާނުގައި ވަނީ ކާޑު އެޖެންޓުން ބޭނުންވާ 87 ރަށުގެ މައުލޫމާތު ހިމަނާފަ އެވެ.\nއެއިއުލާނުގައި އިތުރަށް ބުނެފަވަނީ ކާޑު އެޖެންޓަކަށް ވުމަށް ޝައުގުވެރިވާ ފަރާތްތަކަށް ބީލާން ކަރުދާސް އެރަށެއްގެ އެސްޓީއޯ ފާމަސީން ލިބެން ހުންނާނެ ކަމަށެވެ. ބީލަން ކަރުދާސް އެސްޓީއޯ ހެޑް އޮފީސް އާއި އެސްޓީއޯ ސްޓޭޓްޕްލަސް ފުޑްސް އިންނާއި އެސްޓީއޯގެ ވެބް ސައިޓުވެސް ލިބެން ހުންނާނެ ކަމަށެވެ. އަދި ބީލަން ކަރުދާސް ހުޅުވުން އޮންނަނީ މިމަހު 21 ވަނަ ދުވަހު އެރަށެއްގެ ފާމަސީއިން ކަމަށްވެސް އެސްޓީއޯގެ އިއުލާނުގައި އިތުރަށް ބުނެފައިވެ އެވެ.\nއަތޮޅުތަކުގައި މާލޭއާ އެއް އަގެއްގައި ކާޑުގެ ބާވަތްތަށް ވިއްކުމަށް ކޮންމެ ރަށަކަށް އެޖެންޓް ކަނޑައަޅަން އެސްޓީއޯއިން އެންމެ ފުރަތަމަ ނިންމީ މިދިޔަ ފެބްރުއަރީ 10 ވަނަ ދުވަހު އެސްޓީއޯގައި ބޭއްވި ރަސްމިއްޔާތެއްގަ އެވެ.\nކާޑު އެޖެންޓުން ހޯދުމަށް އެސްޓީއޯއިން މީގެކުރިން ކުރި އިއުލާންތަކާއި ގުޅިގެން އެކަށީގެންނާ އަދަދަކަށް ބައެއް ރަށްރަށުން އެޖެންޓުން ޝައުގުވެރިކަން ފައުޅުކޮށްފައިނުވެ އެވެ. އަދި ޝައުގެވެރިކަން ފައުޅުކުރާ ބައެއް ފަރާތްތަކުގެ ޝަރުތު ހަމަނުވުމަކީވެސް އެޖެންޓް ހޯދުމަށް ދިމާވަމުންދާ ދަތިކަމެއް ކަމަށް އެސްޓީއޯއިން ވަނީ މީގެ ކުރިން ބުނެފަ އެވެ.\nއީ ސްޓޯރުން 5،000 މީހުން ހިދުމަތް ހޯދައިފި\nކާޑާއެކު ރަށްރަށަށް މުދާ ފޮނުވަން ފަށައިފި


Russia Gai Sarukaarai Dhekolhu Muzaaharaa Gai 800 Meehun Hayyaru Kohffi - Vaguthu\nރަޝިއާ ގައި ސަރުކާރާ ދެކޮޅު މުޒާހަރާތަކުގައި 800 އަށް ވުރެ ގިނަ މީހުން ހައްޔަރުކޮށްފި\nއިދިކޮޅު ކެނޑިޑޭޓުންނަށް އިންތިހާބުގައި ބައިވެރިވުމުގެ ފުރުސަތު ނުދިނުމުގެ ސަބަބުން ރަޝިއާގެ ވެރިރަށް މޮސްކޯގައި އިއްޔެ ކުރި މުޒާހަރާގައި 800 ވުރެ ގިނަ މީހުން ހައްޔަރުކޮށްފި އެވެ.\nގާނޫނާ ޚިލާފު މުޒާހަރާތައް ހިންގާކަމަށް ބުނެ މައި އިދިކޮޅު ޕާޓީގެ ލީޑަރު އެލްކްސީ ނަވަލްނީ ވަނީ 30 ދުވަސް ވަންދެން ބަންދުގައި ބެހެއްޓުމަށް އަމުރުކޮށްފަ އެވެ.\nއަންނަ ސެޕްޓެމްބަރު މަހުގެ އަށް ވަނަ ދުވަހު ބާއްވާ ކައުންސިލްގެ ބައި އިލެކްޝަންގައި އިދިކޮޅު ފަރާތްތަކަށް ފުރުސަތު ނުދީ އިންތިޚާބު ބޭއްވުމަަށް ރަޝިއާގެ ވެރިކަން ކުރާ އޯލް ރަޝިއާ ޕީޕަލް ފޮޮރޮންޓުން ގެންދަނީ މަސައްކަތް ކުރަމުންނެވެ.\nއިދިކޮޅު ޕާޓީތަކުގެ ކެނޑިޑޭޓުން ސަރުކާރުގެ އެ އަމަލު ކުށްވެރިކޮށް ވިދާޅުވީ، އިދިކޮޅަށް ފުރުސަތު ނުދީ އިންތިޚާބު ބާއްވާނީ ސިޔާސީ މަގްސަދެއް ހާސިލް ކުރަން ކަމަށެވެ.\nއިއްޔެ ކުރިއަށް ދިޔަ މުޒާހަރާ ކޮންޓްރޯލް ކުރުމަށް ފުލުހުން ވަނީ ރަބަރު އުންޑައިގެ ބޭނުންކޮށްފަ އެވެ. މުޒާހަރާތެރެއިން ފުލުހުން ވަނީ ބާރުގެ ބޭނުންކޮށްގެން 800އަށް ވުރެން ގިނަ މީހުން ހައްޔަރުކޮށްފަ އެވެ.\nނަމަވެސް މުޒާހަރާ މޮނިޓާ ކުރަމުންދާ ޖަމިއްޔާތަކުން ބުނެފައިވަނީ، އެކަށީގެންނުވާ ބާރުގެ ބޭނުންކޮށްގެން މުޒާހަރާކުރަމުންދިޔަ 100 މީހުން ހައްޔަރުކޮށްފައިވާ ކަމަށެވެ.\nމޮސްކޯ ސީޓީގެ މޭޔަރު ސާޖީ ސޮބިޔާނީ ވިދާޅުވީ، މޮސްކޯގައި ކުރަމުންދާ މުޒާހަރާތަކުގެ ސަބަބުން އެގައުމުގެ ސަލާމަތަށް ނުރައްކާ އެބައޮތް ކަމަށެވެ. އެހެންކަމުން މުޒާހަރާތަށް ހުއްޓުވާ އަމާން މާހައުލެއް ގާއިމްކުރުމަށް ކުރެވެން ހުރި ހުރިހާ މަސައްކަތެއް ކުރައްވާނެ ކަމަށެވެ.\nގިނަ އަދަދެއްގެ ބަޔަކު ހައްޔަރުކުރުމުން، އިދިކޮޅު ސިޔާސީ ލިޑަރުން ވިދާޅުވަމުން ގެންދަވަނީ، ދުނިޔެއަށް މިހާރު ރަޝިއާގެ ހާލަތު އޮތްގޮތް އެނގިގެން ހިގައްޖެ ކަމަށެވެ.\nއޮގަސްޓް 4, 2019 12:25\nޤަވްމެއް ރަގަޅަށް ހިނގަހިނގާއޮއްވާ ޤަވްމުގެ ވެރިޔާއަށް ނޫނެކޭބުނެ އެހެން މީހަކު ވެރިކަމަށް ގެނައިމާ ވާނޭ ގޮތް ދިވެހިރާއްޖެއިން މިދަނީ ފެންނަމުންނެވެ. ރަޝިޔާގެ ރައީސް ޕޫޓިންއަކީ ސިޔާސީގޮތުން ހަރުދަނާ ޤާބިލް ވެރިއެކެވެ. ޕޫޓިންގެ ވެރިކަމުގައި ރަޝިޔާ ދަނީ ކުރިޔަށެވެ. ފަހަތަށް ދާނަމަ އެހެން ވެރިޔަކު ގެންނަންވީއެވެ.


Maldives 1 Afghanistan 3\nއަފްގާނިސްތާން4– ދިވެހިރާއްޖެ 1\nސާފް ސުޒުކީ ކަޕުގައި މިރޭ 18:30ގައި ދިވެހިރާއްޖެ އާއި އަފްގާނިސްތާން ކުޅޭ މެޗަކީ ގްރޫޕް ބީގެ އެންމެ ފަހު މެޗެވެ. މި މެޗަށް ސެމީ ފައިނަލަށް ހޮވިފައިވާ މި ދެ ޓީމު ވެސް ނުކުންނަނީ ގްރޫޕުގެ ކުރި ހޯދުމަށެވެ. ރާއްޖެ އަށް ގްރޫޕުގެ ކުރި ލިބޭނީ އަފްގާނިސްތާން ބަލިކޮށްގެން އެކަންޏެވެ.\nމިއަދުގެ މެޗަށް މި ދެ ޓީމު ނުކުންނައިރު ގްރޫޕުގެ ދެ ވަނަ ލިބޭ ޓީމު ސެމީ ފައިނަލުގައި ކުޅެން ޖެހޭނީ ގްރޫޕް އޭގެ އެއްވަނަ އަދި މުބާރާތް ބާއްވާ ގައުމު އިންޑިޔާއާ އެވެ. އެއްވަނަ ޓީމު ކުޅެން ޖެހޭނީ ގްރޫޕް އޭގެ ދެ ވަނަ ޓީމު ސްރީލަންކާއާ އެވެ.\nމިއަދުގެ މެޗަށް ދެ ޓީމު ވެސް ނުކުންނައިރު ފުރަތަމަ 11 އަށް ބަދަލު އަތުވެދާނެ ކަމަށް ދެ ޓީމުގެ ކޯޗުން ވެސް ބުނެ އެވެ. ރާއްޖެ އާއި އަފްގާނިސްތާނަށް ވެސް ހަ ޕޮއިންޓް ލިބިފައިވާއިރު ގޯލުގެ ތަފާތުން ކުރީގައިވަނީ ޗެމްޕިއަން އަފްގާނިސްތާނެވެ. އެ ޓީމުގެ 20 ކުޅުންތެރިންގެ ތެރެއިން 18 ކުޅުންތެރިންނަކީ ޔޫރަޕުގައި ކުޅޭ ކުޅުންތެރިންނެވެ.\nދިވެހިރާއްޖެ2އިންޑިޔާ 3\nބޫޓާން0ބަނގްލަދޭޝް 3\nއިންޑިއާ4- ނޭޕާލް 1\nއަފްޣާނިސްތާނު3ބޫޓާން 0


Whatsapp message ekun " moyavaathee" curfew iulaankoffi | Mihaaru\nވަޓްސްއެޕް މެސެޖަކުން "މޮޔަވާތީ" ކޮލަމްބިއާގެ އަވަށެެއްގައި ކާފިއު އިއުލާންކޮށްފި\n23 ނޮވެމްބަރ 2018 - 06:10\nސޯޝަލް މީޑިއާގައި ނުހިނގާކަށް ކަމެއް ނެތެވެ. މިހާރު މިކަމަކާ ހުރެ "މޮޔަ" ވެސް ވަނީ އެވެ.\nކޮލަމްބިއާގައި ވެގެން އުޅޭ ގޮތަކީ ވަޓްސްއަޕްގައި ދައުރުވާ މެސެޖަކުން ކުދިން "ޖިންނި މޮޔަވަނީ" އެވެ. ނަތީޖާއަކީ ބޭރުތެރެއަށް ނުކުމެ އަމިއްލަަ އަށް މަރުވާން މަސައްކަތް ކުރުމާއި ބިރުގަންނަ ޒާތްޒާތަށް ކުދިންގެ އުޅުމަށް ބަދަލު އަންނަނީ އެވެ.\nއެގޮތުން ބްރިޖް ފަދަ ތަންތަނުން ފުންމާލައިގެން އަމިއްލަ އަށް މަރުވާން މަސައްކަތް ކުރުން ފަދަ 14 މައްސަލައެއް މި ހަފުތާގައި، ކަމާބެހޭ ފަރާތްތަކަށް ރިޕޯޓްކޮށްފައިވެ އެވެ.\nއެހެންވެ މިކަމަށް އަޅާ ރައްކާތެރި ފިޔަވަޅެއްގެ ގޮތުން އުތުރު ކޮލަމްބިިއާގެ އަވަށެއް ކަމަށް ޕަރަޖީޓޯގައި ވަނީ އުމުރުން 17 އަހަރުން ދަށުގެ ކުދިންނަށް ހާއްސަކޮށްގެން ކާފިއު އިއުލާންކޮށްފަ އެވެ. އެގޮތުން ރޭގަނޑު 7:00 އިން ފެށިގެން ފަތިހު 5:00 އާ ދޭތެރޭ 17 އަހަރުން ދަށުގެ ކުދިން ގެއިން ބޭރަށް ނުކުތުން ވަނީ މަނާކޮށްފަ އެވެ. އަދި އާންމު ތަންތަނަށް އެއްވުން ވެސް މަނައެވެ. ހަމައެއާ އެކު ކުދިން ފޯނާ ދުރުކުރަން ކަމާ އިދާރާތަކުން ވަނީ އަންގައިފަ އެވެ.\nތަނަކަށް ދާން ޖެހޭ ހާލަތެއްގައި ދާން ޖެހެނީ ބެލެނިވެރިޔާއާ އެކުގަ އެވެ. ނުވަތަ އާއިލާގެ ކޮންމެވެސް ބޮޑު މީހަކާ އެކުގަ އެވެ.\n"ޖިންނި އަވަލާތީ" ކާފިއު އިއުލާން ކުރުމާ ބެހޭ ގޮތުން ޕަރަޖީޓޯގެ މޭޔަރު އިނެސަންޝިއޯ ޕެރޭޒް ވިދާޅުވީ މި ފިޔަޅަކީ މައްސަލަ "ރެޑް އެލާޓް" އަށް އެރުމުން ނެރުނު ގަރާރެއް ކަމަށެވެ. އަދި އެކަމާ ހިލާފުވާ ކުދިން ބޮޑު އަދަދަކުން ޖޫރިމަނާ ކުރާނެ ކަމުގެ އިންޒާރު ވެސް ވަނީ ދެއްވައިފަ އެވެ.\n"މިއީ ވަރަށް ގިނަ ބެލެނިވެރިންގެ ކަންބޮޑުވުންތަކާ ނިންމަން ޖެހުނު ކަމެއް. ޕަރަޖީޓޯ އަވަށުގެ ހުރިހާ ރައްޔިތުންގެ ރައްކާތެރި ކަމަށް މަސައްކަތް ކުރުމަކީ އަހަރެމެން އަދާ ކުރަން ޖެހޭ ޒިންމާއެއް،" މޭޔަރުގެ ގަރާރުގައި ވިދާޅުވި އެވެ.\nނަމަވެސް ކާފިއު އިއުލާންކޮށްފައި ބާއްވާނީ ކިހާ މުއްދަތަކަށް ކަމެއް އަދި ނުނިންމަ އެވެ.